
SACERDOS MAGNUS 
VYSKUPAS KAZIMIERAS PALTAROKAS 


KUN. DR. V. BALČIŪNAS 


“Aš jau nebegaliu... Jūs tvarkykitės... 
Būkite kaip vyrai" Tai paskutinieji š. m. sau- 
sio mėn. 3 d. Vilniuje mirusio vysk. Kazimiero 
Paltaroko žodžiai, pasakyti prieš ilgą dešimties 
dienų agoniją. Jie pasakyti kaip mūšio lauke 
krintančio drąsaus, nežinančio kompromisų nei 
pralaimėjimo karo vado savo ištik'miems ka- 
riams siaubingos kovos sūkuryje. Jie puikiai nu- 
sako visą jo asmenybę bei nueitą jo kelią. Pats 
kovoja jis kitų priešakyje kaip vadas iki pasku- 
tinės valandėlės ir, tik visai netekęs jėgų, kvie- 
čia kitus užimti jo vietą: kovoti vyriškai, kaip 
jis kovojo. 

Reikėtų ne eilinio talento visame savo rel- 
jefiškume parodyti vysk. Kazimiero Paltaroko 
asmens didybei. Nušvitęs mūsų akims tuo, kuo 
iš tikrųjų buvo, neabejotinai jis atsistotų ne tik 
tarp pačių didžiųjų šiandien kankinamos mūsų 
tėvynės sūnų, bet ir kaip vienas šviesiausių ir 
didžiausių kovojančios Bažnyčios vyrų — vysku- 
pų. Dar anais laisvės laikais — 1935, įo vysku- 
pavimo devintaisiais metais — minint jo 60-ties 
gyvenimo metų sukakti, vysk. P. Būčys labai 
taikliai yra pasakęs, kad jam ypač dera pasitin- 
kamosios giesmės žodžiai “Ecce Sacerdos Mag- 
nus". Kaip dar labiau galima jam taikyti šiuos 
žodžius dabar, po 32 vyskupavimo metų, kovo- 
jus “gerą kovą" ir jau nuėjus pas Viešpatį atsi- 
imti teisinguiu užmokesčio. 

Ypač paskutiniajame savo gyvenimo periode 


vysk. Kazimieras Paltarokas iškilo akip retos iš- 
minties ir drąsos kovotojas už Dievą, už tikėji- 
mą ir už šventas Bažnyčios, tautos ir tėvynės 
teises. Pasikeisdamos svetimųjų okupacijos su- 
darė tam dėkingas sąlygas. 

Šių paskutiniųjų metų nepaprastai misijai 
atlikti Dievo Apvaizda vyskupą Kazimierą ren- 
gė jau iš pat jaunų dienų ir vėliau, leisdama jam 
išeiti atitinkamą mokyklą. Jis pradėjo ir baigė 
savo gyvenimą, Lietuvai esant rusų priespaudo- 
je. Gimęs 1875. X. 22, pusę savo gyvenimo jis 
praleido caristinės Rusijos režime (42 su puse 
metų). Vos ketvirtadalis jo gyvenimo prabėgo 
laisvoje tėvynėje (1918-1940). O paskutiniuo- 
sius 17 su puse metų matome jį lyg audrų nejį- 
veikiamą ąžuolą grumiantis su užplūdusių Lietu- 
vą bedieviškojo rusų komunizmo slibinu. Pase 
kime ji kiek iš arčiau šiuose trijuose gyvenimo 
etapuose. 


Rusų caro vriesvaudoje (1875-1918) 


Didžiajai mūsų tautos daliai Lietuva carų 
priespaudoje pažįstama jau tik iš vyresniųjų pa- 
sakojimų ar iš knygų. Akivaizdoj dabartinio ko- 
munistų persekiojimo baisumu ano meto tikėji- 
mo ir lietuvybės varžymai bei su tuo pakeltos 
kančios jau yra nuėję į šešėlį, o tiems, kurie vi- 
sa tai išgyveno, nebeatrodo taip baisūs. O tačiau 
ir tada būta nepaprastų sunkumų. 

Vysk. Kazimieras Paltarokas (tuomet dar kanauninkas) sėdi trečias iš kairės tarp Krikščionių De- 
mokratu veikėjų. 


Šiam persekiojimų uraganui atremti kaip 
tik anuo metu Dievo Apvaizda buvo siuntusi lie- 
tuvių tautai didį vyrą, neturintį sau lygaus ko- 
votoją, iš žemaičių kaimiečių kilusį vyskupą Mo- 
tiejų Valančių (1801-1875). 1850 metais paskir- 
tas vyskupu, jis buvo dvasinis visų lietuvių va- 
das kovoje už katalikybę ir lietuvybę. Jo rašy- 
tomis, užsieny spausdintomis ir slapta į Lietuvą 
gabenamomis religinio bei dorinio turinio kny- 
gomis, nepaprastai gyva jo įsteigtosios Blaivy- 
bės brolijos veikla, slapta veikiančiomis lietuviš- 
komis mokyklomis buvo energingai atsispirta vi- 
soms priešų užmačioms. Dėka nepaprastai su- 
manios politikos su caristiniais valdovais tik 
šiam vienam iš tuometinių trijų Lietuvos vys- 
kupų pavyko išlikti neištremtam iki gyvenimo 
galo. 


Tais pačiais metais, kai mirė XIX-jo šimtm. 
Lietuvos Valančius, gimė (1875. X. 22), taip 
pat iš paprastų lietuvių kaimiečių, tik šį kartą 
augštaičių, XX-jo šimtm. Valančius — vysk. 
Kazimieras Paltarokas. Augdamas ir bręsdamas 
šioje pasipriešinimo kovos aplinkoje, jis pama- 
žu įsijungė į ją kaip vienas pirmaeilių kovoto- 
jų. Pradžios mokyklą išėjęs Joniškėlyje. netoli 
savo gimtojo Gailionių kaimo (prie Linkuvos), 
vėliau lankė Mintaujos gimnaziją. Į kunigus 
ruošėsi Žemaičių kunigų seminarijoje Kaune. 
Kaip ne eilinių gabumų teologinėms studijoms 
baigti buvo nusiųstas į Petrapilio dvasinę aka- 

demiją, kurią baigė su pagyrimu teologijos ma- 
gistro laipsniu, parašęs disertaciją “De origine 
animae humanae“. Kunigų buvo įšventintas 
1902. III. 22. ' 

Tuojau pat po studijų baigimo dvasinės vy- 
resnybės buvo paskirtas net trijų Liepojos augš- 
tesniųjų mokyklų kapelionu (berniukų komerci- 
jos, privatinėj mergaičių gimnazijoj ir mergai- 
čių komercinėj) ir drauge to miesto parapijos 
vikarų. Ten gyveno tuomet apie 25,000 katali- 
kų, daugiausia lietuvių darbininkų. Į ten atva- 
žiuodavo eiti mokslus nemaža jaunimo iš Lie- 
tuvos, mat, Kurše rusų spaudimas buvo mažes- 
nis negu Lietuvoje. 


Pasinėręs pedagoginiame darbe, kun. Kazi- 
mieras tuojau pat pasirodė turįs ne eilinį peda- 
gogo talentą. Šis bruožas ir bus ypač ryškus 
jo raštuose bei visame tolimesniame jo veikime. 
Dėl to lyg kokia magiška jėga jis patrauks į 
save ypač jaunimą. 

Nors persikrovęs mokyklos kapeliono ir pa- 
rapijos vikaro darbais, jis metėsi ir į skurstan- 
čią darbininkiją, kur buvo jausti stipri socializ- 
mo propaganda. Giliai pažinęs darbininkų pa- 
dėtį, jis švietė tikinčiuosius puikiai paruoštais 
socialinio pobūdžio pamokslais. Iš šių pamokslų 
vėliau gimė trijų didelių tomų “Sakyklai vado- 
vas" — visas Katalikų Bažnyčios mokslas, išdės- 
tytas aiškių, vaizdingų, visiems lengvai supran- 
tamų pamokslų forma. O tuomet'nio, vėliau vis 


augančio, jo gyvo susirūpinimo bei veikimo so- 
cialinėje srityje vaisius buvo jau 1914 m. die- 
nos šviesą išvydęs platus 300 psl. veikalas “So- 
cialinis klausimas“ — vadovėlis kunigų semina- 
rijoms. Su ark. Jurgiu Matulevičium jie buvo 
pirmieji platesniu mastu sprendę socialinį klau- 
simą lietuviškoje spaudoje. 


Tuo pat metu jis buvo daugeriopos lietu- 
viškos kultūrinės veiklos įkvėpėjas. Gyvenant 
susimaišius su rusais, vokiečiais, latviais ir len- 
kais, buvo pavojus paskęsti juose ir ištautėti. Ta 
veikla todėl buvo ypač reikalinga. Jai susidarė 
kiek palankesnė dirva, kai 1904 m., Rusija bu- 
vo priversta lietuviams grąžinti spaudos laisvę, 
leisti tikybą dėstyti savo kalba (kun. Kazimie- 
ras ir anksčiau tai darė, nepaisydamas aštrių 
švietimo administracijos organų priekaištų), bei 
duoti kitų palengvinimų. Jis visais būdais rėmė 
ir pats platino lietuviškąją spaudą, prisidėjo prie 
lietuviškos mokyklos kūrimo, teatro bei dainų 
vakarų organizavimo. Moksleivius ragino moky- 
tis lietuvių kalbos, jo pastangomis jau ištautėju- 
sių lietuviukų tarpe susidarė grupė, kuri iš žo- 
dynėlių mokėsi lietuviškai, imdama pamokas pas 
kapelionus. Visai nebuvo tikybos vadovėlių lie- 
tuvių kalba. Nieko nelaukdamas, įis ėmėsi įuos 
ruošti. To viso pasėkoįj Liepojos lietuvių taut'- 
nis susipratimas kilo, atkreipdamas į save ir ki- 
tataučių dėmesį. 


Nors nežinanti uolumo ribų dvasia pakėlė 
visa tai, bet kūnas neišlaikė. Nuo visų tų dsr- 
bų, o ypač nuo daugel kalbėjimo susirgo gerkle 
ir plaučiais. 1906 m. iš Liepojos išvažiavo ne- 
didelėn Lietuvos kaimo parapijėlėn Surviliškin, 
pasiprašęs ten vikaro vietos. Sveikas pušynų 
oras ir ne taip intensyvus darbas turėjo atgai- 
vinti pasilpusias jėgas. 


Klebonas buvo senas, tad jam teko tvarkyti 
parapiją ir rūpintis pastoracija. Šalia vispusiš- 
kos veiklos jis čia pasirodė ne eilinio masto 
blaivybės apaštalas. Trumpu laiku svaigiųjų gė- 
rimų pardavimas parapijoje sumažėjo 8074; ak- 
cizo valdininkai tardė ir skundė vikarą dėl pa- 
darytų valstybei nuostolių. Iš šio laiko yra už- 
silikę trys jo parašytos brošiūros: “Girtuoklys- 
tė - nesveikata", “Girtuoklystė—neturto motina" 
ir “Girtuoklystė—nedorybių versmė“. Čia jis 
baigė tvarkyti ir 1911 m. išleido minėtąjį "Sa- 
kyklai vadovą" (3 tomai, per 1000 psl.), vėliau 
pakartotinai perspausdintą 1931 ir 1933 m. 


Sveikatai sustiprėjus, tais pat 1911 metais 
buvo paskirtas Žemaičių kunigų seminarijos 10- 
tynų kalbos, teologinės propedeutikos ir sociolo- 
gijos dėstytoju, o 1914 m. ir tos pat seminari- 
jos vicerektorium. Pagal ten nusistovėjusią 


Vysk. Kazimieras Paltarokas 
po konsekracijos 1926 m. 


tvarką, vicerektorius paprastai tvarkė visą klie- 
rikų auklėjimo bei seminarijos administravimo 
darbą. Šiame laikotarpyje matome jį taip pat 
veiklesniųjų “ Motinėlės" draugijos narių tarpe, 
kuri šelpė mokslus einančią katalikiškąją jau- 
nuomenę. Jis taip pat “Saulės" dr-jos kasinin- 
kas, Šv. Kazimiero dr-jos narys ir Žemaičių Vys- 
kupijos kunigų susišelpimo dr-jos kasininkas. 


Pirmasis pasaulinis karas privertė seminari- 
ją iš Kauno perkelti į Vašakėnų dvarą, kur ji 
veikė 1914-1915 mokslo metais. Iš ten rusų val- 
džios įsakymu turėjo gabentis į Smolenską. Kun. 
Kazimierui Paltarokui buvo seminarijos pedago- 
gų tarybos paskirta išvežti seminarijos raštinę 
su jos reikmenimis. Vienerius metus jis ten ėjo 
rektoriaus pareigas, globodamas svetiman kraš- 
tan nublokštą klierikų būrį. Dar 1916 m. per 
Švediją ir Vokietiją grįžo į Kauną. Radęs semi- 
narijos rūmus užimtus vokiečių kariuomenės, 
dėstė tikybą katalikiškoje “Saulės? gimnazijoje 
ir ruošė tikybos vadovėlius mokykloms. 1916-1918 
m. buvo jo išleisti Kaune šie vadovėliai: “Tiky- 
bos pirmamokslis", “Šv. Senojo Įstatymo Istori- 
ja", “Šv. Naujojo Istatymo Istorija“, “Katalikų 
tikybos katekizmas". 1917 m. atnaujino iš vokie- 
čių atgautus seminarijos rūmus ir, tų Metų ru- 
denį pradėjus seminarijai veikti, vėl buvo jos 

vicerektorium ir profesorium. Kartu dalyvavo 
ir pagyvėjusiame visuomeniniame politiniame 
veikime. 1917 m. jis buvo išrinktas į Vilniaus 
lietuvių konferenciją, vykusią tų metų rugsėjo 
18-22 dienomis, kurios Lietuvos Taryba 1918. II. 
16 paskelbė visam pasauliui Lietuvą nepriklau- 
soma valstybe. 


Nepriklausomoje Lietuvoje (1918-1940) 


Atstatomojo ir kuriamojo darbo buvo par 
akis visose srityse. Vienas pirmųjų darbininkų, 
ypač bažnytinio gyvenimo baruose, — kun. Ka- 
zimieras Paltarokas. Viena po kitos tenka jam 
vis naujos pareigos. 1918 m. jis pakeliamas Že- 
maičių kapitulos kanauninku, 1919 m. paskirtas 
vyskupijos socialinės akcijos sekretorium, 1922 
— bažnytinių turtų valdymo tarybos nariu. Tais 
pat metais įsikūrus Lietuvos Universitetui, teolo- 
gijos-filosofijos fakulteto taryba išrinko jį eks- 
traordinariniu pastoralinės teologijos profesorium 
ir katedros vedėju. Be to, jis skaitė paskaitas 
specialaus ruožo bažnytinių teisių sekcijoje. 


Profesoriaus ir vicerektoriaus pareigos semi- 
narijoje ir teologijos-filosofijos fakultete buvo 
pagrindinis kun. Kazimiero darbo laukas. To dar- 
bo vaisiai ypač dideli, nors gal apčiuopiamai ir 
nepastebimi. Jis turėjo lemiamos itakos ištisos 
eilės kartų susiformavimui. Su didžia pagarba ir 
meile mini jį visi buvusieji jo auklėtiniai, nors 
mokslo metais dėl jo perveriančio žvilgsnio ne 
vienas jo ir prisibijodavo. Jie didžiuojasi ir jau- 
čiasi laimingi, buvę jo mokiniais. Štai būdingas 
vieno jų pasisakymas: “Turėjau laimės būti jo 
mokiniu 1925-26 m. pirmame Kauno kunigų se- 
minarijos licejiniame kurse. Dėstė mums loty- 
nų kalbą ir teologijos pradmenis. Iš kelių dės- 
tytojų, kuriuos tada turėjome, labiausiai įstrigo 
i atmintį jo pamokos ir asmuo. Jo laikysena pa- 
mokose buvo laisva, pilna pasitikėjimo, tačiau 
įkvepianti tvarką ir drausme. Jis nesėdėdavo vi- 
są laiką katedroje, bet dažnai atsidurdavo tarp 
auklėtinių suolų. Į mūsų kartais nevykusius 10- 
tynų kalbos vertimus reaguodavo kokiu linksmu 
pasakymu ar trumpu anekdotu. Pamokose vieš- 
patavo giedri ir darbinga nuotaika. Niekam ir į 
galvą neatėjo kuo nors kitu užsiimti, ar tarp 
savęs kalbėti. Pažymėtinas geras, nuoseklus pa- 
mokų išaiškinimas. Atsimenu, kartą kalbėio anie 
dangų. Kalbėjo taip įdomiai, davė tokių minčių, 
kad tos pamokos įspūdis mane lydėjo per visus 
7 seminarijoje buvimo metus, kaip savotiškas su- 
sižavėiimas, iš kurio plaukė džiaugsmas ir pa- 
guoda"'. (Kun. dr. J. Gutauskas, Pedagogus na- 
tus. Lux Christi, 1957, birželis, nr. 2. p. 156-7). 
Šios eilutės, kaip lygiai ir kiti jo buvusių auklė- 

tinių pasisakymai, visu aiškumu kalba apie vysk. 
Paltaroko kaip asmens ir kaip pedagogo turėtą 
įtaką. 

Ir šiuo laikotarpiu pasirodė eilė kun. Kazi- 
miero parašytų ir Kaune spausdintų knygelių 
opiais visuomeninio gyvenimo bei auklėjimo 
klausimais, kaip “Labdarybės tvarkymas kitur ir 
Lietuvoje", “Visuomeninis kunigo veikimas", “Ar 
socializmas įvykdomas“, “Vargo žmonių Globė- 
ja“, “Tikybinis vaikų auklėjimas", “Seksualinis 
jaunuomenės švietimas''. 

1926 m. Šv. Sostas vietoj trijų anksčiau bu- 
vusių ir kitoms provincijoms priklausiusių diece- 
zijų įsteigė Lietuvos bažnytinę provinciją su 9 
vyskupijomis, palikdamas šalia ginčijamą, tuo- 
met lenkų pusėj buvusią, Vilniaus arkivyskupi- 
jos dalį. Tai buvo labai didelė Pijaus XI dovana 
Lietuvai. Visai natūralu, kad tų metų balandžio 
5 d. vienos iš tų vyskupijų — Panevėžio valdy- 
toju buvo paskirtas Kauno kunigų seminarijos 
vicerektorius, Žemaičių vyskupijos kapitulos ka- 
nauninkas Kazimieras Paltarokas. Gegužės 2 d. 
Kauno bazilikoje jis buvo konsekruotas vysku- 
pu ir to pat mėnesio 30 d. oficialiai pradėjo val- 
dyti tą grynų augštaičių vyskupiją. Jai, naujai 
sudarytai, tada priklausė 378.000 tikinčiųjų su 
10 dekanatų, 69 parapijomis, 4 rektoratais, 41 fi- 
lija, 79 koplyčiomis ir 171 kunigų. 

Čia ir atsiskleidė visu ryškumu anksčiau 
aiškiai pasireiškęs įgimtas vyskupo Kazimiero 
kaip gabaus organizatoriaus ir sumanaus vado 
talentas. 

Kad jis palyginti trumpu laiku galėjo pa- 
daryti tai, ką padarė, pirmiausia didžia dalim 
reikia priskirti jo sugebėjimui pasirinkti padė- 
jėjus. Devynerius metus jam išbuvus vyskupu, 
prof. Stasys Šalkauskis galės apie jį rašyti: “Vi- 
sų pirma jis nepriklauso prie tų vadų, kurie 
mėgsta apsistatyti nereikšmingais žmonėmis ir 
kvėpuoti jų pataikavimų ir smilkinimų nuotaiko- 
je. Jie sunkiai pakenčia savo artimoje aplinkoje 
dvasios nykštukus ir intrūzus, nes vertina ori- 
ginalias asmenybes ir nesibijo nublukti, kaipo 
vadas, jų draugystėje. Ne tokių asmenybių kon- 
kurencija, bet jų stoka verčia įį sielotis? (Tie- 
sos Kelias, 1935, nr. 3-4. p. 619. atsp. iš “Pane- 
vėžio Garso", 1935, nr. 36). 


Antra vertus, jis stovėjo abiem kojom ant 
žemės. Buvo demokratiškas, visiems prieinamas, 
mėgo palaikyti gyvus santykius su plačiąja vi- 
suomene. Šalia gaivališko veržimosi prie pasta- 
tyto tikslo ir didelio paslankumo į kovą su pa- 
stojusiomis kelią kliūtimis (Šalkauskis, LPS 
turė'o labai gyvą pajutimą, ko pirmiausia reikia, 
norint atlikti kurį svarbų uždavini bei pasiekti 
užsibrėžtą tikslą. Čia jam daug pasitarnavo ir 


Lietuvos vyskupai 1940 m. Kaune pasitinka nuncijų arkivysk. L. Centozą. 
dešinė'e antroj eilėje (už vysk. A. Karcso). 


turėtoji patirtis pastoraciniame, pedagoginiame 
bei visuomeniniame darbe. Ja pasinaudodamas, 
kaip Evangelijos “išmintingas statytojas“, spar- 
čiu tempu jis varė kuriamąjį vyskupijos darbą 
medžiaginėj ir dvasinėj srityse, pradėdamas nuo 
to, kas reikalingiausia. 


Sau ir vyskupijos kūrijai jis pasirinko kuk- 
lų vieno augšto namą vyskupijos centre Pane- 
vežy. Ant nedidelio sklypo prie namo paskui iš- 
augo pasigėrėtinai gražus sodas. Pirmasis jo rū- 
pestis buvo katedra. Per trejus metus ji jau sto- 
vėjo anksčiau pradėtos ir nebaigtos statyti pa- 
rapijinės šv. Stanislovo bažnyčios vietoje (pra- 
dėtoji buvo nugriauta). Graži, talpi, dedikuota 
Kristui Karaliui, ji buvo Jono Maironio-Mačiulio 
pašventinta 1930 Vytauto Didžiojo metais ir ar- 
kiv. Metrop. Juozapo Skvirecko konsekruota 
šventaisiais 1933 metais. 1939 m. buvo baigta 
skoningai išdekoruoti. Prie pat gyvenamojo na- 
mo vyskupo sode atsistojo namai su patalpomis 
centrinėms Katalikų Veikimo Centro įstaigoms 
bei su sale teatrui ir susirinkimams. Tai turėjo 
būti pavyzdžiu klebonams, kaip, mažame mašta- 
be, jie turi tvarkytis, pirmoj vietoj rūpindamie- 
si sudaryti kuo geresnes sąlygas Dievo kultui ir 
katalikiškajai akcijai. 

Didžiausias vysk. Kazimiero rūpestis buvo 
kunigų prieauglio klausimas. Jų buvo maža. 


Vysk. Kazimieras Paltarokas 


Kandidatus į kunigus jis siuntė buvusion Žemai- 
čių, nuo 1926 m. Kauno metropolijos kunigų 
seminarijon, kuri 1938. VII. 2 pop. Pijaus XI bu- 
vo pavadinta Tarpdiecezine Kauno kunigų semi- 
narija ir skirta lygiai trims: Kauno, Panevėžio 
ir Kaišedorių vyskupijoms. "Tuo pat metu jau 
buvo pradėta netoli katedros Mažosios Seminari- 
jos rūmų statyba. Čia, paties vyskupo artumoje, 
turėjo būti paruošti kandidatai filosofijos ir teo- 
logijos studijoms Baigusius seminariją kunigus, 
vyskupas Kazimieras tuojau pat nesiųsdavo 
augštesnėms studijoms. Viena, jis norėjo geriau 
pažinti, ko kas tikrai vertas, antra, jis buvo įsi- 
tikinęs, kad, nedirbęs praktiško pastoracijos dar- 
bo ir neturįs šitos nieku nepamainomos gyveni- 
mo patirties, vargiai kas galės būti geru kūrijos 
darbininku, seminarijos profesorium, religijos 
mokytoju ar kuriuo augštu hierarchu. Be to, 
jį tai vertė daryti dar ir kunigų trūkumas: per 
keletą metų jų jau būdavo daugiau ir buvo leng- 
viau vieną kitą laikinai atleisti nuo tarnybos 
vyskupijai. Todėl, numatęs tinkamesnius, jis pa- 
siimdavo galimai arčiau savęs, patikėdavo jiems 
čia vienas, čia kitas pareigas, pradėdamas nuo 
pačių paprasčiausių ir, tik pasitikrinus jo vil- 
tims, siųsdavo specialioms studijoms, ne kartą 
iš anksto jau pasakydamas, kokioms pareigoms 
numato ateityje. 

Vienas būdingų ir kartu daug pasakančių 


149 


bruožų, kaip vysk. Kazimieras rūpinosi medžia- 
gine savo kunigų padėtimi, kuri ne kartą esti 
kliūtis geresniam savo kunigiškų pareigų atli- 
kimui. Dešimtaisiais nuo diecezijos įkūrimo me- 
tais — 1936. I. 2-6 dd. — jo sušaukto, rūpestin- 
gai paruošto ir pravesto vyskupijos sinodo nuo- 
statuose šis klausimas ypač laimingai išspręstas. 
Labai aiškiai nustatyta, kaip turi būti pasidali- 
namos pajamos tarp klebono ir vikarų. Be to, 
visos parapijos paskirstytos į kategorijas pagal 
esamų pajamų dydį. Turtingesnių parapijų ku- 
nigai moka proporcingai pagal pajamas nustaty- 
tą metinį mokestį kurijai, kuris vėl proporcingai 
tenka neturtingesniųjų parapijų kunigams. Tik 
vidutines pajamas turį kunigai nieko nemoka ku- 
rijai ir nieko iš jos negauna. Tikras socialinis 
teisingumas. Vyskupijoje buvo parapijų, kurios 
turėjo nemažą kiekį žemės. Rūpestis ja ne vieną 
kleboną žymiai atitraukdavo nuo tiesioginio pas- 
toracijos darbo. Be to, tai sunkiai galėjo supras- 
ti ir pateisinti ypač neturtingesnieji parapijie- 
čiai. Dėl to paskutiniais laisvojo Lietuvos gyve- 
nimo metais jau buvo suprojektuota visose pa- 
rapijose klebonams palikti tik po mažą žemės 
kiekį, o kitą skirti bažnyčios tarnams: vargoni- 
ninkui, zakristijonui, varpininkams ir parapijos 
vargšams. Kartu, vyskupui visa širdimi prita- 
riant, prieš paskutinįjį karą dviejuose dekana- 
tuose “ad experimentum"' jau buvo įvesta tokia 
tvarka, kad parapijų komitetai administruodavo 
beneficiją, o kunigai gaudavo nustatytą mėne- 
sinį atlyginimą. Jiems visai nebereikėjo rūpintis 
savo išlaikymu, o galėjo atsidėti vien tik pasto- 
racijai. Gi aprūpinti senatvei, ligos ar kitais ne- 
darbingumo atvejais, kai negalima turėti pasto- 
vių pajamų, prie kūrijos veikė kunigų emeritų 
kasa, į kurią visi vyskupijos kunigai mokėjo tam 
tikrą nuošimtį nuo savo pajamų. Esančiose prie 
didesnių parapijų altarijose nebegalį parapijų 
valdyti senukai kunigai galėdavo ramiai baigti 
savo gyvenimo dienas. 


Katalikų akcijos popiežiaus paskirtas vysku- 
pijos valdytoju, vysk. Kazimieras buvo katalikų 
akcijos vyskupas. Iš savo kunigų šiuo atžvilgiu 
jis daug reikalavo. Reguliariai jie turėdavo duo- 
ti apyskaitą iš katalikiškųjų draugijų veikimo. 
Jis pats raštu ir žodžiu įvairiausiomis progomis 
ragino tikinčiuosius į organizuotą katalikų vei- 
kimą, aiškiai parodydamas, kad įsijungę į ka- 
talikų veikimą tikintieji jam yra arčiau širdies. 
“Man brangūs ir artimi visi katalikai ir jų dva- 
sios reikalai, — su jam įprasta žodžio jėga kal- 
bėdavo jis minioms tikinčiųjų penkmetinės ka- 
noniškos vizitacijos metu, — bet organizuoti ka- 
talikai man yra tuo artimesni, kad turi progos 
geriau pažinti Bažnyčios mintis ir norus ir yra 

tarsi gvardija, kuri ištikimai vykdo jos norus. 
Galite būti ramūs, savo autoriteto nepanaudosiu 
kitam tikslui, tik Dievo garbei ir Bažnyčios la- 
bui'' (Tiesos Kelias, 1933, nr. 3-4, p. 621). 


Paskutiniuosius žodžius jis taikė vyriausybės 
bei jos šalininkų sferoms, kur ne visada būdavo 
gebama skirti katalikų akciją nuo politikos. Bai- 
mindamasi, kad suklestėjusi katalikų akcija nNne- 
sudarytų pavojaus tuomet valdžiusios totalisti- 
nių tendencijų partijos siekiams bei jos išsilai- 
kymui prie valstybės vairo, švietimo ministeri- 
ja, neva pedagoginiais sumetimais, buvo uždrau- 
dusi katalikų moksleivių ateitininkų organizaci- 
ją. Tuo norėta sumažinti sąmoningų ir susipra- 
tusių katalikų inteligentų, susibūrusių tos pat 
“Ateities''" federacijos studentų ir sendraugių są- 
jungose, prieauglį. Tai buvo aiškus 1927 metais 
sudaryto konkordato su Šv. Sostu nesilaikymas. 
Visi Lietuvos vyskupai bendru ganytojiniu laiš- 
ku labai griežtai pasisakė prieš tai, reikalauda- 
mi moksleiviams ateitininkams laisvės, o aną 
uždraudimą, kaip priešingą konkordatui, laiky- 
dami niekingu. Vyskupas Kazimieras buvo vie- 
nas tų, kurie energingiausiai kovojo už šios lais- 
vės atgavimą, visais būdais ragindamas ir rem- 
damas moksleivių ateitininkų veikimą už mo- 
kyklos sienų. Už tai jis susilaukė ne tik savo 
vyskupijos, bet ir visos Lietuvos kunigų bei ti- 
kinčiųjų simpatijų, pripažinimo ir įvertinimo. 
Jo skirtas vyskupijos jaunimo direktorius nuo- 
lat lankė įvairias vyskupijos vietas, kur ša- 
lia gimnazijos veikė moksleivių ateitininkų kuo- 
pos. Gimnazijų kapelionais jis skirdavo tuos, 
kurie visa širdimi skatino šį veikimą: jais tas 
veikimas daugiausia ir rėmėsi. Jo katedros kle- 
bonijoje kasdien vykdavo atskirų būrelių susi- 
rinkimai, o tos pat katedros požemyje vykdavo 
visuotiniai vietos ateitininkų susirinkimai ir 
moksleivių ateitininkų suvažiavimai iš visos Lie- 
tuvos, kur ne kartą ir jis pats dalyvaudavo ir 
tardavo pamokantį, padrąsinantį ir uždegantį žo- 
dį. Jis globojo ne vieną tų, kurie, kaip šio vei- 
kimo vadai, nukentėdavo ir būdavo pašalinami 
iš gimnazijos. Kaip šiandien matau jį nušvitu- 
siu veidu bei pilnu drąsos ir pasitikėiimo žvilgs- 
niu žiūrintį iš savo katedros sosto į jos presbi- 
terijoje išsirikiavusį moksleivių ateitininkų vė- 
liavų mišką (jas laikė studentai ateitininkai) ir 
i pilną katedrą iš visos Lietuvos suplaukusio 
moksleivių jaunimo 1933 m. šv. Kazimiero, jo 
ir vyskupijos bei visos Lietuvos Dangiškojo Glo- 
bėjo, dieną minėti besiartinančios jo 60 metų 
amžiaus sukakties. Matei, kad jis jautėsi to jau- 
nimo vadu ir kad jaunimas jautė jame vadą. 
Ta proga prof. Stasys Šalkauskis rašė “Panevė- 
žio Garse": “Katalikų visuomenė kenčia nuo tik- 


rų vadų trūkumo ir turi aiškų šito trūkumo pa- 
jutimą. Kai tokiu laiku apviltų lūkesčių ir vi- 
suotinės depresijos nuotaikoje iš gyvenimo pil- 
kumos išsitiesia imponuojantis pavidalas energin- 
go vado su drąsiai pakelta kakta ir sugestyviu 
gestu, su gyvu protu, su nepalenkiama valia, 
katalikai sveikina jį kaip geresnę viltį ir su en- 
tuziazmu spiečiasi aplink jį, kaip apie savo va- 
dovą". (Svarbios sukaktuvės, Tiesos Kelias, p. 
616). 


To pasėkoje šiuo draudimo metu moksleiviai 
ateitininkai žymiai sustiprėjo, ypač Panevėžio 
vyskupijoje. Jie davė daugiausia pašaukimų į 
kunigus. Keturiolikos metų bėgyje — iki 1940 
metų okupacijos — kunigų vyskupijoje padau- 
gėjo visu trečdaliu (vietoj 171 — 236). Ne vie- 
ną kandidatą į kunigus Panevėžio vyskupija da- 
vė ir kitoms, ypač Telšių vyskupijai, kurios se- 
minarijoje kartais net netoli trečdalio yra buvę 
panevėžiečių. 

Kaip gyvas vysk. Kazimieras atsistoja mums 
prieš akis savo ganytojiniuose laiškuose, kurių 
jis išleisdavo net po keletą per metus. Jų yra 
virš 50. Jie aktualūs, jų kalba gyva, stilius leng- 
vas, juose jis kreipiasi pirmuoju vienaskaitos as- 
meniu, čia pamokydamas, čia įspėdamas, čia pa- 
bardamas, čia paragindamas, čia padrąsindamas. 
Jie kilę iš gilaus, patirtimi besiremiančio įsitiki- 
nimo ir iš gyvo žmonių bei gyvenimo pažinimo, 
dėl to jie visiems suprantami. Sulaikydami kvė- 
pavimą klausydavo jų tikintieji, kai jie tą pa- 
čią dieną buvo skaitomi iš visų vyskupijos baž- 
nyčių sakyklų. Juos skaitydamas jauti, kad, prof. 
Šalkauskio žodžiais tariant, “vyskupas Paltaro- 
kas priklauso prie tų vadų, kurie vienoje ranko- 
je neša kryžių, o antroje Kristaus atneštąjį sa- 
vo Mokiniams kardą“ (T. p., p. 620). Atspaus- 
dintus brošiūrėlėmis, vyskupas mėgdavo dalinti 
juos pas save atsilankantiems. 


Be ganytojinių raštų, vyskupas Kazimieras, 
kol buvo galima laisvai ir kalbėti ir rašyti, išlei- 
do dar eilę kitų didesnės ar mažesnės apimties 
knygelių, kaip “Pradžios mokyklos pastoracija", 
“Tikybiniai jaunimo pergyvenimai", “Tikyba ir 
politika", “Katalikų Veikimo Centras ir svar- 
biausi jo uždaviniai Lietuvoje“, “Tikybinis jau- 
nuomenės auklėjimas'', “Depopuliacija ir pasto- 
racija", “Priešmokyklinis vaikų auklėjimas", “Pa- 
nevėžio bažnyčios". 

Penkerius metus prieš komunistų okupaci- 
ją ana pačia 60 metų gyvenimo sukakties pro- 
ga tas pats įžvalgusis prof. St. Šalkauskis rašė: 
“Vyskupo Paltaroko neįveikiamumo paslaptis 
glūdi gal labiausiai jo pasiryžime nukentėti už 
savo ginamus idealus. Jis yra įsitikinęs ne tik 


savo bylos teisingumu, bet ir tuo, kad nukentėti 
už teisybę yra geriausias jai patarnaviraas. To- 
del jis drąsiai ima atsakomybę už savo žygius ir 
yra pasiryžęs prisiimti visas jų konsekvencijas". 
(T. p.). Kad šitie žodžiai yra šventa tiesa, pa- 
rodė ypač paskutinieji 17 su puse šio nenukan- 
kinto kankinio vyskupo gyvenimo metų nežinan- 
čių sau lygių istorijoje tikėjimo persekiojimo 
Lietuvoje metu. 


Rusijos komunistų ir Vokietijos nacių 
okupacijų metais (1940-1958) 


Kokio herojizmo pasiekė vyskupas Kazimie- 
ras Paltarokas, per eilę metų likęs vienas Lietu- 
voje kaip vienintelis dvasinis tautos vadas anose 
sąlygose, galės pilnai parodyti tik ateitis. Šian- 
dien daug ko dar nežinome — geležinė uždanga 
slepia tai nuo mūsų — arba, ir žinant, dar ne 
laikas kalbėti. Kaip anuomet rusų caro gady- 
nėj tik Valančius vienas iš trijų Lietuvos vys- 
kupų, lyg vėtrų neįveikiamas ąžuolas, liko val- 
dyti savo vyskupijos (kiti du buvo išvežti Rusi- 
jon), taip ir vysk. Kazimieras beveik per 10 metų 
Lietuvoj buvo likęs vienų vienas. Kaip Valan- 
čius caro valdžios prievarta iš savo būstinės Var- 
nių buvo atgabentas į Kauną, taip vysk. Kazi- 
mieras ne savo pasirinkimu bolševikų iš Panevė- 
žio buvo perkeltas į Vilnių. Tačiau iš čia valdė 
abi vyskupijas: savąją kaip jos ordinaras, o Vil- 
niaus kaip apaštališkasis administratorius, gi kai 
kieno akim kaip kapitulinis vikaras. “1949 m. iš- 
rinktas Vilniaus arkivyskupijos kapituliniu vi- 
karu, — skelbia 1958. I. 5 d. 7-me Vilniaus “Tie- 
sos" nr. Vilniaus arkivyskupijos ir Panevėžio vys- 
kupijos kurija, — apsigyveno Vilniuje, kur gy- 
vendamas iki paskutinės gyvenimo valandos ener- 
gingai ir išmintingai tvarkė abiejų vyskupijų rei- 
kalus". Lietuvoj tada, 1949 m., jau nebebuvo 
nė vieno kito vyskupo. Prieš pora metų paskuti- 
nis buvo suareštuotas Vilniaus arkivyskupijos 
ap. administratorius ark. Mečislovas Reinys už 
tai, kad iš sakyklos paskelbė, jog jis nepasirašęs 
valdžios jo vardu platinamo partizanams atsišau- 
kimo grįžti iš miškų, užtikrinant jiems atleidi- 
mą, laisvę ir saugumą. Kiti trys dar buvusieji 
Lietuvoje vyskupai: Teofilis Matulionis, Vincen- 
tas Borisevičius ir Pranciškus Ramanauskas bu- 
vo suareštuoti ir išvežti dar prieš tai. 


Kodėl liko nenušalintas nuo savo vyskupijos 
valdymo, o galėjo valdyti kartu net ir antrąją, 
Lietuvos sostinės Vilniaus arkivyskupiją, kodėl 
galėjo eilę metų (iki 1955. IX. 11) išlikti Lietu- 
voje tik jis vienas iš visų buvusių vyskupų ir 
paskui, sulaukęs senatvės, mirti sava mirtimi 
vysk. Kazimieras Paltarokas? 

Tai klausimas, į kurį vargu ar kada kas g3- 
lės atsakyti visu tikrumu šioje žemėje. Turbūt, 
visados galutinai tai liks Dievo Apvaizdos pa- 
slaptis. Ir tie, kurie palyginti gerai pažįsta V/- 
sas anas sąlygas ir aplinkybes, tai laiko tikru 


Dievo Apvaizdos stebuklu. Tačiau bandymas į 
tikrovę atsiremiančiais samprotavimais pajieško- 
ti galimai įtikinamesnio žmogiško atsakymo į šį 
klausimą padeda gyvai atkurti anas sąlygas ir 
"ypatingai aiškioj šviesoj atskleisti vysk. Kazimie- 
ro, to dvasinio sovietinių komunistų engiamos 
Lietuvos vado, asmens didybę. 

Pats vysk. Kazimieras nė vienam momentui 
nebuvo susvyravęs. “Per pirmąją bolševikų oku- 
paciją, — kalbėjo jis 1944 m. besiartinant ant- 
rajai, — patyriau, išgyvenau daug sunkumų, ne- 
malonumų, Dievas išgelbėjo. Dievas vienas Ži- 
no, kas manęs šiuo atveju laukia. Tačiau pati- 
kėtų man avelių neapleisiu ir savo valia iš 
diecezijos ribų nesijudinsiu. Esu atsidavęs Die- 
vo valiai. Esu pasiruošęs ir pasiryžęs visoms ga- 
limybėms". (Europos Lietuvis, 1958. I. 23, nr. 
3, Dr. Bačkio str. A. a. vysk. Kazimieras Palta- 
rokas). Gal tas nepalaužiamas ryžtas ir drąsa, 
neabejotinai parodytas per pasikartojančius pri- 
verstinius pasikalbėjimus su NKVD, jiems im- 
ponavo. Taip buvo: kas drąsiau ir ryžtingiau 
jiems atsakydavo (kai per pirmuosius metus pi- 
sė Lietuvos kunigų norėta priversti šnipinėti), 
tas greičiau būdavo paleidžiamas. Bet to neužt>- 
ko. Ir kiti vyskupai, kaip žinia, labai energingai 
laikėsi, o buvo suimti. Tai galėjo kalbėti net 
už suėmimą: pašalinus įtakingiausiuosius, leng- 
viau bus apsidirbti su visais kitai: Nebent — 
ir tai labai galimas dalykas — tikėtasi su laiku 

Vysk. Kazimieras Paltarokas 
vyskupais: 
ir Ir J. Ste- 


su savo konsekruotais 
P. Maželiu (iš dešinės) 


pcnavičium (iš kairės). 


vistiek palaužti jo atsparumą, o tada iš jo, kaip 
įtakingiausio, bus daugiau naudos negu iš kitų: 
visi, nesipriešindami, eis ten, kur jis ves. 

Viena iš įtikinamiausių priežasčių ar tik 
nebus ši: bent vieną vyskupą reikėjo palikti pro- 
pagandai; to reikalavo vidaus ir užsienio politika. 

Jau pirmosios okupacijos metu sovietiniai 
komunistai įsitikino, kad nepavyks, kaip jie ma- 
nė, per keletą metų išnaikinti Lietuvoje Bažny- 
čią ir kunigus. Lietuvių katalikų prisirišimas 
prie savo tikėjimo ir Bažnyčios toks didelis, kad 
to būtų galima atsiekti tik visai sunaikinant fi- 
ziškai tautos didžiumą, jei ne visą tautą. Tai pa- 
rodė darytieji bandymai. Paskutinę pirmųjų 
okupacijos metų savaitę (1941. VI. 14-22), kaip 
visi žinome ar prisimename, prasidėjo masiniai 
išvežimai. Tose pasibaisėtino siaubo dienose te- 
suspėta išvežti tik maža dalis numatytųjų (apie 
40,000): išvijus bolševikus, rastuose NKVD cent- 
rinėie sąrašuose atskiromis kategorijomis jų bu- 
vo sužymėta iš viso apie 700,000. Tie masiniai 
išvežimai naujomis bangomis vis buvo daromi, 
prasidėjus antrai okupacijai. Apytikriai išvežtų- 
jų pasiektas anas skaičius — geras pusmilijonis, 
bet lietuvių katalikų atsparumas nepalaužtas. Iš 
paskutiniųjų sumeta aukas, kad išlaikytų didžiu- 
liais mokesčiais apdėtas bažnyčias ir kunigus, nė 
kiek nemažiau lanko bažnyčias, eina sakramen- 
tų, tėvai auklėja vaikus katalikiškai... Norint 
rasti su jais bendrą kalbą, reikėjo daryti bent 
kokių nuolaidų. Paskutinio vyskupo išvežimas 
būtų padaręs juos dar nesukalbamesnius. 

Vieną vyskupą laikyti laisvėje buvo naudin- 


ga taip pat ir propagandos Vakarų pasaulyje 
tikslais. Šis akių apdūmimas užsieniui, dažnai, 


deja, tikrai sėkmingas, galėjo būti vienu svar- 
biausių, jei ne lemiančių motyvų, kodėl Lietuva 
iki šiol nė vienam momentui nebuvo likusi be 
vyskupo. 

Kodėl juo buvo pasirinktas vysk. Kazimie- 
ras Paltarokas, ne kuris kitas? Galėjo turėti kiek 
įtakos jo amžius ir jau kuris laikas stipriai šlu- 
buojanti sveikata: greičiau mirs ir neliks nė vie- 
no. Buvo pavojingiau judinti jį, negu kitus, dėl 
ypač didelio jo autoriteto visoje tautoje: jis bu- 
vo augte suaugęs su ja ir ji su juo. Be to, kaip 
minėta, jei pavyks palaužti, bus naudingesnis. 
Ne be to, kad ir socialinė vysk. Kazimiero veikla 
išstatė jį pirmuoju kandidatu šiai privilegijai: 
komunistų akims jis stovėjo arčiausiai liaudies 
ir varguomenės ir galėjo turėti ne vieną įtakin- 
gą užtarėją iš jų tarpo. Jis buvo ir šiaipjau 
gal mažiausiai “susikompromitavęs" jų akyse dėl 
savo gilaus takto ir apdairaus santūrumo pasaky- 
ti ar parašyti ką nors prieš juos, ypač po pir- 
mosios okupacijos. 

Prisimenu vieną keletos valandų pokalbį 
1943 m. birželio mėnesio antroj pusėj. Vysk. Ka- 
zimieras buvo tik ką grįžęs iš kanoniškos vizita- 
cijos. Atvykau pas jį iš Kauno, pasibaigus moks- 
lo metams kunigų seminarijoje. Buvo kalbėta 
apie daug ką. Užsiminta apie pagelbininką. Vi- 
sos vyskupijos, išskyrus Kaišedorius, juos jau 
turėjo. Neseniai kaip tik buvo vieno jų konsek- 
racija. 

— Reikėtų ir Panevėžiui, — kalbėjo jis, — 
bet dabar ne laikas. Dar per anksti. 

Ir ėmė pasakoti savo įspūdžius iš vizitaci- 
jos. Sutikęs daug augštų žmonių, valdininkų, ka- 
riškių. Stebėjęsis. Visi, kaip vienas, optimistai. 
Tikisi, kad rusai daugiau kojos Lietuvon nekels. 
Jei jau tas pavojus būtų, jeigu vokiečiai maty- 
tų, kad tikrai nebegali atlaikyti, tartųsi su Va- 
karais ir prašytų taikos anksčiau negu rusai bus 
ižygiavę Lietuvon. 


— Rusai ateis ir išbus Lietuvoje mažiausiai 
penkerius metus, — pasakė jis, tvirtai įsitikinęs. 
— Nera prasmės dabar prašyti augzilijaro. 


Šitas aiškiaregiškumas bei numatymas pa- 
dėjo jam pasiruošti daugiau ar mažiau “nesusi- 
tepusiam'" iš naujo sulaukti persekiotojų ir gal 
būti privilegijuotu "išrinktuoju" iš penkių vys- 
kupų tarpo, kuriuos dar surado grįžę enkavedis- 
tai. Ir vokiečių okupacijos metu geštapas buvo 
davęs aiškiai suprasti, jog žino jį daugiausia vei- 
kiant ir turint didžiausios įtakos, bet nėra kaip 
prie jo prisikabinti. 

Kokia bebūtų buvusi tikroji šios vysk. Kazi- 
mierui tekusios privilegijos priežastis, už ją jis 
turėjo brangiai sumokėti, kasdien ir kasdien vis 


iš nujo išsipirkdamas herojiškomis aukomis, gal 
ne Mažesnėmis už kitų keturių Lietuvos vysku- 
pų, kurie buvo suimti bei kalinami ir kurie ne- 
beturėjo fizinio galimumo rūpintis savo gano- 
maisiais, tegalėdami padėti jiems tik savo malda 
ir Die aukojamomis kančiomis. Būti laisvėje 
ir nė vieną momentą nebūti saugiam dėl savo li- 
kimo, dieną ir naktį, kas valandą, kas minutę 
laukti, kad gali būti suimtas, tardomas, kanki- 
namas ir tai per eilę metų, tai būsena, kuri pa- 
reikalauja natūralias žmogaus jėgas viršijančios 
įtampos. Matyti, kaip savos tautos broliai, tikin- 
tieji suimami ir, lyg gyvuliai užkalti prekiniuose 
vagonuose, vežami į Rusijos gilumą kalėjimui, 
priverčiamiems darbams ar tremčiai Sibiro tai- 
gose, matyti, kaip nuolat retėja kunigų eilės, pra- 
dedant nuo pajėgesnių bei įtakingesnių, kaip už- 
daromos keturios kunigų seminarijos, paliekant 
vieną su juokingai mažu kandidatų skaičiumi, 
kaip kunigams ištrėmimo bei kalėjimo grėsme 
uždraudžiama mokyti vaikus katekizmo, nekal- 
bant apie visišką uždraudimą katalikiškos spau- 
dos, draugijų bei brolijų, stebėti, kaip įžūliai vai- 
kų darželiuose, mokyklose ir jaunimo organiza- 
cijose bandoma užmušti vaikų ir jaunimo širdy- 
se Dievas, kaip ant kiekvieno žingsnio drabsto- 
ma purvais Bažnyčia, šmeižiamas Kristaus Vieti- 
ninkas bei niekinama visa tai, kas šventa, ir ne- 
galėti tam pasipriešinti bei užkirsti kelią, tai ne- 
nusakoma kančia Dievą, Bažnyčią, savo tautą ir 
tikinčiuosius mylinčiam ganytojui. Kokia trage- 
dija: iškilmingoj, bet kartu ir lyg gedulo, pro- 
cesijoj su eile dvasiškių ir minia tikinčiųjų vysk. 
Kazimieras lydi iš puošnios Vilniaus katedros į 
Antakalnio priemiesty esančią šv. Petro ir Po- 
vilo bažnyčią Lietuvos Globėjo šv. Kazimiero pa- 
laikus, kad toji katedra būtų suprofatuota ir pa- 
versta meno muziejum! O čia dar norima pasi- 
naudoti juo kaip propagandos įrankiu pridengti 
prieš pasaulio akis visam šiam niekšiškumui. Jis 
tampomas po visokius “taikos" kongresus, nu- 
vežamas net į parodinę bažnyčių galvų konte- 
renciją prie Maskvos, norima išgauti iš jo pa- 
lankūs pareiškimai. Būtų taip lengva, išėjus iš 
pusiausvyros, be jokios priedangos rėžti į akis 
visą tiesą, padaryti kai ką, už ką tuojau atsi- 
rastų už grotų. Bet Lietuvai, jos tikintiesiems 
juk reikia bent vieno vyskupo. Reikia visa 
daryti, kad būtų kuo ilgiau išsilaikyta. Surasti 
šitam kelią, per metų eilę nesueinant į kontlik- 
tą su sąžine ir su gyvybiniais Bažnyčios ir tau- 
tos interesais, tai jau galutinai paseka tik ypa- 
tingo veikimo įkvepiančios ir vadovaujančios Šv. 
Dvasios, panaudojančios tikrai ne eilinius šio 
Dievo, Bažnyčios ir tautos vyro gabumus bei he- 
rojiškas jo pastangas. O šis kelias tikrai buvo 

surastas. Niekad prievarta išgautuose pareišk!- 
muose, nors ir kaip norėta, iš jo lūpų, nei iš jo 
plunksnos neišėjo žodis prieš Šv. Tėvą, prieš Baž- 
nyčią, prieš tikruosius savo tautos didvyrius, nie- 
kad juose nepagarbino jis Stalino ar kito kurio 
diktatoriaus. Pažino jį komunistai. Aname reli- 
gijų galvų suvažiavime nedrįso duoti jam žodžio, 
o tik pasadino jį už prezidiumo stalo. Šito pre- 
zidiumo fotografijos pasklido po visą pasaulį, bet 
nebuvo jose užfiksuota to momento, kai, vieno 
rusų pabėgėlio liudymu, vienam schizmatikų 
aštriai pasisakius prieš Šv. Tėvą, vysk. Paltaro- 
kas atsistojo ir demonstrtyviai išėjo iš salės. 
Tais išprievartautais pareiškimais jis gebėjo net 
pasakyti laisvajam pasauliui daug bolševikų sle- 
piamos tiesos. "Taip, pvz., neva džiaugdamasis 
Lietuvoje klestinčiu religiniu gyvenimu, jis pa- 
sako, kad ten yra atdaros 688 bažnyčios (o laisvės 
laikais jų buvo 1,202), kad darbuojasi 741 kuni- 
gas (o buvo 1,646), kad tėvai uoliai ruošia vaikus 
pirmai komunijai (reiškia, kunigams uždrausta) 
ir t.t. Šias žinias, nesusigaudydama, kartojo ir 
1956. VIII. 28 komunistiškoji italų “ Unita"'. 


Pasaulis nežino kokių nors vysk. Paltaroko 
susitarimų su komunistine valdžia. Jis perdaug 
gerai juos pažino, kad būtų galėjęs tikėti bet ko- 
kiu jų pažadu. Jis pasakė griežtą ne, kai 1955 
metų gale buvo net siūlyta leisti katalikišką žur- 
nalą, numatydamas, kad jis daugiau pasitarnaus 
jų propagandai, negu katalikų reikalams. O kai 
buvo norėta padaryti visai nepriimtinų kunigų 
seminarijos personalo bei programų pakeitimų, 
nors kai kas ir buvo linkęs daryti nuolaidų, jis 
pasakė: arba tokia, kokia yra, arba visai jos 
nereikia. 

Neabejotinai didžia dalim dėl šios aiškios, 
griežtos, bekompromisinės laikysenos ir to ap- 
dairaus vadovavimo dėka visi bandymai, kaip 
kitur, ir Lietuvoje įkurti tautinę bažnyčią, nuė- 
jo niekais. Dėl tos pat priežasties, prisidėjus 
susidariusioms po Stalino mirties sąlygoms, vysk. 
Kazimieras turėjo laimės 1955. IX. 11 Panevėžio 
katedroj tūkstantinių minių akivaizdoj konsek- 
ruoti du naujus Šv. Sosto Lietuvai skirtus vys- 
kupus, o sekančiais metais sulaukti grąžintų iš 
Sibiro, tiesa, iškankintų, suvargusių ir neprilei- 
džiamų prie savo vyskupijų valdymo Kaišedo- 
rių vyskupo Teofilio Matulionio ir Telšių vysk. 
Pranciškaus Ramanausko. Tai lyg savotiškas ste- 
buklas. O praeitų metų gale Maskvoje vykęs b2- 
dievių vadų suvažiavimas, neslėpdamas susirūpi- 
nimo konstatuoja, kad “aiškiai pastebėtas Kata- 
likų Bažnyčios veikimo pagyvėjimas Pabaltijo 
kraštuose" (L/Echo des Persčcutės, 1957 Dėcem- 
bre, nr. 20). Už viso šito stovi Sacerdos Magnus 
— vysk. Kazimiero Paltaroko figūra. 


“B 

Nenustabu, kad, pamilusi kaip neturintį sau 
lygaus vadą bei matydama jame lyg simbolį ko- 
vos už tikėjimą ir tėvynės laisvę, priespaudoje 
esanti tauta su baime žvelgė į silpstančias jo kū- 
no jėgas ir maldavo Augščiausiąjį, kad kuo il- 
giau jį išlaikytų, o kai jis mirė, suruošė jam ne- 
paprasto iškilmingumo laidotuves, kuriose mei- 
lės ir pagarbos pareiškimas pasiekė neįprastų, iki 
širdies gelmių jaudinančių formų. Štai liudiji- 
mas vieno iš laidotuvių dalyvių. Š. m. sausio 
9 d. laiške jis rašo: “Tik ką grįžau iš vysk. Ka- 
zimiero Paltaroko laidotuvių ... Per Kūčias įvy- 
ko paraližius savam bute. Kraujo išsiliejimas 
ant smegenų. Merdėjimas tęsėsi labai ilgai. Visa 
vyskupija (Panevėžio) maldavo sveikatos. Ir sau- 
sio 3 d. naktį, pirmą valandą ramiai užgeso. At- 
rodė, kad merdėdamas turėjo sąmonę, tik nekal- 
bėjo ir ženklais ryškiais nerodė. Sąmoningi jo 
žodžiai anksčiau pasakyti yra šie: “Aš jau nebe- 
galiu... jūs tvarkykitės... būkite kaip vyrai. 
Telegramomis tą žinią sužinojo visa Lietuva. 
Nenustojamu sriautu pradėjo plaukti žmonės į 
jo butą Liudo Giros gatvėje judėjimas buvo su- 
stabdytas. Sausio 4 išvežė į Panevėžį. Minios 
vilniečių palydėjo gedulo eisenoj. Visas, tiesiog 
milžiniškas pasitikimas buvo Panevėžy. Tūkstan- 
čiai žmonių, vakare su žvakėmis užpildė Velžio 
kelią. Iš čia su procesija (ji nusitęsė 3-4 klm. 
už mMiesto—KVB) į katedrą. Tokia spūstis. Kars- 
tas plaukė (nešamas ant rankų—KVB) žmonių 
jūroje. O koks įspūdingas katedros vikaro pa- 
mokslas! Verkė visa bažnyčia, raudojo. Pašarvo- 
tas buvo koplyčioje. Žmonės plaukė ir plaukė, 
bučiuodami kojas, atsisveikinti su savo mylimuo- 
ju Ganytoju. Laidotuvės — sausio 7 d. Suvažia- 
vo pagal sąrašą 183 kunigai, bet dalis nesirašė — 
todėl per 200. Buvo 5 vyskupai. Vilniaus ir 
Panevėžio apaštališkasis administratorius vysk. 
Julijonas Steponavičius. Jis vedė pamaldas. Ry- 
gos vysk. Strodz, vysk.Ramanauskas, vysk. Ma- 
tulionis ir jo padėjęjas apašt. adm. vysk. Vin- 
centas Slatkevičius. Dalyvavo Kauno ir Vilka- 
viškio vysk. valdytojas kan. Stankevičius. O 
diena buvo audringa ir šalta. Vargšai žmoneliai, 
jie netilpo katedroj, lauke dalis šalo.  Pamokslą 
sakė Anykščių dekanas kan. Žitkevičius. Vėliau 
tarė visos vyskupijos atsisveikinimo žodį. Ga- 
liausiai kalbėjo jo asmens sekretorius, ištikimas 
iki mirties kun. Br. Antanaitis. Paskutinis at- 
sisveikino vysk. Julijonas Steponavičius. Ilga 
kunigų procesija išsirikiavo aplink bažnyčią į 
kriptą.  Užmūrijo kriptos dešinėj pusėj..." 


Palaidotas toj katedroj, kurią pats pasista- 
tė, kad iš jos, kalbėdamas be žodžių galingai 
bylojančiu savo paliktu pavyzdžiu, ir toliau bū- 
tų kankinamos savo tautos įkvėpėjas ir vadas. 


Vysk. Kazimieras Paltarokas 
savo amžiaus pabaigoje 


Ne mažesniu pietizmu ir susižavėjimu mini 
jį ir visame pasaulyje išsisklaidę lietuviai. Jis 
pagerbiamas taip, kaip galima pagerbti didžiau- 
sią tautos herojų. Lietuviški laisvojo pasaulio 
laikraščiai išmarginti įvairiais pasisakymais, pri- 
siminimais, išryškinančiais jo asmens kilnu- 
mą ir didybę. Nepalaužiamu ryžtingumu bei vi- 
sišku atsidavimu Dievo valiai skamba jau pas- 
kutinių jo gyvenimo metų žodžiai. Nors 10 me- 
tų vargintas augšto kraujo spaudimo, į pabaigą 
pasireiškiančio pakartotinais priepuoliais, stipriai 
paveikusiais atmintį, sveikinusiems jį paskutinio 
vardadienio proga rašo: “Laikysiu pastoralą tol, 
kol į mano rankas įdės grabnyčių žvakę". O kiek 


vėliau, 1957. VI. 12, rašydamas iš vasaros poil- 
sio vietos, jis pažymi: “Aš gyvenu Valakumpiuo- 
se, netoli nuo Vilniaus pušyne. Gydaus, noriu 
sustiprėti, bet ką Viešpats planuoja — Jo valia 
yra didžiausias dalykas". Štai vėl jo 1957. IX. 
24 dienos žodžiai: “Prieš tris savaites grįžau iš 
vasaros atostogų. Ačiū Visagaliui, jaučiuos ge- 
riau, bet 82 m. praeitis savo kraitį sudaro. Vis- 
kas Jo valioje. Su Dievu. Viešpaties ranka te- 
globia mus". (Visos trys citatos imtos iš “Teviš- 
kės Žiburių"“, 1958. I. 9, nr. 2). 

Baigdamas norėčiau pakartoti, ką esu kita 
proga rašęs: “Iš tolo jis rodės kaip Petro Uola 
pavergtoje Lietuvos žemėje; kaip švyturys, į ku- 

rį krypo lietuvių akys. Tai buvo savarankišku- 
mo, atsparumo, ištikimybės Dievui ir Lietuvai 
simbolis, o gyviesiems pavyzdys" (“Darbininkas", 
1958. I. 7, nr. 2). Pasilikusiems persekiojimų ug- 
nyje jis lyg sako su vysk. Valančium: “Kentėki- 
te visa, ką daleis Viešpats; nerūgokite ir žinoki- 
te, jogiai sulauksite gadynės, kurioje praslinks 
persekiojimai" (T. p.). 


VYSKUPO KAZIMIERO PALTAROKO 
BIBLIOGRAFIJA 


(Iš “Lux Christi“, 1957, birželis, mr. 2). 


A. Pamokslai 


1. Sakyklai vadovas. Trys knygos. Seima: 1911 m. I tm. 
357 psl., II t. 384 psl., III t. 288 psl. II leidimas — 
Kaunas 1931-1933, 351-389-347 psl. 


B. Mokykloms vadovėliai 


2. Šventojo Senojo Įstatymo Istorija ir šventoji Naujojo 
Įstatymo Istorija. Vadovėlis gimnazijoms. Kaunas 
1912, 1937. I t 104 psl, II t.— 167 psl. 

3. Socialinis klausimas. Kaunas 1914, 1921, 306 psl. Va- 
dovėlis klierikų seminarijoms. 

4. Tikybos mokslas. Peterburgas 1916, 142 psl. 

5. Tikybos pirmamcksl's. Patvirtintas Lietuvos vyskupi- 
joms. Kaunas 1916, 1936, 32 psl. 

6. šventoji Senojo Įstatymo Istorija. Kaunas 1916 ir 
šventoji Naujojo Įstatymo Istorija, Kaunas 1917, 
1934, XI leidimas, abi vienoje knygoje, 152 psl. šios 
istorijos skirtos pradžios mokykloms. 

Katalikų Tikybos katekizmas. Patvirtintas Lietuvos 
vyskupijoms. Kaunas 1918, 1934, 124 psl. 


C. Sociologiniai ir pedagoginiai raštai 


8. Girtuoklystė-— Nesveikata. Kaunas 1910, 1921, 28 psl. 
9. Girtuoklystės— Neturto motina, Kaunas 1910, 1921, 


16 psl. 

10. Girtuoklystės— Nedorybių versmė. Kaunas 1911, 1921, 
20 psl. 

11. Labdarybės tvarkymas kitur ir Lietuvoje. Kaunas 
1920-22 psl: 


12. V.suomeninis kunigo veikimas, Kaunas 1921, 96 psl. 
13. Ar cocializmas įvykdomas? Kaunas 1921, 24 psl. 
14. Vargo žmonių globėja. Kaunas 1922, 23 psl. 
15. Tikybinis vaikų auklėjimas. Kaunas 1926, 48 psl. 
16. Seksualinis jaunuomenės švietimas. Kaunas 1926, 
45 psl. 
17. Pradžios mokyklos pastoracija. Kaunas 1928, 63 psl. 
18. Tikybiniai jaunimo pergyvenimai. Kaunas 1929, 
32 psl. 
19. Tikyba ir politika. Panevėžys 1929, 16 psl. 
20. Katalikų Veikimo Centras ir svarbiausi jo uždaviniai 
Lietuvoje. Kaunas 1929, 16 psl. 
21. Tikybinis jaunuomenės auklėjimas, Kaunas 1930, 
11 psl. 
22. Depopuliacija ir pastoracija. Kaunas 1932, 84 psl. 
23. Priešmokyklinis vaikų auklėjimas. Kaunas 1934, 
69 psl. 
24. Panevėžio bažnyčios. Panevėžys 1937. 


D. Ganytojiniai laiškai 


Jų yra daug ir įvairaus turinio. Atspausdinti dideliu 
tiražu, būdavo dalinami tikintiesiems vizitacijų metų. 
Dalis jų paskelbta “Tiesos Kelyje", cituota ar paminėta 
kituose katalikiškuose laikraščiuose ar žurnaluose. 


J. Mackevičius — šv. Kazimieras Panevėžio katedroje. 

BALTŲ AUDRINGA BUKLĖ BŪTOVEI RBREKšTANT 


DR. JONAS REMEIKA 


Iš indoeuropiečių ypatingai nepasėdūs buvo 
normanai. Jau prieš Kristaus laikus gotai atke- 
liavo iš Skandijos į Pavyslį ir buvo prūsų kai- 
mynais. 150 m. po Kr. jie atsidūrė prie Juodo- 
sios jūros. Jų paskutinis valdovas Ermanarichas, 
iki jį hunai 375 m. nugalėjo, valdė didelius plo- 
tus, kurie šiaurėje lietė lietuvių žemes. 


Vėliau matome danus ir švedus mėginusius 
pavergti prūsus, lietuvius, latvius ir kaimynus 
estus, suomius, gyvenančius Baltijos pajūry. 
Ypatingai pavojingas buvo mums švedų siaubi- 
mas, daugiausia 9 ir 10 amžiuje. 


Švedų veržimasis į baltų, finougrų ir slavų žemes 


Švedai, susimetę į bendrijas (Varinger, va- 
riagai), atirkluodavo į mūsų ir mūsų kaimynų 
kraštus kaip pirkliai arba plėšikai, kaip jiems 
patikdavo. Juos suomiai vadino ruotsi (Ruderer, 
irklininkai). Iš čia ir rusų vardas. Švedai dau- 
giausia naudojosi prekybai ir aplamai. susisie- 
kimui “didžiuliu keliu iš variagų į graikus" per 
Naugardą ir Kijevą. Čia panaudodavo savo lai- 
vams Nevą, Ladogos ežerą, Volchovą, Ilmenio 
ežerą, Lovatę, Dauguvos intaką Kasplę ir Dniep- 
rą. 

Per Lovatės ir Dauguvos, Kasplės ir Dniep- 
ro tarpupius pervilkdavo laivus. Pagal šį van- 
dens kelią jie įsitvirtino, nugalėdami ten gyve- 
nančias tautas. Svarbiausi jų prekybos vidurkiai 
buvo Naugardas prie Ilmenio ežero ir Kijevas.!) 
Pirmasai buvo tuomet dar finougrų krašte. 


Rusų kronikos pasakoja, kad jau 862 m. 
Naugarde viešpatavo Riurikas. Po Riuriko (879) 
jo brolis Olegas nukariauja Smolenską ir Kije- 
vą. Paskutinį pasirenka sau sostine, iš kur pul- 
dinėja kaimynus. Geležim apsikaustę variagai 
mažais laiveliais pasiekia anuomet visų garsiau- 
sią savo turtais graikų Bizantijos miestą, šian- 
dien vadinamą Konstantinopoliu, arba Istambu- 
lu, ir priverčia mokėti mokesčius. Po jo valdo 
Riuriko sūnus Igoris (912-945), paskiau — ke- 
letą metų našlė Olga, kuri priėmė Rytų krikš- 
čionybę. Tačiau jos sūnus Sviatoslavas pasilieka 
prie savo tikėjimo. Jo galva karams buvo pra- 


1) Žr. mano: Baltijos ir Juodosios jūros sujungimas 
vandens keliais. Lietuvos ūkio atstatymo studijų komi- 
sijos darbai. Boston, Mass. 1952. 


mušta. Tik jos šiurkštus ir beširdis sūnaitis Vla- 
dimiras D. galutinai savo amžiaus gale apsi- 
sprendžia už naują tikėjimą (988) ir verčia savo 
kraštą priimti jį. 

Švedai ir danai jau 8 ir 9 a. pasiekia savo 
laivais Pabaltijį ir stengiasi vienas po antro pa- 
vergti mūsų kraštą. Kaip mums žinoma, 853 m. 
po atkaklių puolimų švedai paima Apuolę.?) 
Klaipėdos pajūrio dainos, turbūt, ne kokį kitą 
priešą, 0 normanus mini užpuolus šio krašto lie- 
tuvius: ... “barzdoti vyrai, vyrai iš jūrių". Vieš- 
pataujant pirmiesiems Riurikaičiams, kurį laiką 
kuršiai, žemgaliai, latgaliai, lietuviai, lybiai, tu- 
ri mokėti jiems mokesčius.?). 


Baltų gyvenamos vietos rytuose 


Kiek žalos šie naramūs laikai atnešė ir kiek 
mūsų senolių gyvenimą pakeitė, nėra mūsų isto- 
rijos išnagrinėta. Miglotai tai visa iki šiol atro- 
do. Santykiai su vakarais aiškesni. Ir patys ty- 
rinėtojai rusai per maža yra pasidarbavę ir ne 
be tendencijos. Nors ir rašto žinios šykščios, ta- 
čiau archeologija ir lyginamoji kalbotyra mums 
daug padėtų išblaškyti senovės miglas. Nemaža 
yra nuveikęs šiuo atveju plačiais užsimojimais 
vietovardžių tyrinėjimuose per anksti miręs Bū- 
ga. Šalia Berlyno prof. M. Vasmerio reikia pa- 
brėžti ir labai daug lituanistikai nusipelniusį 
(pernai spalių 2 d. mirusį) prof. E. Fraenkelį. 
Žymiausias rusų archeologijos profesorius Spi- 
cynas, kuris tyrinėjo Rusijos ir Lietuvos senie- 
nas, gerokai nušvietė lietuvių probūtovę. Taip 
pat negalima užmiršti vokiečių prof. C. Engelio 
ir švedų prof. B. Nermano. Mums žinomas gene- 
rolas Nagevičius, nors ir buvo savo specialybe 
gydytojas, bet be galo mėgo archeologiją ir nau- 
dojosi savo senovės vietovių tyrinėjimams šių 
pastarųjų profesorių žiniomis ir patarnavimais. 
Jo dėka ir man teko pažinti senelį prof. Spicyną 
per pirmąjį Didįjį karą Petrapily ir jo įdomių 
paskaitų apie Lietuvą paklausyti. Be mūsiškio 
prof. Puzino archeologijos tyrinėjimų negaliu 
čia nepaminėti M. Alseikaitės-Gimbutienės 
kruopštaus darbo (Die Bestattung in Litauen in 

2) Žr. mano: Lietuvos praeities vaizdai, Kaunas 
1939, p. 38-46. 
3) T. Zeiferts. Latvijos istorija. Kaunas 1927, p. 9. 

der vorgeschichtlichen Zeit. Tūbingen 1946). 
Didelis ir įdomus veikalas. Smulkiai sutraukta 
ir kritiškai sudorota, kas iki šiol lietuvių archeo- 
logijoj nuveikta. 

Į rytus nuo Lietuvos iškasenos rodo, kad 
senovėje lietuvių gyventa ir Dauguvos, Volgos, 
Okos, Dniepro augštumose. Įvardijant žymesnes 
vietas bei sritis, šitaip skambėtų. Tai būtų Po- 
locko, Vitebsko, Minsko, Smolensko sritys, Kas- 
plės upė. Paskiau Volgos augštupis ir Okos upė 
(Kalūga, Orel). Dniepro augštupis ir jo intakai: 
Sožė, Astra, Yputis, Desna. Pagaliau rytpiečių 
Prūsija ir Sūdava arba Užnemunė. Prie Užne- 
munės priskaitomos ir šios vietos: Pagirio Biels- 
ko sritis iki Baltvyžio girios, Būgo ir Pripečio 
upės, Lietuviškoji Brasta, buvusi jotvingių sos- 
tine Drohičynas, Mielnikas.*) 

Užsilikusių upių vardai ir vietovardžiai, ku- 
riuos daugiausia Būga ir Berlyno slavistikos 
profesorius M. Vasmeris tyrinėjo, taip pat rodo, 
kad šiame plote gyveno lietuviai. Ir Maskvos 
gubernijoj randame lietuviškų vietovardžių. Jau 
ir patiems rusams seniau metėsi akysna šalia 
Maskvos pvz. Mažaisko pavadinimo lietuvišku- 
mas (rusai rašo Možaisk, taria Mažaisk). 


Kriviai — lietuvių padermės 


Taigi, Lietuvos rytuose seniau gyveno lie- 
tuviškos kilmės gyventojai. Archeologiniai radi- 
niai rodo, kad jie net iki istorinių laikų ten iš- 
gyveno. Atsikraustę švedai — rusai rado Poloc- 
ko ir Smolensko srityse krivius, kurie užėmė pla- 
čiausius plotus iki Maskvos. Į šiaurę nuo Mask- 
vos jie valdė finougrus net iki Beloozero. 


Žymiausias ukrainų probūtovės tyrinėtojas 
Pragos prof. Ščerbakivskij (pernai miręs Londo- 
ne) laiko krivius lietuviais. Jis randa įdomiu 
daiktu, kad IX a. Lavrentijo metraštis, smul- 
kiai išskaičiuodamas finougrų ir slavų padermes, 
nei prie pirmų, nei prie antrų nepriskaito kri- 
vių.?) 

Rusų archeologas Spicynas taip rašo apie 
Vladimiro pilkapius (Vladimirskije Kurgany 171 
ir 168 p.): “X a. Rostovo sritis (Vidurinė Masko- 
lija) buvo apgyventa žymiomis masėmis Smo- 
lensko krivių, kurie užėmė ne tiktai Rostovą 
(Jaroslavskij), bet ir Jaroslavlį, Suzdalį, Jur- 
jėvą ir Gerijaslavą (Zalieskij). XI ir XII a. šis 
kraštas, be šiaip gyventojų prieauglio, padidėjo 
dar čionykščių rytų finų asimiliacija ir naujais 

4) Dr. M. Alseikaitė-Gimbutienė, Die Bestattung in 
Litauen in de: vorgschichtlichen Zeit. Tuebingen 1946, 
p. 100-111. 


5) Prof. Dr. V. ščerbakivskij. Formacia ukrainskoj 
naci:. Naris praistorii Ukraini. Praga 1941, 131 ir 141 p. 

atsidanginusiais smoleniškiais ir dauguviškiais 
kriviais... Nėra X amžiaus kapų, kuriuos gali- 
ma būtų priskaityti pietinėms ar vidurinėms ru- 
sų Dadermėms (ukrainams ir gudams J“. 

Pačiam krivių krašto gale rytuose, prie 
Maskvos, kaip Ipatijo metraštis rašo, dar XI ir 
XII a. Gžatsko ir Mažaisko apylinkėse gyveno 
baltų padermės galindai (goliad').*) Jie be abejo 
bus tie patys kriviai, tik pačiam pakrašty, gale, 
gyveną. Kituose pakraščiuose syveną baltai irgi 
taip pat vadinami žemgaliais, latgaliais. 

Krivių santykis su rytų galindais bus ne 
kitoks, kaip ir prūsų su savo pakraštės galin- 
dais, "kuriuos graikų geografas  Ptolemajus 
(1178) mini II amžiaus pirmoj pusėj po Kr. gy- 
venus. XIV a. mes randame juos Allenšteino, 
Unguros, Guldapės, Marsrabavo, Luko, Leco, 
Jonburgo, Ortelsburgo ir Zensburgo apskrityse. 
Kalbos atžvilgiu Būga laiko šiuos galindus prū- 
sams artimiausiais.?) 

Kad kriviai buvo lietuviai, tai tvirtina ir 
lenkų Bielskio kronika, kur rašoma, kad lenkų 
karalius Boleslavas 1264 m. nukariavęs jotvin- 
gus ir kad jotvingų kalba buvusi ta pati kaip ir 
lietuvių, prūsų ir polotėnų tautos: “Ci ludzie ied- 
negož jezyka y narodu byli z Litwą, z Prusy, y 
Potowcy''.*) O polotėnų Dauguvos sritis tuomet 
buvo krivių gyventa. 


Latviai berods daugiau turėjo santykių su 
kriviais. Padauguvy jie buvo kaimynais. Jie ir 
šiandien tebevadina Rusiją Krievija, o rusus 
krieviais, kadangi seniau ten gyveno kriviai, ku- 
rie paskiau išvirto gudais bei rusais. Tokių pa- 
vyzdžių turime daug. Galiją nukariavo frankai 
su kitais germanais, bet jie ištirpo, ir beliko šian- 
dien tik jų vardas. 

Mums krivių vardas labai gerai pažįstamas: 
krivis. krivė, krivulė, krivių krivaitis, Krėvė, 
Krivickas... Juos tebesupa dar pasakos rūbai, 
kaip ir daug kitų tautos vardus. Nėra taip leng- 
va peršviesti žilos senovės miglas. 


Vienalytės rusu. valstubės užuomazaa ir 
ios duomenys 


Probūtovės laikais baltai skyrė finougrų 
tautas nuo slavų. Šiaurėje gyveno finuograi, o 
pietuose slavai. Atvykę švedai IX a. įsikūrė Suo- 
mijos ilankos pietuose, ne slavų krašto, kaip 
kai kurie klaidingai mano bei norėtų, bet fi- 


6) Ernst Fraenkel, Die baltischen Sprachen. He'del- 
berg 1950, 66p. To pat'es: Lingua Posnaniensis, II. Poz- 
nan 1950, 267-8 p. 

7) K. Būga, Lietuvių kalbos žodynas. Kaunas 1924, 
LXXIII, LXXIV. | 

8) Būga. LXXV p. 


ADOMAS GALDIKAS 


nougrų gyvenamose vietose. Tai rodo vietos var- 
dai. Slavų ten visai negyventa. Todėl savo nau- 
jas ikurtas sodybas švedai pavadino švediškai. 
Variagų bei rusų nausėdija, Riuriko rezidenci- 
ja, vadinosi Holmgardr, ne Novgorod.") Hanzos 
laikais, kai vokiečiai ir Skandijos pirkliai čia su- 
kinėjosi, — Naugart ir Novwerden. Tik žymiai 
vėliau suslavėjusi ši vieta pasivadino Novgo- 
rodu. Tam pritartų dar ir šis duomuo. Rusų 
Lavrentijo kronika, išskaičiuodama slavus, kaip 
polianus, derevlianus, dregovičius, severianus, 
oclynianus ... neranda tam tikro vardo Naugar- 
de įsikūrusiems slavams. Tuos slavus vadina 
naugardiškiais. Tenykščios slaviškos padermės, 


9) Jomsviking Saga og Knytlinga tilligemed Saga- 
brudstykker og Fortaellinger vedkommende Danmark. 
Kongelige Nordiske Oldskrift—Gelskab. Kopenhaga 1829. 
Meyers Gr. 24 eg aa IV Bd. 1909. Leip- 


zig - Wien, 


PAVASARIS (tempera) 


ten susidariusios, ir nebuvo. Jie visi buvo sve- 
timkraščiai atvykėliai kaip rusų bei lų val- 
diniai. 

Lavrentijo metraštis priskaito 18 EiBeužeŲ 
tautelių! Jų kraštas tuomet buvo skystai apgy- 
ventas. Žmonės versdavosi daugiausia medžiok- 
le ir žvejyba. Apie kokius miestus nėra ir kal- 
bos. Tais laikais ir Karolius D. neturėjo savo 
nuolatinės sostinės! Atsibrovėliai švedai įrengė 
sau pilis pagal “didįjį vandens kelią“, apsikasė 
pylimais ir apsitvėrė tvoromis nuo priešų. Jiems 
rūpėjo ne tik prekiauti, bet ir šį kraštą pavergti. 
Pirkliai buvo ir kariai. Kad pirkliai karo žy- 
giuose dalyvavo ir didelę įtaką turėjo, matome 
ir iš Rimberto Apuolės mūšio aprašymo. 

Kijevo vienuolis Nestoras ('1114) savo kro- 
nikos pradžioj pasakoja, kad slavų pasiuntiniai 
IX šimtmety pakvietė švedus rusus: “Mūsų že- 
mė gera ir derlinga, tačiau nėra tvarkos, ateik'- 

te mus valdyti ir tvarkyti?. Teisinga, kad maža 
vienybės tarp rytų slavų būta, tačiau rusai atė- 
jo neprašomi, o pasinaudodami slavų silpnumu. 


Rusai Riurikaičiai sugebėjo nuo Suomių 
įlankos iki Juodosios jūros sujungti didžiausius 
plotus po savo geležine ranka. Pasirinko savo 
valdžios vidurkiu Kijevą. Čia netoliese žavėjo 
graikų Bizantijos kultūra, o jos turtai viliojo. 
Kijevo kraštas buvo ukrainų. Patys švedai—va- 
riagai, vadinami rusais, laikui bėgant suslavėjo. 
Paliko savo vardą nukariautoms tautoms ir su- 
jungtoms i vieną rusų valstybę. 

Riuriko giminė visur stengėsi užimti žymiau- 
sias vietas. Matyt, Kijevo kunigaikščiui Vladi- 
mirui D. (913-1015) buvo nepatikimas jo tau- 
tietis švedas Rogvaldas Polocke, kuris valdė kri- 
vius padauguvy, kad jį nužudo, o jo dukterį 
Ragnėdą veda.'“) Įdomu, kad Riurikaičiai įsi- 
tvirtina ir augštutinėj Volgos srity, bet į šiaurę 
nuo Maskvos. Turbūt, ne vien dėl prekybos ir 
susisiekimo sumetimų, bet ir dėl to, kad Mask- 
vos apylinkėse dar nenukariauta lietuvių kilmės 
tauta išsilaikė iki XII a. Tos finų vietos Mask- 
vos šiaurėj irgi priklausė kriviams ir buvo prie 
antro svarbaus upių kelio tarp Volgos ir Nau- 
gardo, kuris bėga šalia Valdajaus augštumos per 
Tverę. Mes matom ten trumpą laiką valdančius 
Vladimiro D. sūnus Borisą ir Glebą, kuriuos jų 
brolis Kijevo kunigaikštis Sviatopolkas išžudė. 
Ten iškilo vėliau šios vietovės: Rostovas, Muro- 
mas, Suzdalis, Vladimiras. 


Kol Kijevas buvo rusų sostinė, ukrainai, 
kurie tuomet vadinosi polianais, turėjo rusų 
valstybėje pirmenybę. Jie buvo daugiau apsitry- 
nę, negu kiti rusų slavai, gyvendami prie pato- 
gaus kelio į Juodąją jūrą, kuri pasižymėjo iš seno 
judria prekyba, ir šalia Balkanų pusiasalio kultū- 
ringų kraštų. Ukrainai naudojosi po rusų val- 
džia prekyba, “didžiuoju vandens keliu" ir taip 
pat Naugardo - Volgos upių keliu. Jie buvo pir- 
mutiniai, kurie platino naują tikėjimą. Iš tikrųjų 
šiame Kijevo laikotarpyje matėsi pažanga, kuri 
Maskvos laikais sustingo. 

Suslavėję pirmutiniai Kijevo kunigaikščiai 
pasuko ta kryptimi ir visus savo valdinius nu- 
galėtuose kraštuose. Jie malė finus ir krivius į 
vienalytę tautą. Slavų skverbimosi kylys į lie- 
tuvių žemes, kuris jau prieš švedus buvo slavų 
(gudų-dregovičių, lenkų) pradėtas varyti nuo 
Pripečio Dauguvos link, dabar nepalyginamai su- 
stiprėjo. Kriviai ir kiti buvo visai atkirsti. Pro- 
fesorius Ščerbakivskij daro išvadą: “Labai dide- 
lė ir svarbi krivių padermė suslavėjo, kuri tokiu 


10) Dmitro Dorošenko. Slaviensk'j Svit. T. I, 29-30 p. 

būdu kalbos atžvilgiu iš lietuviškos pasidarė gu- 
diška''./1) O kita, tolimesnė, krivių dalis turėjusi 
žymų vaidmenį Maskolijos sukūrimui šiaurėje. 
Jie būdami augštesnės kultūros, darė įtakos ten 
gyvenusiems finams.!?) Čia surusėjo kriviai jau 
vėlai. Seniausias Kijevo Ipatijo metraštis mini 
dar tose vietose baltų tautą XI ir XII amžiuje. 
Riurikaičiai puldinėjo juos gyvenančius Okos 
intakų Ugros ir Protvos srityse, kurios yra Mask- 
vos gubernijoj: Iziaslavas — 1058 m., o Sviato- 
slavas 1147 m. 


Juos rusino atsikėlę Kijevo Riuriko giminės 
valdovai ir, matyti, pirkliai iš Ukrainos, apsigy- 
venę palei “didįjį vandens kelią“ ir antrąjį upių 
kelia iš Nausardo Volgos link. Kokių slavų čia 
Maskolijos šiaurėje būta, primena ir ukrainų 
atneštiniai tėviškės vardai, kuriais atsikėlėliai 
savo nausėdijas pavadindavo: Starodub (Zalies- 
kij), Perejaslav (Zalieskij), Galič, Višgorod, Zve- 
nigorod, Vladimir... Būdingas ir šių miestų 
priedas “Zalieskij"" t. y. Užgirinis. Ivyko taip. 
Ukrainai būdavo kartkartėmis tyrumų tautų už- 
puldinėjami. Jiems dažnai tekdavo  jieškoti iš- 
ganymo giriose, kurios buvo šiaurėje. Už tų miš- 
kų įsikūrę Volgos Augštupy už Maskvos ir s2- 
vo miestų vardus pažymėdavo užgiriniais, kad 
nesumaišytų su panašiais buvusioje tėvynėje. To- 
kiu būdu Maskolija kaip toliausias kraštas vė- 
liausiai surusėjo ir susidarė iš kr 'vių, Urelo finų, 
slavų ukrainų ir pagaliau totorių.!?) 


Rytų krikščionybės įvedimo vaidmuo slavinime 


Kaip jau minėjau, Kijevo kunigaikštis Vla- 
dimiras D. priėmė krikščionybę dešimto amžiaus 
gale (988). Nenuostabu, kad jis pasirinko stačia- 
tikių tikėjimą. Ukrainai buvo iš seno graikų kul- 
tūros įtakoj. Be to, ir jų kaimynai bulgarai jau 
buvo stačiatikiai ir vartojo šventovėse seną bul- 
garų cerkvinę kalbą, artimą ukrainams. Anais 
laikais maža dar kuo skyrėsi viena nuo antros. 
Ši bulgarų liturginė kalba tapo bendra visoms 
rusų cerkvėms. Ir apskritai slavų kalbos dar ma- 
ža tarpusavy turėjo skirtumų. Todėl jos pačioj 
pradžioj panaudodavo cerkvinę kalbą tikybinei 
literatūrai ir kronikoms. Cerkvių liturginės kal- 
bos nekaitaliodavo, kad išvengus tikybinių gin- 
čų. erezijų. Užtat literatūrinė kalba naudojosi 
laisve. Iš pradžių ji buvo ilgą laiką visoj Rusi- 
joj ta pati. Ir ją vadindavo rusų kalba. 

Su nauju tikėjimu ukrainai įgijo ir raštą 
savo tautos kalbai. Tai buvo labai svarbu. Statė 
visur dievnamius, kūrė vienuolynus, o prie jų 


11) Ščerbakivskij. 141 p. 
12) E Fraenkel. Die baltischen Sprachen. 73 p. 
13) Ščerbakivsk'j, 141-2 p. 


ir mokyklas. Kilo švietimas. Naujas tikėjimas ne 
tik rišo didžiulės margaspalvės valstybės gyven- 
tojus, bet kartu ir rusino. Be abejo tai ne iš 
karto įvyko. Rusų priežodis sako: greitai pa- 
saka sakosi, bet negreitai daiktas darosi. Taip 
ir čia. Truko keletas šimtmečių. Ir pats pažan- 
gos įkarštis sustingo, nusikrausčius stačiatikių 
vidurkiui Maskolijon. 


Kunigaikštienė Ragnėda atvyko iš Kijevo su 
savo jaunu sūnumi Iziaslavu Riurikaičių 990 m. 
į Polocką ir paskelbė krikščionybę krašto tikė- 
jimu. Kiek vėliau užsimezgė ir krivių Smolens- 
ke naujas tikėjimas (1013). Ilgiausiai užsitęsė ši 
misija Maskolijos šiaurėje, kur krivių įtaka žy- 
mi buvo, — mažų mažiausia iki XII amžiaus ga- 
lo. Krivių ir finų rusinimui čia daugiausia pa- 
dėjo ši aplinkybė, kad su krikščionybe iš uk- 
rainų atėjo kartu ir rusų kalba, raštas. 


Pirmutiniais naujo tikėjimo platintojais ma- 
tome ukrainus ir graikus. Pirmas Smolensko 
vyskupas buvo graikas Manuilas. Taip pat ir 
Naugarde daugiausia veikė ukrainai ir graikai. 
Šis žymus prekybos vidurkis jau 988 m. turėjo 
medinę katedrą. 1045-52 ji buvo Bizantijos ar- 
chitekto iš mūro pastatyta. Ir tame mieste kar- 
tu su jo apylinke 5-7 klm. tolio įrodomai būta 
47 dievnamių ir vienuolynų! Anais laikais nėra 
tai nepaprasta. Ir Gotlando Hanzos mieste Visby 
priskaito apie porą dešimčių dievnamių.  Pa- 
daužos normanai dažnai plėšdavo kitus, žudyda- 
vo. Žiaurūs buvo ir pirmieji rusų kunigaikščiai. 
Pasenę, kurie turtingi buvo, kiti jų atgailestau- 
davo, statydami ar sušelpdami vienuolynus ir 
dievnamius. 


Rusams susilpnėjus dėl valdžios nevienin- 
gumo ir totorių užpuolimo, susivienijusi Lietu- 
va išsiplėtė iki Maskvos ir Juodosios jūros. Ten 
rytuose jau buvo pamažu išsiplatinusi bendra 
visiems rusų kalba. Po Lietuvos valdžia paliko 
ir toliau ta pati kalba. Ir pačioj Lietuvoj savo 
raštinėse naudojosi kaip valstybine kalba. Pa- 
našus dalykas matomas ir Vakarų Europoj, kur 
lotynų kalbą ilgą laiką vartojo. Savaime aišku, 
kad ši rusų kalba šiek tiek prisiplakė prie gudų 
ir ukrainų, o ne prie maskolių. Tačiau jos nevadi- 
no nei gudų nei ukrainų kalba, bet rusų. Ir Lie- 
tuvos 1588 m. Statute sakoma, kad valstybinėse 
raštinėse reikia rusiškomis raidėmis rusiškai ra- 
šyti. O Lietuvos didysis kunigaikštis pvz. Gedi- 
minas vartojo titulą Rex lithuanorum et ruthe- 
norum — lietuvių ir rusų karalius. Aplamai sla- 
vai, būtovės laikams prasidedant, savo kalba ma- 
ža tesiskyrė. Jei paimsim Lietuvos Statutą ir uk- 


rainiečių bei gudų šių dienų kalbas, pastebėsim 
dideli skirtumą. Taip daug šios kalbos laikui 
bėgant pasikeitė. 

Rytų tikėjimas ir jų raštas turėjo įtakos 
mūsų visuomenėje. Kai kurie pareigūnai priim- 
davo naują tikėjimą. Net paties kataliko Lietu- 
vos karaliaus Mindaugo sūnus Vaišvilkas keliau- 
ja į Graikijos Afono vienuolyną pagilinti tikėji- 
mą ir vėliau kuria vienuolyną ant Nemuno kran- 
to netoli Naugarduko. Ir gudų kalba daro įtaką 
lietuvių kalbai. Iš visų slavų kalbų, atrodo, gu- 
dų kalba mums artimesnė. Be abejo paveikė jų 
kalbą čia sugudėję kriviai ir šiaip mūsų kaimy- 
nystė su jais. Į mūsų kalbą patenka daug gudų 
žodžių. Visų pirma, žinoma, įsibrauna per gu- 
dų stačiatikių tikėjimą šitokie žodžiai: bažnyčia, 
gavėti, krikštyti, zvanyti, kūma ... Prof. Fraen- 
kelio spausdinamas didžiulis etimologinis žody- 
nas aiškiai rodo, kad dauguma lietuvių svetim- 
žodžių iš gudų pasiskolinta.!*) 

Kaip matėme, įkūrus švedams rusų valsty- 
bę, lietuvių giminaičiams rytuose buvo nelem- 
ta. Tačiau vakaruose, prie Baltijos jūros, lietu- 
viai nepalūžo. Jų brolių pražūtingas likimas juos 
sudrūtino. Dabar iš vieno eina į kovą su jot- 
vingais ir prūsais prieš rusus. 


Tai girdime iš užsilikusios augštos vertės 
poezijos kūrinio sena rusų kalba “Žodis apie 
Igorio karių būrį“? (Slovo o polku Igreve). Dai- 
na apie Sviatoslavo sūnaus Igorio pralaimėtą 
mūšį 1185 m. "Tą poetingą seniausią ukrainų 
dainą, matyt, sukūrė asmuo artimas Riurikai- 
čių, Kijevo didžiųjų kunigaikščių, rūmams ir 
todėl gerai pažinęs anų laikų gyvenimą. Prisi- 
mindamas garsius pirmuosius Kijevo valdovus, 
vaizdžiai pasakoja ir apverkia savo laiko Riu- 
riko giminės kunigaikščius, kurie didelėj nesan- 
taikoj gyveno ir nebegalėjo apsiginti nuo savo 
priešų: pietuose — nuo turkų-polovcų, šiaurėje 
—nuo lietuvių, kurie drauge kariauja su jot- 
vingais ir prūsais prieš rusus. Ypatingai pabrė- 
žia lietuvių puikius ginklus ir narsumą. Sula 
nebetekanti sidabrine srove į Perejaslavlio mies- 
tą, Dauguva tapusi bala dėl skrendančių lietu- 
vių raitelių būrių. Igorio giminaitis Iziaslavas tik 
pamėgino žvanginti lietuvių šalmus,tačiau pats 
buvo privanotas ir per skydą lietuvių kardais 
kovos lauke ant krauju pasruvusios žolės.!?) 


14) E. Fraenkel. Litauisches etymologisches Woer- 
terbuch. Heidelberg 1955, 

15) Dr. R. Abicht. Slovo o polkų Igoreve. Leipzig 
1895. H. Gregoire, K. Jakobson, M. Szeftel. Tas pats vei- 
kalas su prancūzų, anglų ir lenkų vertimais. New Yor- 
kas 1942. 168, 169, 210 p. 

ŠV. KAZIMIERO KOPLYČIA VILNIUJE 


DR. POVILAS 


Šv. Kazimiero koplyčios monumentalinis ciklas 


Turtingoji koplyčios barokinė dekoracija nė- 
ra vien nesuvaržytos fantazijos išsiliejimas ar 
tradicinių ornamentų sukomponavimas, bet ji 
nemažiau tvarko ir pabrėžia iliustracinius ir sim- 
bolinius elementus, kurie monumentalinio meno 
kūrinyje demonstruoja šventumo pasireiškimus 
vaizdžiomis istorijų scenomis arba atskiromis fi- 
gūromis, tapyba ir skulptūra. Tokiu būdu deko- 
racija ir simbolika yra sutapę i vientisą plastinio 
meno kūrinio idėją. Jei koplyčios dekoracijos 
formų pobūdis kalbėjo apie luominių ir pasau- 
linių jėgų poveikį šv. Kazimiero šventovės sta- 
tybai, tai simbolinė jos programa mus veda tie- 
siog į religinę ir hagiografinę sritį. Ką šiandien 
šv. Kazimiero koplyčioje galima matyti, tera 
fragmentai ar pakaitalai kūrinių, buvusių čia 
prieš karą su maskviečiais ir jų siautėjimą Vil- 
niuje (1655-1661), o tų pakaitalų atsiradimo is- 
torija nėra gerai žinoma. 


Visų vėliausiai koplyčioje buvo atliktos 
freskos. Atrodo, dar po iškilmingojo pašventini- 
mo (1636) jos nebuvo visiškai baigtos. Tai liu- 
dija dokumentiniai šaltiniai iš 1639 ir 1640-44 
m., kalbą apie atlyginimus, išmokėtus tapytojui 
itelui Giacinto Campana už darbus šv. Kazimie- 
ro koplyčioje. Šaltiniai, be to, mini tapytoją Bal- 
tramiejų Strobelį dirbus tais priešinvaziniais lai- 
kais koplyčioje. Ką tiedu meistrai buvo padarę, 
nėra tiksliai žinoma. Tik dvi labai blogai išliku- 
sios freskos dviejuose iš keturių pandantivų al- 
toriaus pusėje priskiriamos G. Campanai. Jos 
1934 m. buvo restauruotos prof. Rutkovskio. 
Freskos vaizduoja šv. Kazimiero ciklo du mo- 
mentus: 1. Šventasis Kazimieras priima iš ange- 
lu savo emblemas kryžių ir leliją su įrašu HIS 
ORNARI ET MORI; 2. Karalaitis, apsuptas an- 
gelų, gieda Marijos himną OMNI DIE DIC MA- 
RIAE, ką ir čia skelbia įrašas freskoje. Kituose 
dviejuose pandantivuose senųjų freskų visiškai 
nebeliko, į juos įdėtos P. Smuglevičiaus drobės 
su alegorinio pobūdžio kompozicijomis. 


Kurio meistro freskos prieš 1655 m. katas- 
trofą puošė rytinę ir vakarinę sienų plokštumą, 
nėra žinių. Iki mūsų dienų išlikusios dvi pla- 

taus masto freskos buvo darytos vėliau žymaus 
freskininko Delbenės apie 1690-94 m., kai jis, 
atkviestas Jono Kazimiero Sapiegos, dirbo Vil- 
niuje ir Pažaislyje, veliau ir Bielanuose, visur 
palikdamas savo individualaus stiliaus kūrybos 
pėdsakų. Jo dvi freskos Vilniaus koplyčioje 
įsakmiu realizmu ir barokinės kompozicijos dra- 
matiškumu pasakoja maldininkui apie du dideliu 
stebuklu, kurie įvyko prie šv. Kazimiero palai- 
kų. Vakarinės sienos freska — išlikusi geriau — 
duoda jaudinantį stebuklo pasakojimą, kai pri- 
sikėlė prie karalaičio paminklo tėvų atnešta mi- 
rusi vilnietė mergaitė. Tą įvyki jau 1520 m. ap- 
rašė Z. Ferreri. Antroji freska rytinėje sienoje, 
tapyta tos pačios rankos, rodo 120 metų po šven- 
tojo mirties įvykusį atidengimą, kai “Vilniaus 
kanauninkas Jurgis Sviencickis atidarė karstą ir 
rado šv. Kazimiero kūną nepaliestą, tarytum da- 
bar įdėtą“. Dramatinį veiksmą abiejų freskų sce- 
nose pabrėžia stiprūs judesiai. Pasikartojančios 
iškeltos rankos atvertomis plaštakomis yra labai 
senas “nuostabos gestas“, žinomas senovės ilius- 
tracijai. Viduramžių mene jis kartojosi Lozoriaus 
prisikėlimo paveiksluose. Tieji gestai ir tos su- 
kniubusios ant kelių, šventos pagarbos sukrės- 
tos povyzos ir įstrižai pamestas karsto dangtis 
vaizdingai rodo, kad scenoje norėta duoti pats 
stebuklingo įvykio momentas ir pats pirmasis 
liudininkų įspūdis. Čia, kaip Pažaislio Delbenės 
freskose, paveikslo fonai nepriklausomai nuo 
grupės tolsta fantastinėmis kolonadomis į gylį, 
kai gero piešinio, bet laisvu ekspresyviu brūkš- 
niu nutapytos figūros telkiasi priekyje ir įtiki- 
nančiai moko žiūrovą. 

Po Delbenės freskomis motomos mažos si- 
dabrinės šešios reljefinės lentelės taip pat pa- 
sakoja šv. Kazimiero istoriją. Nėra žinios, kada 
jos buvo padirbtos. Sunku prileisti, kad per in- 
vazijos siaubus jos būtų čia nepaliestos iškaboju- 
sios. Įdomu, kad Fiialekas, pastebėjęs ant dvie- 
jų iš jų pavaizduotą Vilniaus Trijų Kryžių kalną, 
vis dėlto tvirtino, kad tai esąs pirmas įrodymas 
apie Trijų Kryžių buvimą ten jau apie 1636 m. 
(plg. Ateneum Wilenskie, I, 1923, p. 329). 

Freskos ir reljefai duoda karalaičio gyveni- 
mo istoriją ir išskleidžia vaizdžiai tokius įvykius, 


Šv. Kazimiero koplyčios interje- 
ras, Delbenes freska, Jogailaičių 
statulos, šventojo karsto altorius. 


kurių realumas įrodo jo šventumą. Yra pagrin- 
do manyti, kad koplyčios sienose karalaičio gy- 
venimo atvaizdavimas, sudarant dekoracijos pla- 
ną, rėmėsi apgalvota programa, kuri tada, jo 
kultui pasiekus savo apogėjų, sau minčių sėmėsi 
iš seniau nusistojusios ikonografinės tradicijos. 
Matėme, kad du didieji stebuklai, rodą šv. Ka- 
zimiero galią gamtinėje sferoje, duoti plačiomis, 
iš esmės realistinemis freskomis apatinėje sienų 
zonoje. Šios freskos gerai matomos maldinin- 


šv. Kazimiero karsto atida- 
rymas. Delbenes freska. 


kams. O freskos, atžyminčios mistiškus šv. Ka- 
zimiero santykius su dangaus sfera, nukeltos 
augštyn prie kupolo. Šios freskos nesudaro pil- 
no šv. Kazimiero ciklo. Pasigendame eilės svar- 
bių scenų, ypatingai brangių Vilniui. šv. Kazi- 
miero koplyčioje šiandien teturime tik didelio 
monumentalinio ciklo fragmentus. 

Aprašymai tvirtina, kad aprėmintuose ke- 
turkampiuose tarp piliastrų priešinvaziniais lai- 
kais buvę įterpti dideli sidabriniai reljefai, ku- 


rie taigi turėjo duoti pilną šv. Kazimiero isto- 
riją. Mažieji sidabriniai reljefai tuo tarpu grei- 
čiausia tėra pakaitalai didiesiems ir buvo pa- 
dirbdinti poinvaziniais laikais arba galėjo būti 
išimti iš tikrai koplyčioje buvusio šoninio alto- 
rėlio retablo ir sukabinėti ant sienos. Šitam klau- 
simui išaiškinti būtų reikalingas pačių darbų ori- 
ginalų patikrinimas. Iš kitos pusės, sistematiška 
peržvalga visų iliustruotųjų šventojo gyvenimo 
aprašymų—nuo XVI iki XIX amžiaus— galėtų 
išaiškinti, koks buvo tasai šv. Kazimiero istori- 
jos ciklo pobūdis ir koks yra jo santykis su kū- 
riniais Vilniaus koplyčioje. Šv. Kaziimero ikono- 
grafija turėjo susiformuoti panašiu būdu kaip ir 
kitų šventųjų: iš biografinio pasakojimo susi- 
kristalizavo optiškai efektingų ir svarbesniųjų 
įvykių scenos, iš pradžių iliustruotoje knygoje 
nusistojo jų eilė, skaičius, o vėliau, jau sąvei- 
koje su monumentaliuoju menu, ir jų kompozi- 
cinės schemos ir visas motyvinis aparatas. 


Tokią prielaidą jau patvirtina žvilgsnis į 
vieną seną hagiografini veikalą apie mūsų šven- 
tąjį italų kalba: “IL BREVE COMPENDIO DEL- 
LA VITA MORTE, E MIRACOLO DEL SAN- 
TISS. mo PRĖCIPE CASIMIRO Figlio del Mag- 
no Casimiro Rė di Polonia“ etc., sudarytą ba- 
sojo augustinijono italo Fra Hilarione di Sant' 
Antonio, pasinaudojant Z. Ferreriu, Kromeriu, 
Strijkovskiu ir kitais šaltiniais, ir išleistą 1629 
m. Neapolyje pas Aegidio Longo, in-80. Šis gy- 
venimo aprašymas gausiai iliustruotas vario rai- 
žiniais, kurių bent dalis, reikia manyti, yra pa- 
ruošti pagal senesnių leidinių pavyzdžius, jei ne 
tiesiog pakartoti iš senesnio lotyniško leidinio, 
nes įrašai paveiksluose yra lotyniški. Kiekvienu 
atveju, Fra Hilarione veikale turime vieną iš 
seniausiųjų mums žinomų šv. Kazimiero ikono- 
grafinių ciklų, kurio eilę, turinį ir kompoziciją 
stebėdami, galime suprasti atskirai vaizduojamas 
šv. Kazimiero istorijos scenas ir rekonstruoti 
jo ciklą monumentaliniuose sprendimuose. Visų 
pirma Fra Hilarione duoda medalijonuose ap- 
link šventojo “Vera Effigies S. Casimiri Regni 
Poloniae Principi et Patroni“ sekančias karalai- 
čio švento gyvenimo scenas: 1. Ante Sanetissi- 
mums Sacramentum orans extra se raptus saepe 
usus est; 2. Lecta regalis abiecta mollitae, in 
nuda humo cubat; 3. Media nocte ante Ercle- 
siae valvas devote orat; 4. Medetur et sanat 
Militum vulnera magna charitate; 5. Disciplinis 
se cedit usgue ad effusionem sanguinis; 6. Obla- 
tum Ungariae Regnum respuit. Seka jau tekst-n 
įterptos iliustracijos, kurios, lyginant su medali- 
jonų paveikslais, turi kiek geriau sutvarkytas 
kompozicijas. 

Pati pirmoji yra mistiškoji šv. Kazimiero 
scena (raižinyje 65 psl.), kurioje karalaitis, pa- 
dėjęs kunigaikščio kepurę ant žemės, klūpo prieš 
Dievo Motiną, nusileidusią debesiu, ir gieda sa- 
vo himną: Omni die dic Mariae. Pastebėtina, kad 
žinomasis Carlo Dolci idealinis šv. Kazimiero 
portretas jungia ikonografiniu požiūriu tą patį 
“Vera Effigies“ karalaičio biustą su “Omni die 
dic Mariae" scenos elementais, kuriuos visus ne- 
buvo sunku pasemti iš itališkų leidinių apie šv. 
Kazimierą iliustracijų plg. dangun pakeltą 
žvilgsnį, šalia padėtą kepurę, debesis ir visą mis- 
tiškai-ekstatišką nuotaiką). Fra Hilarione toli- 
mesniame biografijos tekste iliustruojami šv. 
Kazimiero didieji pomirtiniai stebuklai. Mergai- 
tės prisikėlimo stebuklas, vadinamas pirmuoju, 
duodamas raižiniu 101 psl. ir aiškinamas taip: 
“Miracolo I. Risuscita il beatissimo Prencipe Ca- 
simiro una Filiuola morta a'prieghi de'suoi Ge- 
nitori, che con molte lacrime erano ricorsi nel 
suo santo Sepolcro“. Scena Delbenės freskoje 
Vilniaus koplyčioje sukomponuota kitonišku buū- 
du, betgi galima atpažinti panašius šalutinius 
motyvus: motinos figūrą kairėje pusėje su iš- 
keltomis rankomis ir klūpantį tėvą dešinėje; ne- 
vaizduojamas šv. Kazimieras pasirodęs debesyje. 


Šv. Kazimiero pasirodymą kapitono apran- 
goje Lietuvos kariuomenei prie Dauguvos duoda 
antruoju stebuklu raižinys 105 psl.: “Miracolo 
II. Appare visibilmente il B. S. Casimiro ad un 
Essercito, vestito di vesti bianche sopra un Ca- 
vallo bianco, e fa strada A guei Soldati, accio 
passino sicuri un Fiuma, e per mezzo dell'istesso 
attengono la vittoria contra Moscoviti". Šv. Ka- 
zimiero antrą pasirodymą Lietuvos kariuomenei 
prie Polocko duoda trečiuoju stebuklu raiži- 
nys 111 psl.: “Miracolo III. Appare di nuovo in 
aria visibilmentė il Beato Casimiro al suo Es- 
sercito, vestito da Capitano, e mentre si da il 
segno della Guerra, si fa in inanzie, e co'il suo 
maestoso sembiante spaventa, e constringe i ne- 
mici a voltar faccia, restando alla fine i Soldati 
Lituani, e Polonesi con maggior vittoria di pri- 
ma". Šitos scenos motyvus kondensuoja žinoma- 
sis Karžygių koplyčios šv. Petro ir Povilo baž- 
nyčios Antakalnyje reljefas “S. Casimiro appa- 
rente in aere guasi duce exercitus MDL vicit 
Muscos", nes jame šv. Kazimieras parodytas ne 
danguje. kaip sako cituotas reljefo įrašas, o kaip 
karo vadas ant žirgo, betei ne kapitono aprango- 
je, o su kunigaikščio kepure ir Lietuvos kariuo- 
menės priekyje, kai kitoje pusėjo joja įnirtęs 
priešas — maskviečiai. 

Netenka abejoti, kad visų šių svarbiu ste- 
buklų scenų, monumentalioje formoje atvaizduo- 
tų, netrūko priešinvazinėse Vilniaus koplyčios 


Šv. Kazimieras gieda Marijai himną (Fra Hila- 


rione “II breve Compendio" 65 psl. iliustracija). 


Mergaitės prisikėlimo stebuklas (Fra Hilarione “II! 
breve Compendio", 101 psl. iliustracija). 


Kapitono aprangoje pasirodęs šv. Kazimieras per- 
veda Lietuvos kariuomenę per Dauguvą. (Fra: Hi- 
larione “II breve Compendio" 105 psl. iliustracija). 


inkonografinėse programose, bet rusams ypatin- 
gai tuos prieš juos nukreiptus kovų vaizdus su- 
naikinus, jos vėliau nebuvo atnaujintos. Svarbu 
pažymėti, kad Fra Hilarione knygoje dar trūks- 
ta ketvirtojo šv. Kazimiero pomirtinio stebuk- 
10 — karsto atidarymo scenos, kurią jau turime 
Delbenės freskoje. Nedidelis sceniškai išvystytų 
paveikslų ciklas, kaip jis matomas Fra Hilarione 
veikale, vėlesniuose šv. Kazimiero gyvenimų 
leidiniuose turėjo būti praplėstas ir praturtin- 
tas motyvais. 


Tarp koplyčios piliastrų giliose apskritose 
nišose, kurių kiekvieną iš viršaus vainikuoja iš- 
kilmingas klasikinis balto marmuro frontonas, 
sidabru blizga aštuonios natūralaus  di- 
dumo Jogailaičių" — kunigaikščių ir karalių 
statulos. Kuri statula kurį iš valdovų vaizduo- 
ja, nėra tikrai žinoma. Primuštosios lentelės pra- 
eityje buvo keičiamos. Nėra taipgi išaiškinta, ar 
teisinga tradicija, kad jos XVII amžiuje buvo 
iš masyvaus sidabro ar tik sidabrine skarda pa- 
dengtos. Neaugšta šitų darbų meninė kokybė 
leidžia greičiau spėti, kad vis dėlto tai yra vėles- 
nių laikų pakaitalai, atlikti kokio provincinio 
meistro, nes įei žuvusios skulptūros altoriuje bu- 
vo iš sidabro lietos, tai nekitaip turėjo būti ir 
su šiomis. Mums čia svarbu pažymėti, kad šios 
statulos nėra kokia laisva dekoratyvinė ar kito- 
kia svetima įsiterpusi serija. Šventojo dorybė 
ir kilmingumas barokinėje sąmonėje darė Kazi- 
mierą specifiniu šventuoju — Švenčiausiuoju 
Kunigaikščių (Sanctiss“'mus Princeps), nes ne 
vien religiškai-moralinis kilnumas, bet ir augšta 
kilmė barokui buvo absoliučiai galiojančios ver- 
tybės. Kad iis yra šviesiausios giminės švenčiau- 
sias žiedas, šitoji sidabru spindinti valdovų gale- 
rija turėjo akivaizdžiai demonstruoti. Tokiu bū- 
du ir karalių statulos priklauso prie šv. Kazi- 
miero ikonografinio ciklo: HAEC EST IAGEL- 
LONIAE PROSAPIA DIGNISSIMA. Tokią ant- 
raštę turi Fra Hilarione veikalo šventojo gimi- 
nės lentelė (157 psl.), kurioje mažomis karūno- 
mis, sudėstytomis aplink didelę Jogailos karūną 
ir L.etuvos vytį, kaip dinastinį herbą, pažymėti 
atskiri giminės reprezentantai, o pačio šv. Kazi- 
miero karūna apvesta spindulių vainiku. 


Jei 1692 m. Mechelno jėzuitų kolegijos so- 
daliai, procesijoje apsirengę vaizdavo šv. Kazi- 
miero karališkąją giminę, neišskiriant ir kardino- 
lo Fridricho Jogailaičio — šventojo brolio, tai ir 
jie pakartojo tą pačią šv. Kazimiero ciklo tradi- 
ciją jau vaidybiniu būdu. Fra Hilarione raiži- 
nys Fridrichą Jogailaitį genealogijos “medyje" 
pažymi kardinolo kepure, ne karūna: šitoji deta- 

lė tikriausiai siekia Ferrerio laikus, kai kardino- 
las iš Jogailaičių giminės, miręs 1503 m., dar 
buvo visų atminime. 


Šv. Kazimiero altorius 


Prof. M. Homolickis jau XIX amžiaus vi- 
dury iš Vilniaus kapitulos aktų surankiojo žinias 
apie šv. Kazimiero koplyčios altorių ir kitus 
įrengimus, kokie jie buvo prieš maskviečių ka- 
rą ir invazijų naikinimus (Wizerunki i roztrzą- 
sanie naukowe, XIII, 1840). Nebuvo tada da- 
bartinio gražaus stiuko reljefo, kuris kaip pla- 

Jogailaičių statulos ir sakykla. (šv. Ka- 


zimiero koplyčios Vilniuje pietrytinis 


kampas). 


tus retablas dengia pietinės koplyčios sienos vi- 
durį. Prieš invaziją altorius buvo žymia dalimi 
iš gryno sidabro: tamsaus medžio fone atsimušė 
masyvus sidabrinis krucifiksas, po juo — Dievo 
Motinos, šv. Jono ir klūpančios Marijos Magda- 
lenos sidabrinės, natūralaus dydžio figūros. Vir- 
šum altoriaus du sidabriniai angelai laikė pa- 
auksuotą šventojo kūno relikvijorių karstelio 
formoje, ant kurio stovėjo brangi šv. Kazimiero 
sidabrinė statulėlė. Altoriaus 16 didelių žvaki- 
džių, mensa ir antependijas — viskas buvo iš 
gryno sidabro su paauksintais ornamentais. Abi- 
pus relikvijų altoriaus stovėjo du dideli kande- 


liabrai, papuošti šv. Kazimiero atvaizdais relje- 
fe, ir po du šoniniu altorėliu su retablais, sudary- 
tais iš reljefinių sidabrinių lentelių šventojo gy- 
venimo temomis, be to, po šešias apaštalų figū- 
ras bei po šešias žvakides — viskas iš gryno si- 
dabro. I dešinę nuo altoriaus durys vedė į ma- 
žą zakristiją, kurioje buvo sudėtas didelis alto- 
riaus įrankių lobynas. "Ties altoriumi kabojo 
gryno aukso lempa, kurią dovanojo ir pati pir- 
moji įžiebė karalienė Cecilija Renata vos porą 
savaičių prieš savo mirtį (1644). Koplyčios vi- 
duje kabojo 63 sidabrinių lempų sietynas, dova- 
notas karalienės Konstancijos. Taip pat kairč'e 
nuo altoriaus, koplyčios kampe, dar šiandien te- 
bestovinti nepaprastai gracinga, nedidelė paauk- 
suota sakykla iš XVII amžiaus pabaigos sa70 
taurės forma ir ornamentų subtilumu atitinka 
pirmykščią altoriaus ir viso įrengimo tendenciją 
ir juvelyrinį pažibumą.  Žymią dali koplyčios 
brangenybių karalius Jonas Kazimieras turėjo 
dar prieš pat invaziją išimti valstybės iždui pa- 
remti iškilusiame kare. Tuomet iš koplyčios bu- 
vę gauta 292 centneriai sidabro (plg. J. I. Kra- 
szewski, Wilno od początkow jego do r. 1750, 
II, 1840, p. 212). Likusi dalis brangenybių buvo 
evakuota ir pakeliui žuvo. Kas buvo koplyčio- 
je pasilikę, sunaikino priešas. Visų labiausiai 
nukentėjo altorius. Šv. Kazimiero relikvijos bu- 
vo išgelbėtos, išvežant iš Vilniaus. 


Po 1655-1661 m. karų ir okupacijos atnau- 
jintasis altorius gavo visiškai kitą išvaizdą. AL- 
toriaus naujasis išpuošimas tebuvo baigtas XVIII 
amžiuje. Jau 1664 m. šv. Kazimiero relikvijos 
buvo grąžintos atgal į Vilnių, bet švedų karo 
metu 1702 m. jas vėl reikėjo gelbėti, išvežant 
provincijon. Kadangi senasis sidabro karstas be- 
vežiojant gerokai nukentėjo, Žemaičių vysk. Tiš- 
kevičius parūpino naujam karstui modelį, kuri 
kapitula patvirtino ir užsakė pas vieną iš geriau- 
siųjų Vilniaus auksakalių. Į tą karstą 1742 m. 
buvo įdėtos šventojo relikvijos, ir jis pats nau- 
jai įtvirtintas virš altoriaus. Šis karstelis, kuris 
altoriuje tebebuvo iki paskutinio karo pabaigos, 
yra iš liepos medžio, apdėtas tik iš trijų pusių 
sidabro skarda ir ant kampų papuoštas paauk- 
sintais ereliais (pažymėtina, kad erelio motyvas 
koplyčioje sutinkamas marmuriniame frize, ku- 
ris juosia sienas, ir sakyklos bazėje).  Karsto 
viduje buvo mažesnė dėžutė, užrakinta dviems 
raktais, kurių vieną laikė vyskupas, o antrą 
miesto magistras. Šioje dėžėje buvo dar trečia 
dėžutė — pats relikvijorius, apvyniotas audek- 
lu, kuriame buvo sudėti kaulai, kiekvienas atski- 
rai suvyniotas į atlasą ir kiekvieno pavadinimas 
pažymėtas kortele. Prie relikvijų buvo rasti ak- 
tai, sudaryti peržiūrint relikvijas 1664 ir 1667. 


Kazimicras 
(Trirankis Venerabtilis Icon iš Vilniaus koplyčios alto- 
riaus, sidabro dangą nušmus). 


Šv. 


VI. 20 d., d:lyvaujani karaliui Jonui Kazimierui 
(abiejų dokumenių iurini im exter o p.kartoja 
W. Zahorski, Kaiedra Wilanska, 1909, p. 91-92). 
1858 m. relikvijos buvo vėl atidaryto:, dalyvau- 
jant prof. M. Fomolickiui, kuris jas apraše (Wi- 
zerunki i roztrząsanie naukowe, XIV, 1840, p. 
31). Teišliko dalis kaulų, nes zemažai relikvijų 
buvo per kelis amžius išimta ir išsiuntinėta. 
(Ypatingai daug relikvijų buvo išdalinta prieš 
pat invaziją, apie 1649-1655 m.). 


XVIII amžiaus pradžiai priskirtinas vertin- 
gas altoriaus stiuko reljefas, kuriame skoningai 
sukomponuota pilna gracijos dangiškoji šv. Ka- 
zimiero apoteozė — Dievo Motina debesyse, 
apskrieta angelų būrių, džiaugsmingai žvelgian- 
čių į karstą, nešamą dviejų angelų. 

Šv. 


Kazimieras 
(Trirankis paveikslas Venerabilis Icon iš Vilniaus kop- 
lyčios altoriaus su sidabro danga). 


Taisyklingas jaunųjų kūnų atvaizdavimas ir 
psichologiškai motyvuotas skirtingų individų ir 
grupių traktavimas rodo čia dirbus geros mo- 
kyklos meistrą. Jo kiek lygų ir kone akademiš- 
ką formų pobūdį pertraukia kai kurie ekstrava- 
gantiškumai, kaip pvz. iš reljefo plokštumos iš- 
šokančios figūros arba tie į žiūrovą nukreipti 
žvilgsniai ir jausmingos šypsenos. Reljefas iš 
viršaus dengiamas gipsinio altoriaus baldachino, 
ant kurio pasodinti du putai, laiką kunigaikšč'o 
kepurę su kryžiumi. Išbalansuotų formų retab- 
linis reljefas ir tiesiog į jį įmontuotas relikvijo- 
rius duoda aštrų kontrastą tarp pirmojo vaizdi- 
nio idealumo ir karsto kultinio realumo, tarp 

spalviniai neutralaus ir santūraus stiuko ir bran- 
Relikvijos, kurios pa- 
prastai laikomos kape po altoriumi, dedamos į 
stipes ar mensą, čia yra pakeltos viršum jo, kas 
priklauso prie išimčių. 

Kultinė sidabrinė statulėlė, dar paskutiniais 
laikais stovėjusi ant karsto, savo formų požiū- 
riu yra gerokai nutolusi nuo retablo skulptoriaus 
virtuozinės technikos ir prilygsta greičiau vi- 
duramžių ar liaudies meno darbams; jos primi- 
tyvios formos brangioje sidabro medžiagoje ir 
rafinuotų baroko meno kūrinių aplinkoje atro- 
do paradoksaliai. Juo labiau stebina mus šitos 
figūrėlės naivus ekspresionizmas, jos padidintos 
rankos, kuriomis šv. Kazimieras rodo savo dar 
labiau padidintas emblemas: kryžių ir leliją. 


Šv. Kazimiero Venerabilis Icon 


Iš karų ir invazijos suirutės buvo išgelbė- 
tas labai senas, dar XVI amžiaus garsusis šv. 
Kazimiero trirankis paveikslas, kuris dabar pa- 
dėtas po relikvijoriumi viršum tabernakulo. S3a- 
vaime aišku, kad jis čia pateko kartu su relikvi- 
jomis iš senosios gotinės koplyčios. Jis jau tada 
buvo gavęs ypatingą kultinę reikšmę, nes buvo 
nešiojamas 1604 m. kanonizacijos paskelbimo 
šventėje ir 1636 m. relikvijų perkėlimo šventė- 
je. Po invazijos jis Minimas šoniniame altoriu- 
je (Visit. gener. Eccles. Viln. a. 1743, f. 72 ir 
73). Vėliau jis buvo pastatytas ant altoriaus ir 
turtingai dekoruotas Paveikslas turi 80 x 55 cm 


k ir yra datuotas kairėje pusėje nutapytoje lente- 


lėje su įrašu: “IVSTVS VT PALMA FLOREBIT, 
SICUT CEDRUM LIBANI MULTIPLICABITVR 
(plg. Liber Psalmorum 
XCI, 13). Kaip spėjama, apie 1636 m. paveikslas 
buvo apdėtas sidabrine ir paauksinta skarda — 
rūbeliu, paliekant atvirą tik veidą ir rankas; 
taip pat kepurė buvo papuošta sidabru. "Toji 
skarda išdirbta reljefu, išgaunant gausių orna- 
mentų kontūrus. Paprotys apdengti šventus pa- 
veikslus brangaus metalo skarda Rytų Bažny- 
čioje įsigali XVI amžiaus bėgyje (plg. H. J. Ro- 
themund, Ikonenkunst, 1954, p. 60); XVII am- 
žiuje ir Vilniuje sidabru apdengiami brangieji 
altorių paveikslai. Norint matyti, koks paveiks- 
Jas buvo XVI amžiuje, reikia dangą nuimti. 
Šventasis nutapytas stovis bažnyčioje, kurios 
grindų plytelės matomos žemai. Jis apsirengęs 
raudonos spalvos rūbu su ilgomis rankovėmis. 
F. Papėe, tyręs šv. Kazimiero portreto problemą, 
tvirtina, kad šv. Kazimieras čia pavaizduotas 
taip, kaip jis gulėjo aprengtas karste, ir spėja, 
kad 1534-36 m. atnaujinant koplyčią, io kars- 
tas buvo atidarytas ir kūnas rastas įvilktas į 
raudoną rūbą, kas davė pagrindą paveikslo au- 


toriui jį šitame raudoname velionies rūbeė nu- 
tapyti. Ši aplinkybė leidžia spėti, kad paveiks- 
las ir buvo apie 1536 m. padarytas. Tarp kitko, 
jau 1477 m. Venecijos pasiuntinys A. Contarini 
Trakų pilyje matė Kazimierą ir jo brolį šalia 
tėvo stovinčius tamsiai raudono satino drabu- 
žiais apsivilkusius. 


Mūsų paveikslo prototipu F. Papėe laiko 
apie 1520 m. nutapytąjį ir vėliau dingusį “Palai- 
mintojo paveikslą" Vilniuje, kurio refleksą ga- 
lima stebėti medžio raižinyje, išspausdintame 
1521 m. Krokuvoje išėjusios Z. Ferreri knygelės 
“Vita beati Casimiri Confessoris' tituliniame la- 
pe. Raižinio kompozicija ir pagrindiniai moty- 
vai yra tie patys, kaip trirankio paveikslo: ta 
pati iškilminga laikysena, stovint vidury pa- 
veikslo lengvu profiliu ir žiūrint į kairę; vieton 
itališko plono nimbo raižinyje duotas spindulių 
vainikas; abiejuose paveiksluose sutampa šv. Ka- 
zimiero rankose laikomieji atributai — kairėje 
lelija, dešinėje rožančius. XVII-XVIII amžių pa- 
veikslai jau duoda vieton rožančiaus kryžių; tie 
patys ilgi nukarę plaukai, tik raižiny jie kiek 
garbanoti; ta pati mitra, tik raižinyje ji dviejų 
dalių, mūsų paveiksle — trijų; tie patys į kam- 
pus įterpti Lietuvos ir Lenkijos valstybių herbai, 
tik raižinyje jie apačioje. Abu herbai ir iš jų 
išauganti augalija turi simbolinę reikšmę, kuri 
tiesiogiai iliustruoja vieną Z. Ferrerio parašytos 
šv. Kazimiero biografijos teksto vietą: “Pater 
misericordiae et deus totius consolationis, guo 
novella haec vere religionis plantatio eo alius 
cresceret et tanguem lignum plantatum secus de- 
cursus aguorum uberiorem fructum afferet in 
tempore suo, coelestis illam gratiae imbre in ser- 
vo suo Casimiro ex regibus Poloniae et ducibus 
Lituaniae spectabili visitare et profundere dig- 
natus est.“ Realistinės detalės raižinyje, pvz. 
granitiniais motyvais išsiuvinėtas apsiaustas su 
kailiu, o galų gale pats labai individualus vei- 
das su šypsena, reikia aiškinti tuo, kad menamąjį 
pirmąjį “Palaimintojo paveikslą“ tapant, buvo 
pasinaudota autentiškų šv. Kazimiero portretu, 
nes iš tikrųjų tie rūbai ir plaukų nešiojimo bū- 
das, kaip jį matome Ferrerio knygos raižinyje 
bei trirankiame paveiksle, jau nebeatitinka ma- 
dos apie 1520 m., bet yra kiek ankstyvesnė eu- 
ropinė mada iš XV amžiaus pabaigos. Įdomu, 
kad ir išlikusiame traktate apie karalaičio Kazi- 
miero auklėjimą minimi auksu siuvinėti drabu- 
žiai, plaukų nešiojimo būdas, o dvaro sąskaitos 
iš 1474 m. kalba net apie rūbus, apsiūtus kailiu 
(plg. Z. Ivinskio duomenimis Liet. Enc., XL p: 
275). Tai atitinka mūsų paveikslų motyvus. „HA 
Papėe net rado, kad patys šv. Kazimiero veido 
bruožai (raižinyje ir trirankiame paveiksle) iš- 


duoda Jogailaičių ir Habsburgų giminės tipą, ir 
lygino jį su Kazimiero brolio Albrechto dėdės 
Vladislovo portretais. Dingęs karalaičio autentiš- 
kas portretas buvęs, pagal F. Papėe, padarytas 
aple 1481 m. piršlybiniams tikslams. Tųjų dvie- 
jų pačių senųjų dingusių prototipinių paveikslų 
elementai t. y. autentiškojo portreto (apie 1481 
m.) ir “Palaimintojo paveikslo“ (apie 1520 m.) 
įėjo į Vilniaus koplyčios trirankį paveikslą, o iš 
čia pateko į vėlesnius XVII amžiaus barokinius 
arba jėzuitinio tipo paveikslus, padirbtus jau se- 
kant vilniškių. 

Vilniaus paveikslo keistybė yra šv. Kazimie- 
ro dvi dešinės rankos, kiekviena laikanti po leli- 
ją (skaistybės simbolis). Jau XVII amžiuje šis 
savotiškumas, nesutinkamas jokiame kitame šv. 
Kazimiero paveiksle, atrodė paslaptingas ir aiš- 
kintas stebuklu. Pvz. Vilniaus aprašyme, kurį pa- 
skelbė B. L. F. Tannerio “Legatio Polono-Lithua- 
nica in Moschoviam“ (Nūrnberg 1689) jau duo- 
da žinomąjį padavimą apie antrosios dešinės ran- 
kos atsiradimą: “Non postremo hic memoranda 
venit Cathedralis Basilica a Thesaurorum pre- 
tio aestimanda, et guam maxime a sacris totius 
Corporis Sancti Casimiri Polonarum Regis filii 
Religuiis veneranda, cujus Beatissimi Principis 
Venerabilis Icon, guae prima inter ejusdem Ba- 


Trirankč Dievo Motina—Tricherusa. XVII-XVIII am- 
žiaus ikona iš Serbijos (privatinė nuosavybė šveicari- 


joje). 

VITABEATICASIMIRI CONFESSORIS 
ex fereniflimis Polonierepibus, A magnis Lituanię 
“ ducibus chariflinu a Reucrendiflimo patre dno 

"apoltolico ex fide dignop teltium 

Šv. 


Kazimieras 
Medžio raižinys Zacharijaus Ferreri knygos “Vita bea- 


ti Casimiri, scripta Vilnae“ 
lapyje. 


(1521) tituliniame pus- 


silicae cimelia numeratur, duas dexteras manus 
lilia praeferentes prodigiose ostendit, guia unam 
dexteram informiter a Socio sui depictam dum 
corrigere et abolere ejusgues loco aliam apte et 
concinne substituere voluit pictor eruditus, nullo 
pacto efficere potuit, guin die inseguente u3ara- 
gue manus et in utrague lilium appareret“. Šioji 
legenda buvo kartojama daug kartų ir sekančių 
amžių literatūroje. F. Papėe mėgino paveiksle 
esantį trirankiškumą aiškinti natūraliomis ap- 
linkybėmis. Antroji ranka, toji artimesnė prie 
kūno, buvusi pridėta apie 1636 m., kai, dedant 
ant paveikslo sidabrinę dangą, buvo panorėta šv. 
Kazimiero figūros kontūrui duoti daugiau vie- 
ningumo ir apvalumo (plg. O najstarszych wize- 
runkach sw. Kazimierza, Kwartalnik historiczny, 
XIX, 1905, p. 434). Vėliau, taigi, atnaujinant 
dangą, po ja buvo rastos dvi dešinės rankos. Tai 
palaikyta stebuklu, ir tada turėjo būti antru 

kartu padarytas naujas, jau trirankis apdanga- 
las. Prieš šitą teoriją tenka iškelti klausimą, ar- 
gi negalėjo būti tiedvi ranki nutapytos visai 5ą- 
moningai? Ar neturi dviejų rankų motyvas sim- 
bolinės prasmės? Ar nekalba apie tai hagiogra- 
finiai tekstai ir šv. Kazimiero himnai? Ar pa- 
veiksle įrašytieji psalmių citatos žodžiai (ilore- 
bit, multiplicabitur) nedaro metaforinės aliuzi- 
jos? 


Vidurinių amžių mene mūsiškiam triran- 
kiam šv. Kazimiero paveikslui galima rasti para- 
lelių. Jau tasai vėlesnis paveikslo apdengimas 
skarda nurodė Rytų įtaką. Iš tikrųjų, Rytų Baž- 
nyčioje žinomas ir vienas Dievo Motinos ikonos 
tipas, graikiškai vad. Tricherusa (triranke), ku- 
ris, būdamas Hodegetrijos formos su Kūdikiu, 
turi dar antrą dešinę ranką ir dėl to čia vertas 
mūsų dėmesio. Tricherusa yra žinoma daugelyje 
Rytų Bažnyčios kraštų, bet seniausias jos proto- 
tipas randasi serbų Chiliandario vienuolyne Ato- 
so kalne Graikijoj (jos pav. žr. N. P. Kondakov, 
Ikonografija Bogomateri, II, 1915, ris. 161). Šios 
ten didžiai garbinamos ikonos kilmė taip pat 
aiškinama padavimais. Pagal prie pačios ikonos 
pridėtą įrašą, ikona prieš daug amžių buvusi 
Servijos vienuolyne Studnicoje; ten kilus gaisrui, 
ji išskrido oran ir krisdama prisitvirtino prie 
asilo nugaros, kuris, nubėgęs į Chiliandario vie- 
nuolyną, sukrito negyvas; vienuoliai, išvydę iš 
tolo ikonos spindesį, skubėjo ją pakelti ir nu- 
nešę pakabino ikonostaze, bet kitą dieną ją rado 
igumeno soste, kur ją ir paliko; nuo tada ji skai- 
tosi vienuolyno viršininke, o pats igumenas tik 
jos padėjėjas. Be to, ten sakoma, kad tos Dievo 
Motinos trečioji ranka padėjusi pastatyti Chi- 
liandario vienuolyną. Oficialioji Rytų Bažnyčios 
hagiografija (pvz. Šventųjų gyvenimai, išleisti 
Rusijos sinodo 1701 m.) duoda platesnį padavi- 
mą, kildindama ikoną Tricherusą iš Šventosios 
Žemės: ji atsiradusi VIII amžiuje ikonoklastų 
kovose, kai šv. Jonas Damaskietis, neteisingai 
įskųstas imperatoriaus Leono, buvo Damasko ka- 
lifo nuteistas, nukertant ranką; gavęs iš kalifo 
savo nukirstąją ranką atgal, šventasis meldęs 
Dievo Motiną jam ją prigydyti, kad jis vėl ga- 
lėtų tapyti ikonas. Kai rytą atsibudo iš tikrųjų 
su prigydyta ranka, dėkingasis šv. Jonas Damas- 
kietis pagamino sidabrinę ranką ir prisegė ją 
prie Dievo Motinos ikonos. (Pagal kitus šalti- 
nius, šv. Jonas Damaskietis trečiąją ranką ant 
ikonos paprastai pripaišė). Šitoji ikona buvo vė- 
liau garbinama šv. Sabos vienuolyne ir XIII am- 
žiuje buvusi dovanota Serbijos arkivyskupui, iš 
kur, turkams įsiveržus į Serbiją, ji stebuklingu 
būdu pateko į Chiliandarį N. P. Kondakovo 
nuomone, Chiliandario ikona yra tapyta XIV 


VYTAUTAS KAšUBA — 


Šv. Kazimieras. 
Skulptūra šv. Kryžiaus bažnyčiai Čikagoje 


amžiaus pabaigoje ir turi XVI-XVII amžiaus 
perdirbinėjimų bruožų. Atrodo, kad ir paties 
Tricherusos tipo tėvyne reikia laikyti Serbijos 
vienuolynus, iš kur kilo Chiliandario ikonai. Ser- 
bijoj XVII-XVIII a. trirankės Dievo Motinos iko- 
nos buvo gan paplitusios (plg. reprodukciją D. 
Wild, Ikonen, kirchliche Kunst des Ostens, Orbis 
Pictus 1, Taf. XXI). Maskvos kunigaikštijoje Tri- 
cherusa teišpopuliarėjo XVIII amžiuje, po to, 
kai 1661 m. vieną Chiliandario ikonos kopiją ga- 
vo patriarchas Nikonas. Rytų Bažnyčioje Tri- 
cherusai yra paskirta šventė birželio 28 d. Rei- 
kia pabrėžti, kad Bizantijos meno poveikis se- 
nojoje Lietuvoje, kiek jo galima pastebėti, pa- 
sireiškė kiek anksčiau XV-XVI amžiuje, pvz. 
Trakų pilies ir Supraslio vienuolyno freskose, ir, 
kaip tyrinėjimai nustatė, rišasi su Balkanų kraš- 
tų mokyklomis per Moldaviją, bet jokiu būdu 
ne per Maskvą. Trirankių šventųjų reikėtų taip 
pat pajieškoti ir Vakarų Europos mene. 

Patį rankos padvigubinimo motyvą tapybo- 
je galima aiškinti įvairiai. Galėjo jis atsitikti- 
nai pasidaryti, pertapant paveikslus (“palimp- 


sestas") ir paskui virsti tradiciniu motyvu, ga- 
lėjo atsirasti ir tapytojo laisva valia, gal turint 
minty simbolinę prasmę, o gal ir be jos. 


Panašių reiškinių yra ne tik viduramžių me- 
ne. Net klasiškasis Raffaelis savo Sikstinos Ma- 
donos paveiksle popiežiui kažkodėl davė šešis 
pirštus. Fantastiškieji padaugintų galūnių moty- 
vai tačiau galėjo būti perkelti ir iš visai kitos 
rūšies meno. Kai kurie tyrinėtojai juos aiškina 
net nekrikščioniškųjų Tolimųjų Rytų meno po- 
veikiais, pvz. Vakarų Europos XIV-XV amžiaus 
mene galima rasti atskirų paralelinių pavyzdžių 
daugiarankiams dievams ir demonams, išvysty- 
tiems kinų ir indų mene (žr. Jurgis Baltrušai- 
tis, Le moyen age fantastigue, antiguitė et exo- 
tisme dans Vart gothigue, Paris 1955, p. 197-200: 
divinitės A bras multiples). 


Šitie nurodytieji faktai ir hipotezės pateikia 
tik iliustraciją ir medžiagą šv. Kazimiero triran- 
kio paveikslo problemai. Vilniaus koplyčios Ve- 
nerabilis Icon mįslė tuo dar nėra išaiškinta. 


(Pabaiga) 

SIDABRINUKAS IR AS 


ATN-D*A-L UZ SKLAL E LLEKC E 


JUAN RAMON JIMENEZ 


PRATARMĖ 


Ši trumpa knyga, kurioje linksmybė ir liū- 
desys yra lyg dvynukai, lygiai tokie pat, kaip 
Sidabrinuko ausys, buvo rašoma ... ką aš žinau, 
kam?... kam rašome mes, poetai?... Dabar, 
skirdamas ją vaikams, neatimu nei nepridedu 
nei kablelio. Kaip puiku! 

Kur yra vaikų, ten tebesitęsia aukso amžius, 
sako Novalis. Kaip tik šiame aukso amžiuje, 
kuris yra lyg iš dangaus nukritusi dvasinė sa- 
la, gyvena poeto širdis, ir ji jaučiasi ten taip 
gerai, jog didžiausias jo troškimas būtų niekad 
iš ten neišeiti. 

O, palaimos, gaivumo ir laimės sala, vai- 
kų aukso amžiau! teatrandu tave visuomet sa- 
vo gyvenime, skausmo jūroje, ir tavo dvelkimas 
tesuteikia man savo lyrą, augštabalsę ir kartais 
beprasmę, lyg vyturėlio čirenimas baltuose už- 
tekančios saulės spinduliuose! 


SIDABRINUKAS 


Sidabrinukas yra mažas, plaukuotas, švel- 
nus; toks minkštas iš viršaus, jog atrodo visas iš 
vilnos, be kaulų. Tik juodo gintaro veidrodžiais 
spindinčios jo akys yra kietos, lyg du juodo kris- 
talo vabalai. 

Jį paleidžiu, ir jis eina į pievą, ir švelniai 
glamonėja savo drungnu snukučiu, vos vos jas 
paliesdamas, ružavas, žydras ir geltonas gėlytes. 
Tyliai ji pašaukiu: “Sidabrinuk!'? ir jis atitrep- 
sena savo linksma ristele — atrodo, lyg juoktųsi 
kažkokiu idealių varpelių skambesiu. 

Valgo, kiek jam duodu. Jis mėgsta gintari- 
nes moskatelio vynuoges, violetines fygas su sa- 
vo kristaliniu lašeliu medaus... 

Jis švelnus ir lipšnus, lyg koks berniukas ar 
mergytė... bet stiprus ir kietas viduje, lyg ak- 
muo. Kai joju ant jo sekmadienį toliausiomis 
kaimo gatvėmis, švariai apsirengę ir oriai vaikš- 
čiojantys žemdirbiai sustoja į jį pažiūrėti: 

— Jis iš plieno... 

Iš plieno. Taip, iš plieno ir sidabrinio mė- 
nulio kartu. 

ANGELUS 


Žiūrėk, Sidabrinuk, kiek rožių krenta iš vi- 
sų pusių: mėlynos, baltos, bespalvės rožės ... 
Atrodo, lyg visas dangus virstų rožėm ir kristų 
žemyn. Žiūrėk, kaip prisipildo rožėm mano kak- 
ta, pečiai, rankos ... Ką aš veiksiu su tiek rožių? 


Gal tu žinai, iš kur kilus ši gležna augme- 
nija, — aš to nežinau, — kuri kasdien sušvel- 
nina peisažą ir palieka jį pridengtą švelnia ro- 
žine, balta, melsva spalva, — rožės, ir vėl rožės 
— lyg kokiam Fra Angelico paveiksle, kuris at- 
siklaupęs tapė didybę? 

Atrodo, lyg iš septynių rojaus balkonų bū- 
tų metamos rožės žemėn. Lyg lengvas ir vos, 
vos nuspalvintas sniegas, rožės sutupia ant bokš- 
tų, stogų, į medžius. Pažiūrėk — visa, kas bu- 
vo aštru, per savo papuošalą sušvelnėja. Dar, ir 
dar itidar rožių 1 


Atrodo, Sidabrinuk, kad kol skamba Ange- 
lus, mūsų gyvenimas praranda savo kasdieninę 
jėgą, ir kita vidinė jėga, kilnesnė, pastovesnė ir 
skaistesnė, liepia kilti viskam lyg palaimos šal- 
tiniams, augštyn į žvaigždes, kurios jau užsižie- 
bia tarp rožių ... Ir vėl rožės... Tavo akys, Si- 
dabrinuk, kurių tu nematai ir kurias nuolankiai 
keli į dangų, yra lyg dvi gražios rožės. 


SUGRIŽIMAS 


Grįžome abu iš kalnų, apsikrovę: Sidabrinu- 
kas majoranu, o aš — geltonom lelijom. 


Buvo balandžio pavakarė. Visa, kas vaka- 
ruose truputį anksčiau spindėjo lyg auksinis 
veidrodis, dabar virto sidabriniu — lygia ir švi- 
tinčia kristalinių lelijų alegorija. Po to didžiu- 
lis dangaus skliautas tapo permatomu safyru, 
besikeičiančiu į smaragdą. Aš ėjau namo liūd- 
nas 

Jau atšlaitėje, žibančiomis porceliano ply- 
telėmis apvainikuotas kaimelio bokštas įgavo 
paminklinę išvaizdą užslenkančios prieblandos 
skaidrume. Iš arti jis atrodė lyg tolumoj mato- 


ma Giralda,) ir mano didmiesčių nostalgija, pa- 
aštrėjusi su pavasariu, jame rado melancholiška 
paguodą. 


Sugrįžimas... kur? iš kur? kokiam tikslui?... 
Tačiau lelijos, kurias nešiausi, pakvipo dar stip- 
riau beprasidedančios nakties malonioj vėsumoj,; 
jų kvapas buvo dar daugiau įsiskverbiantis, bet 
kartu ir sunkiau pagaunamas — kvapas, kuris 
plaukė iš nematomo žiedo, susidedančio vien iš 
kvapo, ir svaigino kūną ir dvasią vienišoj su- 
temoj. 


O, mano siela, sutemos lelija, tariau. 


Ir staiga pagalvojau apie Sidabrinuką, kurį, 
nors jis ir žingsniavo po manim, buvau pamir- 
šęs, kaip ir savo kūną. 


BALANDŽIO IDILIJA 


Vaikai nuėjo su Sidabrinuku prie alksnių 
upokšnio, ir dabar jį atlydi, bėgantį ristele, tarp 
beprasmių žaidimų ir nesulaikomo juoko skam- 
besio, visą apkrautą geltonom gėlėm. Ten apa- 
čioje juos sulijo — anas pralekiantis debesys, 
akimirksniui pridengęs žalią pievą savo auksiniais 
ir sidabriniais siūlais, kuriuose, lyg raudanti ly- 
ra, sudrebėjo vaivorykštė. Ir virš permirkusios 
asiliuko vilnos dar tebelašnoja sušlapę geltonieji 
varpeliai. 


Gaivi, linksma, jausminga idilija! Net ir 
Sidabrinuko prunkštimas skamba švelniai po su- 
lijusia saldžia našta. Kartas nuo karto jis atgrę- 
žia savo galvą ir pasiglemžia gėles, kurias jo 
snukutis pasiekia. Sniego baltumo ir geltoni 
varpeliai vienam akimirksniui pakimba tarp 
baltai žalsvų putų ir paskui keliauja į jo pakink- 
tais apjuostą pilvuką. Kas galėtų, kaip tu, Si- 
dabrinuk, valgyti gėles... ir jos jam nekenktų! 


Igaidžių pilna balandžio popietė!... Žvil- 
gančios ir gyvos Sidabrinuko akys atspindi sa- 
vyje ištisą saulės ir lietaus valandą, kuriai bai- 
giantis, virš šv. Jono lauko pasimato į lietaus 
siūliukus išsiskaidantis kitas rausvas debesiukas 


VAIKAS IR VANDUO 


Didelio dulkėto, negailestingai saulės kepi- 
namo kiemo nederlingoje sausroje, kur kaip pa- 
lengva neitum, visas iki akių prisipildai smul- 
kučių dulkių, matosi vaikas ir fontanas, kiek- 
vienas iš jų su savo siela laisvoj ir nuotaikin- 


*) Sevilijos katedros varpinė. 


JUAN RAMON 
Nobelio laureatas 1955 m., laikomas vienu iš žymiausių 


JIMENEZ (g. 1881), 


dabarties poetų ispanų kalba. 1917 m. jo pasirodęs “Si- 
dabrinukas" yra geriausia eileraščių prozoje knyga ispa- 
nų kalba ir yra susilaukusi nepaprasto pasisekimo ispanų 
kalbos kraštuose. 


goj grupėj. Nors ten nėra nei vieno medžio, į 
ji įeinant, širdis prisipildo vieno vardo, kurį 
akys kartoja išrašytą Prūsijos mėlynumo dan- 
guj didelėmis šviečiančiomis raidėmis: oazė. 


San Francisco kieme priešpietis jau pasie- 
kė savo vidurdienio kaitrą, ir jos tvankumoj ap- 
miręs kalnas įgauna alyvmedžių spalvą. Saulė 
šviečia vaikui į galvą, tačiau jis, pasinėręs van- 
dens stebėjime, to nejaučia. Atsigulęs ant že- 
mės, jis laiko savo ranką po gyva versme, ir 
vanduo jo delne pastato virpančią vėsumu ir 
gracija pilį, kurią jo juodos akys stebi užkerėtos. 
Jis kalba pats sau, patraukia nosį, kita ranka 
pasikaso tai čia, tai ten tarp savo skudurų. Pi- 
lis, vis ta pati, bet atnaujinama kiekvieną aki- 
mirksnį, retkarčiais susiūbuoja. Ir tada vaikas 
dar daugiau susikaupia, prisispaudžia prie že- 
mės, pasineria visas savyje, idant net jo kraujo 
pulsavimas, kuris, pajudindamas vieną lašelį, 
pakeičia tokį jautrų kaleidoskopo paveikslą, ne- 
atimtų iš vandens jo pirmykštės netikėtai už- 
kluptos formos. 


Sidabrinuk, nežinau, ar tu suprasi tai, ką aš 
tau sakau, bet šis vaikas laiko savo rankoje ma- 
no sielą. 

DRAUGYSTĖ 


Mes gerai sugyvenam. Aš jam leidžiu eiti, 
kur jis užsimano, o jis Mane visuomet nuneša 
ten, kur aš noriu. 


Sidabrinukas žino, kad einant pro Coronos 
pušį, aš mėgstu prisiartinti prie jos kamieno ir 
jį paglostyti, ir žiūrėti į dangų pro jos didžiulę 
ir permatomą viršūnę; jis žino, kad mane džiu- 
gina takas, vedantis pro pievas į senąjį šaltinį; 
kad man atrodo šventė žiūrėti į upę nuo pušim 
apaugusios kalvos, savo lieknu miškeliu prime- 
nančios klasiškus gamtovaizdžius. Jei kada ra- 
miai užsnūstu ant jo nugaros, pabundantį mane 
visuomet pasveikina vienas iš šių mielų vaizdų. 


Aš elgiuosi su Sidabrinuku, lyg su kokiu 
vaiku. Jei kelias esti akmenuotas ir jam da- 
rosi sunku, nulipų, kad jam būtų lengviau. Ji 
bučiuoju, ji apgaudinėju, jį įtūžinu... Jis su- 
pranta, kad aš jį myliu, ir nesiskundžia manimi. 
Jis toks panašus į mane ir toks skirtingas nuo 
kitų, kad pradėjau tikėti, jog jis net ir sapnuoja 
tą patį, ką ir aš. 


Sidabrinukas man atsidavė, lyg aistringa 
jaunuolė. Jis neprotestuoja prieš nieką. Žinau, 
kad esu jo laimė. Jis vengia net asilų ir Žmo- 
IM 


MIGDYTOJA 


Angliakasio dukrytė, graži ir paišina lyg 
moneta, rudai spindinčiom juodom akim ir tarp 
suodžių krauju raudonuojančiom lūpom, sėdi 
ant plytos prieš savo lūšną ir migdo broliuką. 


Gegužės valanda virpa ore, deganti ir tyra, 
lyg saulės širdis. Spinduliuojančioje tylumoje 
girdėti verdant puodas, užkaistas laukuose, gy- 
vulių žvengimas Caballos ganyklose ir jūros vė- 
jo džiūgavimas eukaliptų tankumoje. 


Jautriai ir švelniai, angliakasio duktė dai- 
nuoja: 
Mik, mano vaike, 
piemenės palaima, užmik ... 
Tyla. Vėjas medžių viršūnėse ... 
...- 0 užmigus mano vaikui, 
migsiu ir aš .. 

Vėjas... Sidabrinukas, tykiai žingsniuojan- 
tis tarp išdžiūvusių pušų kamienų, pamažėle pri- 
siartina .. . Paskui jis išsitiesia ant tamsios žemės 
ir, besiklausydamas motinos dainos, užmiega, lyg 
vaikas. 

DŽIOVININKĖ 


Ji sėdėjo tiesi, išbalusiu, permatomu veidu, 
lyg nuvytusi balta kvapni gėlė, ant savo vargin- 
gos kėdės išbaltintoje šaltoje kamaroje. Gydyto- 
jas jai liepė išeiti į laukus, kad gautų šio šaltojo 
gegužio saulės, bet vargšė nepajėgė. 

— Vos nueinu iki tilto, — man pasakojo, — 
matot, ponaiti, čia pat šone, uždūstu ir nebega- 
Till 225 

Vaikiškas, silpnas ir trukčiojantis jos balse- 
lis plaukė toks pavargęs, kaip kartais vasaros vė- 
jo dvelkimas. 

Aš jai pasiūliau Sidabrinuką pasijodinėji- 
mui. Kaip sušvito juoku, užsėdus ant jo, tas nu- 
mirėliškas ryškių bruožų veidelis, kuriame ma- 
tėsi tik juodos akys ir balti dantys! 

Mums einant pro šalį, iš tarpdurių lindo 
moteriškių galvos į mus pažiūrėti. Sidabrinukas 
žingsniavo pamaži, lyg žinodamas, kad neša tra- 
pią plono stiklo leliją. Mergaitė, su savo baltu, 
lyg Montemayor Marijos, rūbu, sujuostu rando- 
na juosta, visa pasikeitusi nuo karščio ir vilties, 
atrodė lyg angelas, kuris žengė skersai kaime- 
lio, artindamasis į pietinį dangaus pakraštį. 


PAKELEĖS GELĖ 


Kokia tyra, Sidabrinuk, ir kokia graži ši 
pakelės gėlė! Pro ją praeina visos bandos — 
jaučiai, ožkos, kumeliai, žmonės, — o ji, tokia 
švelnutė ir gležnute, tebestovi tiesi, lengvai vio- 
letinė savo vienišame kampelyje, neužsikrėsda- 
ma niekuo netyru. 

Kiekvieną dieną tu ją matai toj žaliuojan- 
čioj vietoj, kur mes pasukam į takelį atšlaitės 
pradžioje. Tai ji turi šalia savęs paukštelį, ku- 
ris pakyla — kodėl? — mums besiartinant; tai 
ji būna pilna, lyg maža taurė, tyro vasaros de- 
besio lietaus; tai vėl leidžia save iškuopti bitei 
ar pasipuošia plasnojančia peteliške. 

Ši gėlė gyvens tik keletą dienų, Sidabrinuk, 
nors jos prisiminimas gali likti amžinu. Jos gy- 
venimas bus lyg viena tavo pavasario diena, lyg 
mano gyvenimo pavasaris. Ko aš neduočiau ru- 
deniui, Sidabrinuk, už šią gėlę, tam, kad ji kas- 
dien būtų paprastu ir nepraeinančiu mūsų gy- 
venimo pavyzdžiu! 


ŠULINYS 


Šulinys! Koks gilus šis žodis, Sidabrinuk! 
kaip jis žalsvai juodas, gaivus, skambantis! At- 


A. TAMOšAITIS 


rodo, kad tai žodis, kuris besisukdamas tol grę- 
žia tamsą žemę. kol atsiduria į šaltą vandenį. 

Žiūrėk, fygos medžio kamienas puošia ir 
kartu išveda iš pusiausvyros šulinio svirtį. O 
viduryje, pasiekiama ranka, tarp maurais apau- 
gausių plytų išsiskleidė mėlynai, stipriai kvepian- 
ti gėlė. Truputį žemiau kregždė turi susukus sa- 
vo lizdą. Dar toliau, už sustingusio šešėlyje 
prieangio, matyti smaragdinė pilis ir ežeras, ku- 
ris pyksta ir skundžiasi, jei į jo tylumą paleidi 
akmenį. Gi pačioj pabaigoj — dangus. 

(Ateina naktis, ir šulinio gilumoje užsižie- 
bia mėnulis, pasipuošęs plasnojančiomis žvaigž- 
dėmis. Tylos! (Gyvenimas keliais išėjo tolyn. 
Pro šulinį siela išsprunka į gilumą. Pro jį lyg 
ir matyti kitas prieblandos krantas. Ir atrodo, 
kad iš jo burnos tuoj išlįs gigantiška naktis, 
visų pasaulio paslapčių valdovė. O, ramus ir ma- 


PAKLUONĖES 


giškas labirinte, vėsus ir kvepiantis parke, už- 
burta magnetiška sale!). i 


— Sidabrinuk, jei aš kurią nors dieną įšok- 
siu šin šulinin, tai padarysiu ne norėdamas nu- 
sižudyti, tikėk man, bet kad greičiau pasiek- 
čiau žvaigždes. 

Sidabrinukas suprunkščia, ištroškęs ir ne- 
ramus. Iš šulinio pakyla išgąsdinta, tyliai plas- 
nojanti kregždė. 


JI IR MES 


Sidabrinuk, gal ji važiavo... — kur? — 
tuo juodu, saulėj blizgančiu traukiniu, kuris 
virš mūsų skubėjo savo iškeltais bėgiais šiaurės 
link, įsirėždamas baltuose debesyse. 

Aš buvau su tavim apačioj, banguojančiuo- 
se geltonuose kviečiuose, mirguliuojančiuose 
tartum kraujo lašeliais raudonom aguonėlėm, 
kurioms liepa jau bruko peleninius vainikus ant 
galvučių. O mėlynų dūmų debesėliai — atsime- 
ni? — akimirksniui užtemdė saulę ir gėles, be- 
prasmiai slinkdami begalybėn. 

Akimirksniui praregėta šviesi, juodai pri- 
dengta galvutė! Ji buvo tartum iliuzijos portre- 
tas prabėgančiuose traukinio lango rėmuose. 

Gal ji kartais pagalvojo: “Kažin, kas tas 
juodai apsirengęs žmogus ir tas sidabraspalvis 
asiliukas?" 

Kas gi jie bus, jei ne mes! Tiesa, Sidabri- 
nuk? 


MENULIS 


Sidabrinukas ką tik baigė gerti du kibirus 
vandens su žvaigždėm iš kiemo šulinio ir pama- 
ži, išsiblaškiusiu žingsniu tarp augštų saulėgrąžų 
grįžo tvartan. Aš jo laukiau tarpduryje, atsirė- 
męs į išbaltintą staktą ir apsuptas švelnaus he- 
liotropų kvapo. 

Viršum pašiūrės, sudrėkusios nuo rugsėjo 
atolydžio, miegojo tolimi laukai, skleisdami stip- 
rų pušų kvapą. Didelis juodas debesys, lyg mil- 
žiniška višta, padėjusi aukso kiaušinį, pakabi- 
no virš kalvos mėnulį. 

Ir aš tariau mėnuliui: 

„.. Ma sola 

ha guesta luna in ciel, che da nessuno 

cader tu vista mai se non in sogno". 

(bet danguj tik šis mėnulis, kurio dar 

niekad niekas, nebent saone, nematė 

krentant žemyn). 

Sidabrinukas žiūrėjo į jį atsidėjęs, mikštai 
karpydamas viena ausim. Pasižiūrvėjo paskendęs 
mintyse į mane, ir papurtė kitą... 


IšGĄSTIS 


Vaikai vakarieniavo. Lempa užsisapnavus 
skleidė savo rausvą šviesą viršum sniego baltu- 
mo staltiesės, ir raudonos geranijos su obuoliais, 
kurie atrodė lyg nudažyti, ryškiu, aštriu džiaugs- 
mu nuspalvino šią paprastą nekaltų veidų idili- 
ją. Mergaitės valgė lyg moterys, vaikai šne- 
kučiavo tartum vyrai. Iš kambario gilumos, duo- 
dama mažyčiui savo baltą krūtį, į juos žiūrėjo 
jauna, graži, šviesiaplaukė motina ir šypsojosi. 
Už lango, išeinančio į sodą, kietai ir šaltai vir- 
pėjo šviesi žvaigždėta naktis. 

Staiga Blanca pašoko ir spruko, kaip silpnas 
spinduliukas, į motinos rankas. 

Iš karto užsto- 


jo tyla, o paskui, krentančių kėdžių triukšme vi- 
si nulėkė paskui ją, staigiam balsų sąmyšyje iš- 
gąstingai žiūrėdami į langą. | 
Tas kvailutis Sidabrinukas! Prispaudęs prie 
lango savo baltą galvą, kurią šešėlis, stiklų spin- 
desys ir baimė pavertė milžiniška, jis žiūrėjo, ra- 
mus ir liūdnas, į jaukiai apšviestą valgomąjį. 


KELIAS 


Kiek lapų prikrito pereitą naktį, Sidabri- 
nuk! Atrodo, lyg medžiai būtų atsistoję žemyn 
galva, atsukdami savo viršūnes žemėn ir iškėlę 
dangun šaknis, trokšdami jame prigyti. Pažiūrėk 
i šį alksnį: jis atrodo lyg Liucija, virve vaikščio- 
janti cirko mergaitė, kai ji, paskleisdama ant ki- 
limo savo liepsnos spalvos plaukus, iškelia su- 
glaudus augštyn savo lieknas, gražias kojas, pil- 
kame triko dar ilgesnėm atrodančias. 

Dabar, Sidabrinuk, paukščiai, tupėdami ant 
plikų šakų, mus matys, tarp auksinių lapų, taip, 
kaip mes juos matydavom pavasarį tarp žalių. 
Kokia sausa, nuvalkiota giesmė virto apačioje 
daina, kurią lapai pirmiau dainavo viršuj! 

Ar matai laukus, Sidabrinuk, nuklotus sau- 
sais lapais? Kai sugrįšim čia sekantį sekmadie- 
nį, nebematysi jų nei vieno. Aš nežinau, kur jie 
miršta. "Turbūt, paukščiai, besimylėdami pava- 
sarį, jiems išdavė paslaptį šios gražios ir slaptos 
mirties, kurios neturėsim nei tu, nei aš, Sidab- 
rinūuk A 


ŽIEMA 


Dievas dabar sėdi savo stiklo rūmuose. Tuo 
noriu pasakyti, kad lyja. Sidabrinuk. Lyja. Ir 
paskutiniai rudens palikti žiedai atkakliai tebe- 
silaikantys ant savo bekraujų kotelių, apsikrau- 
na deimantais. O kiekviename deimante — dan- 
gus, stiklo rūmai, Dievas. Pažiūrėk į šią rožę — 
ji savo viduje turi kitą rožę iš vandens, ir kai 
ją papurtau — matai?, — iškrinta naujas spin- 
dintis žiedas lyg jos siela, ir ji lieka suvytus ir 
liūdna, kaip ir manoji. 

Vanduo tikriausiai toks linksmas, kaip sau- 
lė. Pažiūrėk, jei netiki, kokie linksmi laksto po 
ji vaikai — stiprūs ir nudegę, basom kojom. 
Pažiūrėk, kaip visi žvirbliai Čirškiančiu staigiu 
sūkuriu susimeta gebenėn, — savo mokyklon, 
pasak tavo gydytojo Darbon, Sidabrinuk. 

Lyja. Šiandien neisim į laukus. Tai diena, 
skirtą apmąstymams. Žiūrėk, kaip teka stogo 
vamzdžiais vandui. Pažiūrėk, kaip nusiplauna 
pajuodavę, bet dar truputį paauksuotos akaci- 
jos, kaip vėl pradeda plaukiot griovyje vaikų 


laivelis, vakar įstrigęs tarp žolių. Pažiūrėk, ko- 
kia graži šį akimirksnį silpnai sušvintančioj sau- 
lėj vaivorykštė, kuri išlenda iš už bažnyčios ir 
miršta, lengvai nuspalvindama dangų, šalia mū- 
sų. 


MIRTIS 


Radau Sidabrinuką išsitiesusį savo šiaudų 
guolyje, liūdnai žvelgiantį savo minkštom akim. 
Priėjau prie jo, jį paglosčiau, jam šnekėdamas, 
ir norėjau ji pakelti... 

Vargšas visas staigiai sujudėjo, bet liko gu- 
lėti su viena sulenkta koja... Nepajėgė... Ta- 
da ištiesiau jo koją ant žemės, jį dar kartą švel- 
niai paglosčiau ir pakviečiau jo gydytoją. 

Senasis Darbon, vos jį pamatęs, nulenkė sa- 
vo bedantę burną iki pat kaklo ir papurtė virš 
krūtinės, lyg laikrodžio švytuoklę, savo krauju 
pritvinkusią galvą. 

— Nieko gero, tiesa? 

Nežinau, ką jis atsakė. Kad vargšas buvo 
bemirštąs ... Nieko... Kad kaž koks skausmas... 
Kad kaž kokia bloga šaknis... Žemė tarp žo- 
kų: 

Vidurdienį Sidabrinuko jau nebebuvc. Jo 
vatinis pilvukas buvo išsipūtes, lyg žemės rutu- 
lys, ir jo kojos, sustingę ir bespalvės, kilo į dan- 
gų. Jo garbiniuotas kailis atrodė lyg senų lėlių 
medžiaginiai peruksai, kurie virsta liūdnomis 
dulkėmis, per juos perbraukus ranka. 

Paskendusiame tyloje tvarte, sumirgėdama 
kiekvieną kartą, kai ją paliesdavo pro langą įsi- 
skveribantis saulės spindulys, ėmė skrajoti graži 
trispalvė peteliškė. 


ILGESYS 


Sidabrinuk. tu mus metai, tiesa? 

Juk tu matai, kaip taikingai juokiasi tyras ir 
šaltas sodo šulinio vanduo, kaip paskutinėj die705 
šviesoj darbščiosios bitelės laksto apie žaliai vio- 
letini rozmarino krūmą, kurį dar tebesilaikantį 
ant kalvos saulė apgaubia rausvo aukso spinde- 
siu. 

Sidabrinuk. tu mus matai, tiesa? 

Juk tu matai, kaip raudona senojo šaltinio 
ikalne ein» skalbėiu asiliukai, pavargę, šlubuo- 
dami ir liūdni begaliniame skaidrume, sujungian- 
čiam žeme ir dangų į vieną spindintį veidrodį. 

Sidabrinuk. tu mus matai, tiesa? 

Juk tu matai vaikus, dūkstančius tarp lauki- 
nių krūmu. kurių šakos aplipę žiedais tartum 
Jensvu baltu. raudon>is taškučiais išmargintų, 
pe*eliškių spiečium. 


Sidabrinuk, tu mus matai, tiesa? 

Sidabrinuk, juk tu tikrai mus matai, ar ne? 
Taip, tu mane matai. Ir man atrodo, kad aš tave 
girdžiu. Taip, taip, skaidrioje prieblandoje, švel- 
numu pripildydamas visą vynuogynų slėnį, gir- 
disi tavo švelniai liūdnas prunkštimas ... 


MELANCHOLIJA 


Ši popietį nuėjau su vaikais aplankyti Sidab- 
rinuko kapo Pina sode, po apvalia tėviška puši- 
mi. Aplinkui balandis buvo papuošęs drėgną že- 
mę didelėmis geltonomis lelijomis. 

Kažkur augštai čiulbėjo kikiliai, ten, žalioj 
viršūnėj mėlynuojančio dangaus skliaute, ir jų 
smulkus, virpantis, džiaugsmingas čiulbesys skli- 
do šilto popiečio auksiniame ore, lyg šviesus nau- 
jai gimstančios meilės sapnas. 

Vaikai, vis baugiau besiartindami, paliovė 
šūkauti. Tylūs ir rimti, savo spindinčiom akim 
jie man davė baigščius klausimus. 

— Sidabrinuk, mano drauge! — tariau žemei, 
— jei tu dabar esi, kaip aš galvoju, dangiškoje 
pievoje ir nešioji ant savo gauruotos nugaros jau- 
nus angelus, gal mane jau užmiršai? Sidabrinuk, 
sakyk, — ar dar prisimeni mane? 

Ir tada, lyg atsakydama į mano klausimą, 
lengvutė balta peteliškė, kurios anksčiau nebu- 
vau pastebėjęs, ėmė nepaliaujamai, lyg kokia s'e- 
la, sprajoti nuo lelijos prie lelijos... 


SIDABRINUKUI, MOGUER DANGUJE 


Mielas ristuk Sidabrinuk, mano asilėli, ku- 
ris tiek kartų nešei mano sielą—tik mano sie- 
14! — anais tankiais lazdynų, dedešvų ir skirpstų 
takais, tau skiriu šią knygą, kuri kalba apie tave 
ir kurią dabar jau ir tu gali suprasti. 

Ji skiriama tavo sielai, kuri jau ganosi ro- 
juje, nuo mūsų Moguer gamtovaizdžių sielos, 
kuri, turbūt, taip pat su tavim pakilo viršun; 
ji neša, raitą ant tavo kartoninės nugaros, ma- 
no sielą, kuri, kildama augštyn pro žydinčius 
erškėčius, tampa kasdien geresne, taikingesne, 
tyresne. 

Taip. Aš žinau, kad kai pavakaryje lėtas ir 
susimąstęs, palydimas volungių čiulbesio ir apel- 
sinų žiedų kvapo vienišam apelsinų medžių lau- 
ke, aš artinsiuosi prie pušies, kuri tau mirusiam 
dainuoja lopšinę, tu, Sidabrinuk, laimingas sa- 
vo amžinų rožių pievoje, matysi mane sustojant 
prie geltonų lelijų, kurios išdygo iš tavo išsi- 
sklaidžiusios širdies. 

AR GALI BŪTI LIETUVISKA ARCHITEKTŪRA EMIGRACIJOJE? 


JURGIS GIMBUTAS 


Atsiradus galimybei pastatyti naujų bažny- 
čių ir visuomeninių pastatų Amerikos ir Kana- 
dos lietuvių kolonijose, išryškėjo statytojų ir vi- 
suomenės noras, kad tų pastatų architektūra bū- 
tų lietuviška. Kilo diskusijos, kokia toji archi- 
tektūra iš tikrųjų turėtų būti, nes lietuviško sti- 
liaus monumentalioje mūro statyboje nėra. Vie- 
nų manymu, naujieji pastatai turėtų vaizdingai 
priminti Lietuvoje paliktąją architektūrą. Kitai 
nuomonei atstovauja moderniosios architektu- 
ros šalininkai, kurie norėtų matyti mūsų archi- 
tektų darbuose naujų formų jieškojimus pagal 
XX ar XXI amžiaus dvasią. Kuris kelias tiks- 
lingesnis? Aišku, sprendimas priklauso pirmiau- 
sia architektui, nes architektūrinis projektas yra 
individualus kūrinys. Bet pasirinkimas iš dalies 
priklauso ir nuo užsakytojo, kurį saisto visuome- 
nėje dominuojančios pažiūros. Dėl to verta tuo 
klausimu padiskutuoti. 


Pirmajai pažiūrai pailiustruoti jau turime 
keletą pavyzdžių. Jau pastatytos inž. arch. J. 
Muloko bažnyčios Čikagoje ir St. Louis mieste, 
suprojektuota arch. dr. S. Kudoko bažnyčia To- 
ronte, arch. J. Kovos vienuolyno koplyčia Čika- 
goje, arch. dr. A. Kulpavičiaus Winnipego baž- 
nyčios modelis. Tos bažnyčios visiškai skirtingai 
traktuotos, tačiau turi vieną bendrą motyvą: 
bokštų bei frontonų viršus užbaigiamas lietuviš- 
komis kryžių koplytėlėmis. Tie stoginiai kryžiai 
čia gerokai padidinti, lyginant su mediniais ori- 
ginalais, ir jų medžiaga jau nebe medis, o beto- 
nas ir metalas. Jei architektų Kudoko ir Kovos 
minėtieji projektai iš pagrindų yra modernios 
mokyklos kūryba, nesutapdinami su jokiu isto- 
riniu bažnyčių stiliumi, tai arch. Muloko Čika- 
gos lietuvių bažnyčia Marguette Parke yra mo- 
dernizuotas barokas. Pastarosios bažnyčios foto- 
grafija atspausdintuose atvirukuose turi parašą: 
“Pastatyta 1953-7 metais baroko ir lietuvių liau- 
dies architektūros stiliuje". Tasai kadaise Lie- 
tuvoje populiaraus baroko derinimas sų medinės 
sodžiaus (liaudies) architektūros elementais mū- 
sų visuomenėje sukėlė abejonių: ar tai yra nau- 
jos lietuviškos architektūros kūryba, ar tik pra- 
eities kartojimas? || 


Priimta sakyti, kad architektūra išlaiko sa- 
vo originalų tautinį charakterį tik savo kilmės 
krašte. Kultūros lygis, tradicijos, kraštovaizdis, 

vietinės statybinės medžiagos saistančios archi- 
iektūrą. Dėl to jinai nesiduodanti persodinama 
į kitą kraštą. Tokia prielaida yra teisinga visų 
pirma tautinės tradicinės architektūros atveju, 
bet ji nesaisto istorinių stilių, įsigijusių pasau- 
linės reikšmės. Turime pavyzdžių, kaip tradici- 
nė tautinė architektūra buvo mėgiama perkelti 
į emigrantų kolonijas. Pvz., Amerikos didmies- 
čiuose yra kinų kvartalų. Ankštai suglausti 
standartiniai pigiųjų priemiesčių namai dekoruo- 
ti kiniškais ornamentais, kartais dar atitinkamai 
suformuojamas jų stogas, pridedama ryškių 
spalvų. Tautinis charakteris sustiprinamas ki- 
niškais užrašais iškabose, na, ir čia pat mato- 
mais savo rase išsiskiriančiais kinais. Nežiūrint 
to viso derinio, kinų kvartalai svetimuose did- 
miesčiuose neturi jokios reikšmės architektūros 
istorijoje, nes jie yra ne originalinė kūryba, o pa- 
kartojimas, erzacas. 


Istoriniai stiliai nera uždaryti savos kilmės 
krašte. Originalių gotikos ar renesanso pastatų 
randame įvairiose šalyse. Tačiau jie yra uždary- 
ti savo laike. Istorinių stilių, kaip gotika, baro- 
kas ir kt., pakartojimas naujoje epochoje, kai 
kultūros srovė jau yra palikusi anų stilių lai- 
kus praeityje, stinga originalo autentiškumo ir 
degraduojasi į kopijos lygį. Pvz. XIX-XX a. 
pastatytos bažnyčios pagal gotikos pavyzdžius 
Lietuvos miesteliuose ar Amerikos didmiesčiuo- 
se nėra meniškai vertingi architektūros kūriniai, 
nors jų statytojai turėjo geriausius norus. Pa- 
mėgdžiojant praeitį, tik padaugėja erzacų, ir tuo 
pačiu sulaikoma kūrybinė pažanga. 


Lietuvoje palikome vertingą architektūrą, 
natūraliai išbujojusią per kelis šimtmečius. Mū- 
sų miestų, bažnyčių, dvarų architektūrą daugiau- 
sia kūrė svetimtaučiai architektai. Jie sekė savo 
laiko madingais Europos stiliais, atsižvelgdami į 
specitiškas Lietuvos sąlygas, tradicijas, vietines 
medžiagas ir klimatą. Tuo keliu ėjo ir lietuviai, 
kaip Stuoka-Gucevičius, vėliau Mykolas Songai- 
la, Vladas Dubeneckis ir dar tebegyvenantieji 
architektai. Dėl to gotika, renesansas, barokas ir 
pagaliau modernizmas Lietuvoje įgavo savitą lie- 
tuvišką charakterį, skirtingą nuo tų pačių stilių 
pastatų kitur. Neigiamą išimtį sudaro XIX-XX 
a. pr. bestiliai pastatai, atsiradę rusams valdant 
Lietuvą, kada buvo be skonio maišomi senosios: 


Bazilionų varpinė Vilniuje (XV a.), 
istorinių stilių Lietuvoje pavyzdys. 


architektūros elementai su naujais gyvenimo rei- 
kalavimais. 

Kita Lietuvos architektūros dalis yra mūsų 
sodžiaus medžio architektūra. Jos susiformavi- 
mas truko ilgus amžius, kaip natūralus vietinių 
žmonių produktas, be svetimos civilizacijos tie- 
sioginės įtakos. Tiesa, miestelių bažnyčių ir dva- 
relių meistrai nusižiūrėdavo į istoririų stilių mū- 
ro architektūrą, bet naudodami išimtinai medį 
statybai, negalėjo nutolti nuo tradicinės sodžiaus 
architektūros. Ji yra originali lietuviška, nors ir 
turi daug ką bendra su kaimyninių Šiaurės bei 
Rytų Europos liaudies architektūra. Lietuviški 
bruožai matyti visų pirma laisvame sodybų pla- 


navime, trobesių masių santykiuose ir saikingo- 
je ornamentikoje. Trobesių matmenys ir dzlių 
proporcijos, saistomos medinės konstrukcijos 
ypatybėmis, buvo kuklios, be pretenzijos pasi- 
rodyti ar išsiskirti iš kitų, kas taip dažnai ma- 
toma miestuose. Senojoje lietuvių sodžiaus bei 
bažnytėlių architektūroje yra sukauptos savybės, 
natūraliai išplaukusios iš savo laiko bei vietos 
sąlygų, žemdirbių gyvenimo būdo bei jų pasau- 
ležiūros. Gyvenimui radikaliai pakitus, senoji 
sodžiaus architektūra savo epochą atgyveno ir 
ėmė iš pagrindų kisti, pasiduodama naujai kul- 
tūros ir civilizacijos bangai.  Nepriklausomosios 
Lietuvos vienasėdžių statyba ir mūsų modernė- 

jančių miestų architektūra atsistojo į jieškojimo 
kelią. Trumpu laiku nespėjo išryškėti tų jieš- 
kojimų rezultatai. Yra tikra, kad Lietuvos vi- 
suomenėje buvo nemažesnis noras, kaip dabar 
emigracijoje, turėti savitą lietuvišką architek- 
tūrą ir kaime, ir mieste. Neprikl. Lietuvos ar- 
chitektai kūrė, žvelgdami į ateitį ir į praeitį, se- 
mėsi įkvepimo užsieniuose ir čia pat Lietuvos 
kaime. Spaudoje buvo nemažai diskutuojama ar- 
chitektūros klausimais. 


Štai neseniai New Yorke miręs dail. prof. 
M. Dobužinskis prieš dvidešimt metų “ Naujojo- 
je Romuvoje" rašė: “Apgailestauti, kad pas mus 
nesusidarė savas lietuviškas stilius, yra labai nai- 
vu. Stiliaus negalima sukurti nei staiga, nei ty- 
čiomis, nei pagal užsakymą, ir net gera laisva 
valia, su geriausiais norais. Žinoma, galima su- 
rinkti įvairius kokio nors stiliaus elementus vie- 
non vieton ir padaryti labai virtuozišką jų kom- 
piliaciją, bet tai vis dėlto ne tikras stilius, tik 
jų pamėgdžiojimas, daugiau ar mažiau įtikinąs 
stiliaus padirbinėjimas, falsifikatas, — niekuo- 
met nelygus ir nelygiavertis tikrajam pavyz- 
džiui. Stilius tik tada yra kas nors ištisa, gy- 
venimiška ir tikra, kai jį sukuria tam tikras 
instinktyvus pareikalavimas, gimstąs bendroje 
bangoje, stumiančioj ir kuriančioj gyvenimą vie- 
nu ar kitu istorijos periodu, kada dėl tūkstan- 
ties įvairių priežasčių gimsta visai aiškių palin- 
kimų ir yra keliamos vienos formos vietoje ki- 
tų... Gimimas tikrojo, didelio meno yra pa- 
slaptingiausias procesas, apie kurį galima tiktai 
spėlioti iš galutinių rezultatų — iš architektū- 

ros, tapybos, epochos ornamentikos, kur visur 
yra šiuos elementus jungiąs ryšys — tai, ką mes 
vadiname stiliumi“. (“N. R. 1938, Nr. 33-34). 


Duotoji M. Dobužinskio straipsnio ištrauka 
pailiustruoja nuotaikas Lietuvoje, kada taip pat, 
kaip ir dabar čia, reiškėsi skirtingos pažiūros į 
naujos architektūros kūrimą “lietuviškajame sti- 
liuje". Jei emigracijoje galima kurį laiką tęsti 
lietuvių literatūros, dailės ir muzikos tradicijas, 
tai architektūra iš karto atsistoja prieš lemtin- 
gą klausimą. Jai nebėra natūralios sąlygos kles- 
teti: savojo krašto. Senos architektūrinės kul- 
tūros Vakarų Europoje galimybės realizuoti at- 
sivežtinę tautinę architektūrą būtų, turbūt, vi- 
siškai neįmanomos. Ką bemėgintume statyti lietu- 
viškai pagal praeities pavyzdžius Italijoje ar Vo- 
kietijoje, būtų ne autentiška architektūra, o tik, 
geriausiu atveju, paminklai praeičiai. Anachro- 
nizmas mene netoleruojamas. Kiek geriau atro- 
do galimybės maišytos kultūros kraštuose Ame- 
rikoje ar Kanadoje. Tų kraštų architektūra ke- 
lis šimtmečius sekė Europos pavyzdžiais ir tik 
XX a. pasirodo su originaliais kūriniais. 


Grįžtant prie lietuvių eksperimentų panau- 
doti mūsų senosios sodžiaus architektūros ele- 
mentus naujoje mūro statyboje, iškyla medžia- 
gos logikos problema. Šimtmečiais naudotas me- 
dis iš dalies apsprendė formą. Lietuviškų kry- 
žių ir koplytėlių forma yra tokia, kokia ji turi 
būti, konstruktyviškai panaudojant medį. Jei tos 
koplytėlės ir įvairūs lietuviškų trobesių stogai 
būtų konstruojami iš betono ar plieno, jų for- 


mos būtų visiškai kitokios. Iš betono galima iš- 


lieti bet kokias formas, iš medžio taip pat gali- | 
ma drožti plastinius vaizdus, bet tai jau bus 

skulptūra, ne architektūra. Tad lietuviškų kop- . 
lytėlių ar varpinių bokštų formų pakartojimas || 
betone ar akmenyje jau pasidaro originalo mo- | 
delis, kopija, nebeišlaikanti logiško ryšio tarp | 


formos ir panaudotos medžiagos. Be to, anksčiau 
paminėtasis eksperimentas Čikagoje įnešė dar 
du elementus, nebeatitinkančius lietuvių sodžiaus 
architektūros originalų: tai pakeistas maste- 
lis (padidinimas) ir pakeista aplinka. Ant žemės 
statomi lietuviški stoginiai kryžiai yra tam tikro 
žmogui artimo ir turimų techniškų priemonių 
apriboto dydžio. Užkėlus juos ant bažnyčios 
bokšto, tenka juos padidinti ir matyti visiškai 
kitokioje perspektyvoje. Išimtas iš savo natūra- 
lios gimtinės aplinkos, padidintas ir įterptas tarp 
kitų miesto pastatų, lietuvių sodžiaus meno kū- 
rinys nustoja savo charakterio. Jei toksai bokš- 
tas dar gali būti patrauklus ir savas mums, gy- 
vai atsimenantiems Lietuvos sodybų, kapinių bei 
pakelių kryžius, ką jis sakys čia augančioms kar- 
toms ir svetimtaučiams? Ar neatrodys tasai lie- 
tuviškas bokštelis — koplytėlė ant maždaug ba- 
rokinės ar maždaug romaniškos bažnyčios kaip 
išgalvotas tų senų ir žinomų stilių priedas? 


Šitokiais samprotavimais nenorima nuvertin- 
ti lietuvių sodžiaus meno šedevro — kryžių bei 
koplytėlių, taip nuoširdžiai išreiškiančių lietuvių 
religinius jausmus. Jau daug kur buvo pastaty- 
ti mediniai lietuviški kryžiai tremtyje ir emigra- 
cijoje jiems tinkamoje aplinkoje, ant žemės, baž- 
nyčių šventoriuose, kapinėse, sodeliuose ar par- 
kuose. Reiktų daugiau kryžių statyti, kaip di- 
delių įvykių ar mirusiųjų paminklus, kaip kad 
daroma ir Lietuvoje. Taip pat būtų tikslinga 
daugiau lietuvių sodžiaus architektūros pamink- 
lų padėti į užsienių etnografijos ir liaudies me- 
no muziejus, kur jau yra sutelkti kitų tautų pa- 
našūs meno kūriniai. Aprūpinti atitinkamomis 
mokslinėmis metrikomis, jie praturtintų žmoni- 
jos mokslą ir iškeltų lietuvių vardą, kur jis dar 
mažai žinomas. Jau daug padaryta, įtraukiant į 
pasaulines enciklopedijas ir meno leidinius in- 
formacijų ir iliustracijų apie senąją lietuvių so- 
džiaus architektūrą, bažnyčias, kryžius. Dar dau- 
giau darytina toje srityje. 


Ne tik lietuviams, bet ir kitų tautų archi- 
tektams nuolat rūpi rasti naujų sprendimų savo 
kūrybai realizuoti ir savam tautiniam charakte- 
riui moderniojoje kultūroje pareikšti. Amerika 
neabejotinai užėmė ryškią poziciją naujojoje ar- 
chitektūroje, kai architektai L. H. Sullivan, F. 
Wright, E. Stone ir kt. sukūrė funkcionalinę ar- 


J. Kudokas — Toronto Prisikėlimo bažnyčios ir 

chitektūrą, atitinkančią naujas statybines me- 
džiagas ir moderniąją techniką. Tai yra nauja 
banga, atitinkanti pakitusias civilizacijos sąly- 
gas, ir dėl to toji banga yra vertinga meniniu 
požiūriu. Europoje suomiai ir švedai taip pat 
turėjo savo seną originalią medinę liaudies ar- 
chitektūrą su puošniomis bažnyčiomis, pilimis, 
svirneliais. Jie ją išstudijavo, aprašė įvairių kal- 
bų literatūroje, užkonservavo oro muziejuose, kad 
tasai jų kultūros paminklas būtų išsaugotas atei- 
čiai. Bet gyvųjų ir būsimųjų kartų reikalui jie 
stato modernius pastatus. Tokioje Suomijoje mo- 
dernioji mūrinė architektūra jau spėjo įgauti 
specifišką tautinį charakterį, kitur neužtinkamą, 
nors jie ir nekartojo senosios liaudies statybos 
pavyzdžių. Suomiai architektai išsidirbo gerą 
vardą ir Amerikoje (Aalto, Saarinen). Jie lai- 
mėjo nevieną konkursą, varžydamiesi su įvairių 
tautų amerikiečiais architektais. Jų pastatai ski- 
riasi nuo kitų, nes jie yra suomių kūryba ir 
tatai neliko nepastebėta amerikiečių spaudoje ir 
visuomenėje. Panašių pavyzdžių galima rasti ir 
kitų tautų naujojoje architektūroje. 


Kaip žmonių kultūra nestovi vietoje, o kyla 
ar smunka, taip ir jos atspindys architektūroje 
nepriklauso nuo visuomenės ar individo noro pa- 
gal dienos reikalą. Mūsų architektų pastangos 
kurti turės ar neturės pasisekimo drauge su lie- 
tuvių kultūrinio lygio kilimu ar smukimu. Gau- 
sėjančios išmokslintų ir talentingų lietuvių gre- 
tos duoda daugiau pagrindo optimizmui dabar, 
nei jo galėjo būti prieš 50 ar 100 metų. 

LITERATŪRA 


MOTIEJUS GUSTAITIS IR JO KURYBA * 


Trylika (30 dabar) metų sukakus 
nuo poeto Motiejaus Gustaičio mir- 
ties, pasirodo šis jo raštų rinkinys. 
Paskutiniai poeto žodžiai prieš mirtį, 
sako, buvę “Saugokite mano raštus''. 
Garb'ngojo velionies paskutinės va- 
lios vykdytojai pasirūpino, kad jo 
raštai būtų ne vien saugojami, bet 
ir išleisti. Tai buvo reikalinga ir mi- 
rusiam poetui pagerbti ir mūsų lite- 
ratūrai ji visą iš naujo pristatyti. 
Mat, Gustaitis, nors buvo didelis poe- 
zijos gerbėjas, visą amžių ja gyve- 
nęs, nuolatos šį bei tą rašinėjęs, bei 
tais nėjęs, nors jo eilėraščių dažnai 
pasitaikydavo įvairiuose leidiniuose ir 
periodinėj spaudoj nuo pat “Tėvy- 
nės Sargo" laikų!), pats tačiau, be 
kelių plonų rinkinėlių, menkai pa- 
plitusių, nesuskatc nei išleisti, nei pa- 
ruošti spaudai tent apypilnio savo 
poeziju rinkinio. 


M. Gustaitis dėl sunkoko, nevisuo- 
met sklandaus eiliavimo — ypač su 
rimais jam būdavo keblu — nela- 
bai buvo mėgiamas skaitytojų, ne- 
viencdai vertinamas nė kritikų. Ado- 


*) 1940 metais Lietuvoje pasirodė 
“Motiejaus Gustaičio Raštai". Juos 
suredagavo ir įžangą parašė V. My- 
kolaitis-Putinas. Knyga dėl karo nie- 
kados nepasiekė skaitytojų. Išliko tik 
keletas eszempliorių, kurių viena turi 
Alg. Šalčius. Jo rūpesčiu ir turime 
čia nurašytą Vinco Mykolaičio įžan- 
zą. Ją dedame, atmindami poetą Mo- 
tiejų Gustaitį ir norėdami skaityto- 
jui pateikti šią studiją. “Motiejaus 
Gustaičio Raštus" buvo išleidusi Sa- 
kalo bendrovė Kaune, autoriaus brc- 
lių Miko ir Kazio, o ypač A. Gustai- 
tytės ir jos vyro Petro šalčiaus pa- 
stangom's. — Redakcija. 

mas Jakštas Gustaitį vadina par 
excellence simfoningos sielos pcetu 
ir jo poeziją priima labai palankiai.?) 
J. Tumas- Vaižgantas, išbaręs 'Tė- 
vynės Ašarų" autorių už visokias 
kaltines-veltines, be jokios fantazijos 
eiles, čia pat nustemba: “ir kadgi 
šiūptels, tai net atsiloši: ir forma 
bus kristalinė, be jokios džmelės, ir 
rimas elegantiškas, įvairus, įdomus 
ir skambus, ir vaizdų bus, ir meilaus, 
nemelagingo, už širdies tveriančio 
jausmo, daug inteligencijos ir maes- 
triškumo".3) V. Bičiūnas M. Gustai- 
tį vadina kilnios širdies dainium, la- 
bai palankiai apibūdina jo kūrybą, 
o į klausimą, dėl ko daug kas jam 
prikaišioja šaltumą ir poetinio jaus- 
mo stoką, atsako: “Todėl, kad M. 
Gustaitis nebuvo ekspromtininkas ir 
novatorius. Jo poezijos šaltiniai — 
ne audringi ir aistringi jausmų siau- 
bai, bet estetinio jautrumo ir švel- 
naus jausmingumo kupina širdis''.4) 


E. Radzikauskas M. Gustaiti laiko 
pomaironinio mūsų laikotarpio pir- 
mąja kregžde, Jis — “pirmas pradė- 
jusis ir temų ir formos atžvilgiu jieš- 
koti naujesnių, laisvesnių ir platesnių 
kelių ir galimybių poetinei lietuvių 
minčiai ir lietuviškai eilėdarai.'5) E. 
Viskanta, kaip ir J. Tumas, nepaten- 
kintas M. Gustaičio poezijos sausu- 
mu, jausmo stoka ir eilėdaros techni- 
kos menkumu, randa tačiau ir gra- 
žių dalykų.6) Pagaliau F. Kirša 
*Meilės"' autorių laiko, turbūt, didžiau- 
siu lietuvių poetu, kone genijum.7) 
Jaunųjų literatų tarpe M. Gustaitis 
turi taip pat nemaža nuoširdžių ger- 
bėjų. 

Iš šitų nelygių, kartais visai prie- 
šingų vertinimų, taip pat ir iš skai- 
tytojų nuomonių paaiški vienas įdo- 
mus dalykas: M. Gustaitis nepatinka 


maironinės poetikos šalininkams. Kas 
įpratęs į elementarinį Maircnio ir jo 
mokyklos eilių lengvumą ir skambu- 
mą, kas maironiškąjį jausmingumą, 
patosą, minties aiškumą, tiesioginį 
pasisakymą ir savaime suvokiamą 
vaizdingumą laiko vieninteliais poe- 
Zzijos ir kūrybingumo požymiais, tas 
M. Gustaičio nemėgs ir jo nesupras. 
Maironis ir Gustaitis — tai du visai 
skirtingi poezijos kūrybos metodai, 
pasiekę ne mažiau skirtingų rezul- 
tatų. 


Tačiau palikę nucšaliai šių dviejų 
poetų kūrybos lyginimo klausimą, 
pirm negu pradėsime M. Gustaičio 
pozzijos apžvalgą, susipažinkime su 
svarbesniaisiais poeto gyvenimo duo- 
menimis. Poeto tėvai, Kazimieras ir 
Elzbieta Bairūnaitė Gustaičiai turė- 
jo gražų ūkį ir plytinę Rokų kaime, 
Augštosios Panemunės parapijoj. Ten 
ir gimė jiems trečias sūnus Motie- 
jus 1870 m, vasaric 27 d. Savo ei- 
liuctoj autobiografijoje poetas sako, 
kad jo senolių gimtinė buvus Guduos 
ties Berez'nos upe, ir ten jie vadi- 
nosi Gustovais. Vienas iš jų, pabėgęs 
nuo taudžiavos į Lietuvą, įcigijo ūki 
panemunėj, vedė lietuvaitę ir sulietu- 
vėjęs tapo šakotos Gustaičių šeimos 
ainiu. 

Mot'ejus, eidamas 8 metus, neteko. 
motinos. Jos atminimui skirtame so- 
nete vėliau poetas apraudojo tą smū- 


Si: 


Aštuntojo rudens rūsčioji diena! 
Gyvenimo sutraukius sietą, 

Tu jai paskyrei vystamą velėna, 
O man našlaičio vardą kietą. 


Baigęs pradžics mokyklą Panemu- 
nėj. 1881 m. Motiejus įstojo į Mari- 
jampolės gimnaziją, kur baigęs 5 kla- 
ses, išvažiavo į Seinų dvasinę semina- 
riją 1893 m. Varšuvoj jis buvo įšvęs- 
tas kunigu. Keletą metų pabuvęs Ma- 
rijampolėj vikaru, vyskupo Baranaus- 
ko leidžiamas, išvažiavo studijuoti f 
Vakarų Europą. Regensburge studi- 
javo bažnytinę muziką, Romoj teisę, 
o Friburge literatūrą ir meno isteri- 
ją. Čia gavo filosofijos daktaro laips- 


Nį, parašęs disertaciją apie Adomo 
Mickevičiaus “Krymo Sonetus". švei- 
carijoj jis pradėjo ir pats rašinėti ei- 
lėraščius. 


O grožio deivę pirmąkart 
Išvydau Alpių dausuose, 
Kuriai simfonijos dvasia 
Pamokė ritmiškai pritart — 


pasisako minėtoj autobiografijoj. 


Šveicarijoj ir, iš viso, užsieny pra- 
leistas laikas davė apsčiai medžiagos 
Gustaičio kūrybai. Sonetuose randa- 
me keletą ciklų, kur tų kraštų įspū- 
džiai ir gamtos motyvai pinami su 
Lietuvos atsiminimais, arba šiaip ko- 
kiomis poeto refleksijomis. 


Grįžęs iš užsienių, kun. Gustaitis 
buvo paskirtas kapelionu ir tikybos 
mokytoju Marijampolės gimnazijoje. 
Čia jis apie save spietė gabesniuosius 
mokinius, davinėjo jiems knygų skai- 
tyti, organizavo chorą, supažindinėjo 
su tautiniais reikalais, spauda ir li- 
teratūra, žodžiu, tęsė ir papildinėjo 
tą patį tautinio jaunuomenės sąmo- 
ninimo darbą, kurį uoliai varė ir vy- 
resnysis jo kolega P. Kriaučiūnas. 


M. Gustaitis buvo vienas iš “Žibu- 
rio" draugijos organizatorių ir suma- 
nytojų. 1906 m. įsikūrusi ši Suvalki- 
jos švietimo draugija, kitais metais 
atidaro Marijampolėj pirmą lietuvių 
mergaičių gimnaziją, kur M. Gustai- 
čiui tenka ir direktoriauti. Jį taip 
pat randame ir “Gabijos", muzikos, 
literatūros ir dramos draugijos, ini- 
ciatorių būrely, 


Prieš pat karą važinėjo į Ameriką 
aukų švietimo reikalams rinkti. Ta 
proga Amerikoj išspausdino '“Tėvy- 
nės Ašaras“, “Meilę", “Aureolę" ir 
“Lietuvos Vyčių dovanėlę". Amerikos 
įspūdžių randame ir jo poezijose. Vo- 
kiečiams okupuojant Lietuvą, pasi- 
traukė su "Žiburio" gimnazija į Tra- 
kus, o paskui į Jaroslavlį, Rusijos gi- 
lumoj. 1918 m. grįžęs į Lietuvą, ga- 
vo tvarkyti ir vesti “Žiburio" įsteig- 
tą Seinų gimnaziją. Seinus lenkams 
okupavus, įsikūrė su savo gimnazija 
Lazdijuose. Be direktoriaus ir peda- 
gogo darbo, rašinėjo dar eilėraščius 
ir su ypatingu pamėgimu ska'tė 10- 
tvnu klasikus ir nemaža jų išvertė 
i lietuvių kalbą. Mirė Lazdijuose šir- 
dics liga 1927 m. gruodžio 23 d. 


Motiejus Gustaitis buvo gilos eru- 
dicijos, kilnios sielos ir taurios šir- 
dies žmogzus. Visados taktiškas. sai- 
kinga“, ramus. maloniai nušvitusiu 
veidu. Savo poelgiucse ir darbo me- 
toAuose buvo įsigiies ir išviršiniu po- 
niškumo žymių. Vaikščiodavo lėtai, 
kalbėdavo atsargia', malonaus temb- 


ro nustatytu balsu, mėgdavo turėti 
gražios rašysenos sekretorių, kuriam 
diktuodavo visa, kas tik buvo rašy- 
tina. Savo eiles redaguodavo, taisy- 
davo pamažu, neskubėdamas, nesi- 
karščiuodamas ir sverdamas kiekvie- 
ną žodį. Klausdavęs ir kitų nuomo- 
nės, bet jų beveik niekad neklausy- 
davęs, o kartais su maloniu šypsniu 
pašiepdavęs. Tokis poeto charakteris 
ir jo darbo metodas atsispindi ir jo 
kūryboj. 


M. Gustaičio lyrika yra sunkoka 
formos ir stiliaus atžvilgiu, rimta ir 
net rūsti savo turiniu. Gustaitis — 
ne lengvo jausmingumo, ne svajingo 
muzikalumo dainius, bet gilios reflek- 
sijos, maldingos ekstazės ir abstrak- 
cijų mintytojas. Gustaitis, paneigęs 
žemę su jos aistromis, į gyvenimą 
žiūri iš idealų ir pareigų augštybės. 
Grynas idealizmas ir antžemiškų 
augštybių  pamėgimas primygtinai 
pabrėžiamas tuose eilėraščiuose, ku- 
rie turi aiškų poetinio credo pobūdį, 
kuriuose Gustaitis poetiniais vaizdais 
nagrinėja poeto pašaukimo temas. 
Toki yra “Sielos akordų" cikliai: “Pa- 
šaukimas'', “Poezija", “Baltoji Vieš- 
nia,'  “Glorija". Ciklius “ Poezija", 
kuriame randame, berods A. Micke- 
vičiaus didžiosios improvizacijos at- 
garsių, nors nepriklauso prie geres- 
niųjų Gustaičio kūrybos pavyzdžių, 
tačiau gerai charakterizuoja idealis- 
tinius poeto sielos ir vaizduotės po- 
lėkius: 


Sparnų pavėsy aš globoju 
Skaisčią dvasią, 

Mėgėją grožio ir idėjų, 
Sielą drąsią. 


Kaip skaistus Grožybės dangus! 
Nūn širdžiai sakyte kas sako — 
Ant žemės gyvenimo tako 
Nezal sau pakakti žmogus. 


Iš kosminių visumos sferų, kur 
skamba didinga pasaulių harmonija, 
poetas maldingai sušunka: 


Pala'mink, Augščiausias, putelę, 
Kuri vandenyno ne šito, 

Bet skirtą pajutus jai kelią, 
Ties kojomis Tavo nušvito. 


Jei grįžt reiks iš dvasių srities, 
Giedriųjų aidų sutartinė 

Tegu jos kelionę nušvies 

Ir giesmę primins cherubinę. 


Jei šituos posmuos be idealistinių 
poeto dvasios polėkių randame dar 
'r abstraktinį idėjinį simbolizmo pa- 
srindą, tai “Baltojoj Viešnioj? pa- 
juntame jau pačią simboliką, sukurtą 


kaip Vl. Solovjovo, iš dviejų pasau- 
lių antitezės: viršuj — skaisčios idea- 
lo augštybės, o apačioj — rusenanti 
žemės p:ktybių ugnis; 


Jos žvilgsnis pilnas ugnies 
Tvaskėdams ant mano širdies, 
Apsnūdusius kėlė jausmus 
Ir glūdinčias gelmėj mintis; 
Toli gi ruseno ugnis, — 

Jos dūmams netemdinti mus! 


Toli, toli, matai, kas švinta? 
O marios ūžia, vėtros kaukia! 
Ar tu pažįsti tą žibintą, 

Kurio linkui burelė plaukia ? 


Tas pats skridimas nuo žemės į ide- 
alo sritis reiškiamas ir kiek sentimen- 
taliniame, melodingame “Ilgesy" 
(Žvaigžde mano, žvaigžde šviesi ...). 
Trečiame šio cikliaus eilerašty atsi- 
skyrusio nuo žemės poeto vienatvės 
jausmas tiksliai apibūdina Gustaičio 
kūrybos būklę ir dvasinį jo poezijos 
charakterį: 


Ir stebiuos, manyt pagavęs, 
Jog pasaulį apkeliavęs, 
Žemės purvo neliečiau— 


Tik ant kalnų, ant augštųjų, 
Ant viršūnių jų baltųjų, 
Prarymojau, pamąsčiau. 


Pridėkime čia dar vieną iš geresnių 
M. Gustaičio eilėraščių — ir jo kū- 
rybinė ideologija iš jo autocharakte- 
ristikos bus mums visai paaiškėjusi: 


Ir kas man ta žemė? Jos išsižadėjau. 
Ir kas man tie žmonės, kuriuos pa- 

[mylėjau ? 
Aš numiriau jiems. 


Tavy, Sutvėrėjau, gyvenimas mano 
Banguoja, kaip srovė plataus okeano, 
Nutolus žmonėms. 


Per ilga būtų cituoti visą šį kilnų 
eilėraštį. Čia mes turime gražų pa- 
vyzdį, kaip išgyventos idėjos, atitin- 
kančios poeto sielos būtį, gali tapti 
lanksčia kūrybos medžiaga ir visai 
tiksliai aptarti vyriausius jo kūrybos 
pradus. 


Konstatavę šitokį poeto nutolimą 
nuo žemės į padanginių idėjų ir mo- 
ralinio gėrio auugštybes, ar mes jau 
turime teisę kaltinti poetą kraštuti- 
niu individualizmu, užsidarymu savy- 
je ir egoistiniu savo artimo, tautos 
ir visuomenės reikalų nepaisymu? Aš 
manau. kad ne. Gustaičio idealizmas, 
estetizmas ir individualizmas yra 
humanistinis ir altruistinis. Poetas 

KRISTALINIAM KARSTE 


Jonas Aistis: KRISTALINIAM 
KARSTE. Eilės. Išleista prel. P. Ju- 
ro lėšomis. Brooklyn, MCMLVII, 45 
psl. 

Kadaise man teko aptarti pirmą 
Jono Aisčio, tada besivadinusio Kos- 
su Aleksandravičium, lyrikos rinkinį. 
Atsimenu, užsukau vieną dieną į “Ži- 
dinio" redakciją, 0 ten redaktorius 
susirūpinusiu veidu bevartąs kažkckį 
raštą. Parodė ir man. Buvo tai J. 
Kossu  Aleksandravičiaus “Eilėraš- 
čių" recenzija, surašyta erdviomis V. 
Bičiūno raidėmis, Jis buvo pasišovęs 
rinkinį gerokai aptašyti. Kiek atsi- 
menu, jam šioji lyrika kliuvo todėl, 
kad sunku buvo jai pritaikyti klasiš- 
kas l'teratūros teorijos taisykles — 
rimą raidė į raidę, ir panašiai. To- 
kia jo nuomenė kryžiavosi su dau- 
gumo, ypač jaunesniųjų, įsitikinimu, 
kad su “Eileraščiais" į lietuvių lite- 


ratūrą atėjo naujas, gaivus, pavasa- 
rinis dvelkimas. Taigi, perdaug ir 
nenustebau, kai “Židinio" redaktorius 
V. Bičiūno recenziją padėjo giliau į 
stalčių, užprašydamas mane,kad ap- 
žvelgčiau “Eilėraščius.' 

Paskui rašiau ir apie kitas šio poe- 
to knygas, o dabar štai ir apie pas- 
kutinę. 

Per visą tą laiką man išliko įspū- 
dis, kad gal tiksliausiai savo poezi- 
jos pasaulį nusakė patsai autorius 
šiais, dar pirmojo savo rinkinio žo- 
džiais: 

Aš iš margo svieto smulkmenų de- 

(talių: 
skliauto ir 
(žvaigždžių 
Susikūriau svietą—pasakišką šalį. 
Pats neapsidžiaugęs, perdaviau 

(žodžiu. 


Lauko, pievų, miško, 


nori ištrūkti iš žemės varžtų ir tuc 
pačiu metu kenčia dėl tos žemės. Iš 
čia, berods ir kyla jo poetinės inspi- 
racijos. Poetas neužsidaro savy, bet 
veizi į žemę, į tautą, į žmones. Tik 
tautos ir žmonių reikalus jis ima 
nekasdieninio gyvenimo plotmėj, bet 
skatinamas kilnesnių aspiracijų — 
siekti tiesos, gėrio ir grožio. Kokių 
nors visuomeninių programų ir šū- 
kių, kokio nors siauro ekskl'uzivizmo 
idealictinėj Gustaičio poezijos ideo- 
logijoj nėra. - Gyven'mo "kelių įvairu- 
mas niekam neduoda teisės smerkti 
tų, kuriais jis pats neina, jeigu tik 
jie yra pažymėti šickia ar tokia kil- 
naus idealo gaire. Ar ne š'ą mintį 
gražių, poetiniu vaizdu paryškino 
pas Gustaitis eilerašty “Ant kryžke- 
les"? Trys berneliai, prijoję kryžke- 
lę, klausia senelį, kuriuo keliu jiems 
joti. Pasirodo, kad visi trys keliai 
yra pavojingi. Trys berneliai išsi- 
skirsto į tris šalis, 


O senelis taip dūmoja, 
Grįždamas taku: 

Daug kliūčių, daug pavojų — 
Dalią rast sunku. 

Nors jojėjas augšto kelio 
Laimės neregės, 

Bet ant balto jo žirgelio 
Įpėdinis sės. 


Ir pasieks tvirčiausią pilį 
Ant augštų kalnų, 

Kur gyvena tiesą mylį 
Sūnūs milžinų, 


Be grynai ideologinių, abstraktinių, 
"padang'škų" temų, M. Gustaičio kū- 
ryboj apsčiai esama ir gyvenamojo 
laiko atgarsių, susiejimo su žeme, su 
visuomenės ir tautos reikalais. No- 
rėdamas būti aktualus, jis kartais 
seniau parašytus eilėraščius perreda- 
guoja, duodamas j'ems naują kon- 
tekstą, arba priderindamas naujoms 
aplinkybėms. Pvz. “Tėv. Sargo"“ 1904 
m. 2-3 n-ry randame eilėraštį “Rau- 
da"; “Vaivorykštės" 1913 m. 1 kn. 
tas pats eilėraštis kiek pakeistas ir 
pavadintas “Špižinis varpas"; prasi- 
dėjus didžiajamkarui, “Tėvynės aša- 
rose" tas pats “špižinis varpas" vėl 
perredaguotas, pritaikytas karui ir 
pavadintas “Tėvynės rauda". 


(Bus daugiau) 


Jono Aisčio žodis nėra pumpuras, 
kurs “numiršta į pasaulį pakeliu". 
Tai žodis, vienintelis, nepakartoja- 
mas. Juo tegalima gėrėtis, jausti jo 
grožį, prasmę ir gaivumą. Savo poe- 
ziją jis sėmės iš tyriausių lyrinio 
įkvėpimo versmių. Dangaus mėlyna- 
sai skliautas, širdies gėla, tėviškės 
peisažas, pavasarį beprasikalanti Žo- 
lytė, girioje rastas žagarėlis, lino 
žiedas, — visa tai ir daugis panašių 
dalykų atgyja ir skamba jo lyrikoj 
vienu iš melodiškiausių balsų mūsų 
literatūroje, tyra spalva ir aistišku 
ilgesiu. Taip jisai parodė mums šios 
žemės grožį ir gėlą, žmogaus kas- 
dienybę ir amžinuosius jo troškimus. 

“Kristaliniam. karste" randame 
dvejopų eilėraščių, jeigų juos suri- 
kiuoti  bendriausiai: asmeninių ir 
patrictinių-probleminių. Prie šių ga- 
lima pridurti ir kitus, kuriuose lie- 
čiama prasmės, būties ir panašūs 
klausimai. Ypač grįžtama prie tau- 
tos likiminių problemų. Tarp pirmų- 
jų Jonas Aistis davė tikrai pavasa- 
rinių liaunų posmų, kokių retai te- 
pasitaiko skaityti. Štai kokiuose gai- 
viuose vėjuose ir Žaismingume pra- 
bėga visas eilėraštis: 


Eisiu, lipsiu ant kalnelio, 
Rankele iš tolo mosiu 

Ir pavasarėlį žalią 

šauksiu į laukus plikuosius. 


Gysta, skamba vyturėlis, 
Kyla nuo drėgnos velėno 
Į skliautų bedugnį mėlį 
„Džiuginti kalnų ir slėnių. 


Man akyse žemė sukas, 

Žemė svaigsta, smenga, kelias... 
O karklų linksmi katukai 
Sidabrėja prie upelio, 


Žysiu aš pati ir sprogsiu 
Pumpurų žaliais lapeliais, 
Ir vienų viena pašoksiu 

Ant pradžiūvusios vejelės. 


šoksiu aš viena, kaip stoviu, 
Suksiuos, trypsiu savo gėlą — 
Pūpsinčią vėje rankovę 

Virš galvos augštai iškėlus!... 


Tokiomis nuotaikomis alsuoja vi- 
sas skyrelis, pavadintas “Pavasario 
simfonija“. Ypač gražus yra “Ada- 
gio". 

Antra grupė yra oficialesnė. Joje 
jaučiama laikysenos, noro išsakyti 
savo idėjas likiminiais tautos klau- 
simais. Čia pastebima tam tikra 
pareiga, orumas ir net ritminė eise- 
na. Tokiame “Siaube" gal pravartes- 
nis būtu buvęs netgi kitoks ritmas, 
nes dabar lyg perdaug pastebimas jo 
įsakmumas:; 


MARIAUS KATILIŠKIO ROMANAS 
“MIšŠKAIS ATEINA RUDUO" 


Gaila, kad pirmoji Mariaus Katiliš- 
kio knyga (“Seno kareivio grįži- 
mas"), parengta spaudai dar Lietu- 
voje, karo ir okupacijų sąmyšyje 
negalėjo pasiekti skaitytojo. Tie, ku- 
rie dar gyvai prisimena jo pirmąsias 
noveles, pagrįstai ano rinkinio pasi- 
genda. O šiandien būtų įdomu paly- 
ginti šio prozaiko augimą ir brendi- 
mą, atėjusio mūsų prozon tikru žings- 
niu ir savo kūriniais išsikovojusio 
ne tiktai pelnytą pripažinimą, bet 
ir tvirtą bei užtikrintą poziciją mū- 
sų literatūroje. Po “Praslenkimo 
valandos' (1948) pasirodžius šiapus 
Atlanto “Užuovėjai" (1952), kritika 
vienbalsiai sutiko, kad Katiliškis ne 


Nestebina manęs, nejaudina manęs, 
Ką tu esi įgijus laikinai, 

Tik jaudina mane, tik gąsdina mane, 
Ką tu esi praradus amžinai... 


Tarp šics grupės išsiskiriančių ei- 
leraščių būtų galima itin suminėti 
“Nemuno legendą". 

Į kristalinį karstą Jonas Aistis 
užkala ir regi jame savo poeziją. 
Tai atsisveikinimo žodis su savo kū- 
ryba, savo širdies ilgesiais, svajonė- 
mis ir tokiais vaiskiais savo lyrikos 
lobiais. Tad nėra ko stebėtis, jeigu 
poetas dainuoja: 


Kristaliniam karste mano laimė ir 
(lobis, 
Mano džiaugsmas ir mano prasmė!... 


Kadaise mūsų dainų bernužėlis sa- 
kė: “Kad atrakinčiau dainų skryne- 
lę". Jonas Aistis savo dainų skrynią 
užrakina, kad, jo žodžiais tariant, 
jau niekada daugiau neatvožtų ir 
neda'nuotų. 


Bet pasakyta — dvasia pučia, kur 
nori. Niekas negali tarti, kad štai 
jau padėjai paskutinį tašką. Jeigu 
ne ligšiolinė, tai kitoniška daina — 
is v'sai netikėtai, — gali užklupti 
Joną Aistį, kaip ji yra grįžusi ir ne 
pas vieną kitą, kuris jau buvo ties 
savo kūryba pastatęs kryželį. Tokis 
Scmer-et Maugham bent keletą kar- 
tų viešai buvo deklaravęs, kad dau- 
giau nerašys ir kad tai paskutinė jo 
grožinės lteratūros knyga, ir tiek 
kartų jam teko savo žodžio atsiža- 
dėti, kai į jį padvelkė dvasia. Tad ir 
aš nesu visai tikras, kad štai būčiau 
žvelgęs į paskutinįjį Jono Aisčio ly- 
rikos pocmą. 

Aug. Raginis 


tiktai pažengė didelį žingsnį p.rmyn, 
bet taip pat subrendo, atrado savo 
individualų stilių, atnešdamas į pla- 
tų mūsų buitinės prozos repertuarą 
šviežių aspektų, nesutiktų persona- 
žų ir, svarbiausia, individualiai trak- 
tuojamą didžiulę ir gyvastingą mūsų 
žemės ir žmonių panoramą. Katiliš- 
kio kaimas skirtingas nuo Žemaitės, 
Vaižganto, Krėvės ir nepriklausomy- 
bės meto beletristų vaizduojamojo. 
Čia akcentuojama nebe tiek realisti- 
nė ir apyvokinė rutina, tradiciniai 
šeimyniniai bei kaimyniniai konflik- 
tai, paliekama nuošalėje negatyvaus 
natūralizmo socialinė kritika, sten- 
giantis iškelti žemdirbio visuotinai 
žmogišką pasireiškimą įvairiose gy- 
venimo situacijose, parodyti ne tik 
jo glaudų prieraišumą pačiai žemei 
ir buičiai, bet lygiai tiek pat stip- 
riai jo neramią, nuolat jieškančią gi- 
lesnės prasmės ir įžvalgos, sielą. Ka- 
tiliškio beletristikoje, kaip retai ku- 
rio mūsų prozaiko, jaučiamas kūry- 
binis  kompaktiškumas, savotiška 
žmogaus likimo ir jo žemės nepajudi- 
namo dėsningumo sąsaja, už siuže- 
tinių detalių ir kompozicinių kons- 
trukcijų gaivalinga ir dramatiška jė- 
ga, sulydinti atskiras veikalo dalis į 
tirštų spalvų peisažą, masinanti savo 
nemeluotu autentiškumu ir meistriš- 
kumu. 


Todėl šio autoriaus naujoji knyga 
“Miškais ateina ruduo" skaitytojui 
bus ne tiktai laukta ir maloni dovana, 
bet is naujas tikrai meniškas išgy- 
venimas, nes joje visos mūsų minė- 
tos ypatybės yra dar labiau išryškin- 
tos, išlygintos ir labai dažnai pasie- 
kus'os pažymėtino subtilumo ir kla- 
siškos harmonijos. Kiekvienu atvejų, 
Katiliškio romanas “Miškais ateina 
ruduo", jau dabar galima tvirtinti, 
užims nuolatinę ir svarią vietą mū- 
su geriausių buitinės prozos kūrinių 
tarpe. 


Naujasis romanas (toksai žanrinis 
apibrėžimas šiai knygai beveik šim- 
tu nuošimčių ir tinka) aprašo vieną 
neeilinę Lietuvos vasarą: miškų ap- 
juostam sodžiuje, toli nuo miestų, 
prabėga pro mūsų akis keliolikos 
žmonių gyvenimas ir nekasdieniški 
nutikimai, pakeitę ne tik tos apylin- 
kės veidą, bet ir pačių jos gyven- 
tojų likimo vienodą, nusistovėjusią 
tėkmę. Mūsų manymu, pats knygos 
kompozicinis užmanymas yra gerai 
navykęs: veikalo užuomazga prade- 
dama ekspresyvia miško kirtimo 
scena (kurioj trumpais, taikliais dia- 


logais ir taupiom pastabom prista- 
toma dalis veikėjų), vėliau gi kon- 
centruojama aplink kanalo kasimą, 
nepaprastą Basiuliškių apylinkės 
įvykį, su kuriuo kartu rutuliojamas 
ir pagrindinio romano herojaus Ti- 
liaus likimas. Tarytum senųjų fla- 
mandų žanrinėje tapyboje, Marius 
Katiliškis piešia žmones ir gamtą 
drąsių mostu ir sodriom, tirštom 
spolvom, niekad per ilgai neužsibūda- 
Mas prie neesmingųjų detalių, bet 
išlaikydamas vaizduojamųjų  objek- 
tų priežastingus santykius ir rūpes- 
tingai juos inkrustucdamas veikalo 
visumon. Tokiu būdu miško kirtimo 
scena nebėra tiktai pagelbinė priemo- 
ne išvesti scenon veikėjų dalį, bet 
tampa labai reikšmingu terenu, kur 
fiksuojami esminiai intrygos apma- 
tai ir kur Basiuliškių žmonės pirmą 
kartą atveria mums savo asmeniš- 
kus rūpesčius, tikėjimą teisingumu ir 
teisę į savo žemę, nepalaužiamą žem- 
dirbio atsparumą pirkliškoms sukty- 
bėms, sukylantį pyktį ir humanišką 
nuolaidumą bei svajones apie švie- 
sesnę rytdieną. "Toji rytdiena, tiesa, 
labai paprasta, kaip ir jų riboti troš- 
kimai, bet pati žemė pakelia su artė- 
jančiu pavasariu jų širdis ir jie 
džiaugsmingai laukia dienos, kai pra- 
sidės pelkių ir ežero sausinimas, kai 
bus pradėta kasti Vilkija. Jie šio 
įvykio laukia ne vien dėl numatomo 
pelno, bet ir naujosios Lietuvos ryž- 
to ir veržimosi į naują, geresnį gy- 
venimą, kaip į naikinimą senosios 
pelkinės buities, prie kurios tiktai 
senasis eigulis Bakštys beprisirišęs, 
praėjusios kartos atstovas, poniško- 
sios gadynės palikuonis. 

Prie šių dviejų pagrindinių fabu- 
los fonų galima būtų pridėti dar dau- 
gelį šalutinių, taipogi tarnaujančių 
buitinės tikrovės iliustracijai ir tei- 
kiančių progos autoriui tinkamai ir 
tiksliai charakterizuoti veikėjų santy- 
kius ir portretus. Jeigu “Užuovėjoj" 
kompozicija buvo tiktai siejama vie- 
na vietove ir apytikriai tuo pačiu 
laiku, veriant karolių virtinės tech- 
nika atskiras noveles ant vieno siū- 
lo, tai čia Tiliaus gyvenimo išlauža 
tampa pagrindiniu įvykiu ir visos ki- 
tos (platesnės ir siauresnės) įtarpos ir 
milieu pasažai tėra didžiojo paveiks- 
lo (jauno žmogaus nerimastingo sie- 
kimo, klupimų ir tragiško galo) įvai- 
r'aspalviai komponentai. 

Pažvelkime dabar į Tilių, ilgos ir 
degančios vasaros keliais praeinantį 
pro mus — žemės vaiką, jieškantį 
anapus miškų ir pilkos savo buities 
kitokio gyvenimo, Jam policininko ar 
miškų žvalgo vieta atrodo jau didelis 
pasiekimas, jis mokėsi, skaitė kny- 
gas ir dabar yra tapęs tarytum tar- 
piniu atstovu tarp žemdirbio ir jau- 

nuolio, trokštančio palikti savo apy- 
linkes ir išeiti į miestą, į Žmones. 
Pagaliau, jis ir pats taip tiksliai ne- 
žino savo troškimų, bet jį degina 
kiekviena nauja diena, jį šaukia kiek- 
vienas naujas pavasaris. Tiesa, jis 
su miškakirčiais būdamas yra vie- 
nas jų, supranta ir užjaučia juos, dir- 
ba tą patį darbą ir po sunkios sa- 
vaitės eina kartu numalšinti trošku- 
lio į tą pačią pakelės karčiamą, jis 
susiima dėl mergaitės su miestelio 
raštininku ir keršija kvailam polici- 
ninkui — bet jis taipogi Raudona- 
jam Petrui išsako savo slaptas min- 
tis, ilgesį kitokio gyvenimo. Jis yra 
vienas jaunos savo valstybės sūnų, 
kurie auga kartu su ja, kuriems sa- 
va žemė gali ir siūlo daugiau nei 
vargdienišką samdininko dalią; “Jo 
draugai buvo senyvi, pagyvenę vyrai. 
O kur jaunimas, kur tie, su kuriais 
siekiesi išlipti augštyn. Jie visi nuė- 
jo ir išsiskirstė kas sau. Jis pasiliko 
vietoje ir tuo pačiu pasiliko nuo vi- 
sų." (100 psl.). Po margo ir triukš- 
mingo turgaus (čia pavaizducto san- 
tūriai ir spalvingai, su gera sveiko 
humoro priemaiša — tai viena at- 
mintiniausių knygos vietų) tuštėjan- 
čiam miestelyje tokios mintys užval- 
do Tiliaus neramią, maištaujančią 
sielą. Ir nuo čia prasideda jo dvily- 
pės meilės istorija: jo jaunatviškai 
švelnus, beveik romantiškas jausmas 
kaimo krautuvininkės dukrai Agnei 
ir, vasaros kvaitulio kupina, aistra 
senio Doveikos jaunai žmonai Moni- 
kai. Taip pasimeta maištingas Ti- 
lius, dėl nelemtų muštynių negavęs 
pasienio policininko vietos, žmogiškų 
jausmų rezginyje ir žūva dėl to, kad 
buvo per silpnas palikti Doveikos 
ūkį, ir per stiprus, kad pradėtų to- 
kį gyvenimą, kurio laime jis iš tiesų 
sielos gilumoj netikėjo. Tarytum am- 
žinos dirbančiųjų vyrų draugystės 
balsas jį kviečia nuolat sugrįžti ka- 
nalc kasėjų tarpan jo vienintelis ar- 
timas Raudonasis Petras, ryškus ir 
įdomus knygos personažas, bet Ti- 
lius neįstengia pergalėti trumpos lai- 
mės masinimo. 

Be Raudonojo Petro, romane įves- 
ta visa eilė lygiai ryškių ir puikiai 
motyvuotų charakterių, kaip antai, 
Krivickas Vargdienis, gyvenimo už- 
guitas žmogelis, krautuvininkė Vero- 
nika Gužienė, jcs dukros ir vyras, 
eigulis, vachmistras Žeimys, Zuzana, 
senasis Petras Doveika, miestietis 
Kazdaila, samdinys Laurynas ir dar 
daug epizodinių, bet nemažiau gyvų, 
veikėjų. 

Tačiau ir prabėgom paminėjus 
kompoziciją, intrygos griaučius bei 
pačius veikėjus, vargiai galima tvir- 
tinti, jog “Miškais ateina ruduo" yra 
ganėtinai aptarta. Mariaus Katiliš- 

kio kūrinių gamta, kaip jau yra nu- 
rodęs nevienas kritikas, turi kur kas 
gilesnį vaidmenį, nei tai iš pradžių ro- 
dosi. Mūsų manymu, lietuvių prozos 
stiprieji buitiniai veikalai pasižymi 
ta mistiška žmogaus ir žemės komu- 
nikacija, tckia artima ir charakterin- 
ga liaudies kūryboje. Mariaus Kati- 
liškio prozoje tasai žmogaus ir že- 
mės ryšys yra išsakytas gaivalingu 
žodžiu, tarytum vieno ir to paties 
kraujo tekėjimas pulsuotų jų gyslo- 
mis, tarytum viena ir ta pati širdis 
plaktų gyvastimi žemėje ir žmogaus 
krūtinėj: “Jis išsitiesė po viena pu- 
šim, užsimerkęs, veidą atsukęs į sau- 
lę. Tamsiose lūžtvėse ir jaunuolynų 
tankmėse dar baltavo sniego lopi- 
niai. O aikštelėje buvo šilta kaip va- 
sarą... Miškas dūsavo iš visų plau- 
čių, giliai iš krūtinės atsikvėpė miš- 
kas, išpūsdamas žiemos dudulį. Bu- 
do kraujas miško gyslose ir gausiai 
tvino iš žiemos padarytų žaizdų sa- 
kais ir sula. Kalė kietai ir nenuils- 
tamai miško širdis galingų genio 
snapu". (105 psl.) “Žemė virpėjo dan- 
tytais miškų kraštais, pasmilkusi, pa- 
dūmavusi, prislopinusi kvėpsmą, tar- 
tum žvėris, prikritęs krūmų tankmė- 
je. Apglėbusi milžiniškų sparnu ža- 
lumos motinystėje gležnas, ką tik 
prasikalusias gyvastis''. (379) Iš tie- 
sų, kartais atrodo, kad Katiliškis yra 
vienas tų beletristų, kurie turi tikro 
poeto žcdį, nors jų ir neeiliuoja (toks 
mūsų manymu, yra ir amerikietis 
Thomas Wolf). 

Be šio ekstatiško žodžio Katiliškis 
lygiai meistriškai vartoja ir humo- 
ristinį. Jo humoras sveikas, papras- 
tas, Žžemdirbio tiesumu ir aiškumu 
pasakomas: “Vieną rytą, kai jis bu- 
vo atėjęs prie vieškelio, iš miško iš- 
maurojc ir dulkes keldamas nurūko 
kas tai toks, su langais ir durimis, 
pirties didumo, tik ilgesnis už pirtį. 
Marti paaiškino, kad tai autobusas". 
(207 psl.) Tasai gyvas sąmojus ypač 
ryškus dialoguose, kuriuos, bendrai 
paėmus, Katiliškis valdo pažymėtinai 
lengvai ir užtikrintai, tuo būdu pra- 
lenkdamas daugelį mūsų prozaikų, 
esmingai, pasakotojų. štai keli saki- 
niai: “O pats tai mišką kirtai, ar ne 
— Kirtau, — prisipažino Tilius. — 
Bet, sako, tą žyduką, kur kirtimus 
prižiūrėjo, tai jau taip suaižęs, kad 
sergėk Dieve. Akį vieną išgėręs. Da- 
bar, sako, su stikline vaikščiojąs. O 
dantų Gužienės troboj, sako, nors su 
sauja semk... — Nu, mat, driežai. 
Sako, o meluoja per akis. Ar kiau- 
rai peršovė? — Kaip čia pasakius? 
Ne kiaurai. Nunešė tik... Kaulai su- 
baltavo..." (127 psl.) Gyvai ir vaiz- 
dingai Katiliškis vaizduoja naujam 
romane žanrines scenas, įvesdamas 
ir išvesdamas savo žmones keliais 


taikliais pasakymais, nesileisdamas 
nei į sentimentus, nei į pašaipą. 

Turtingas ir vaizdus žodynas (ly- 
gintinas nebent su Pulgio Andriušio 
proza), gyvas įvykių rutuliojimas, 
pilnakraujai žmonės ir gerai pažinta 
bei pastabia prozaiko akim stebėta 
buitis, visa tai naujojo Katiliškio ro- 
maną įrikiuoja į geriausių mūsų išei- 
vijos veikalų lentyną. Marius Kati- 
liškis su savo romanu “Miškais atei- 
na ruduo'' įrodė, kad iš jo dar bus 
galima sulaukti daug vertingos pro- 
zos, ir to mes jam visa širdimi lin- 
kime. 

Knyga išleista skoningai, papuoš- 
ta estetišku Romo Viesulo viršeliu. 

Jonas Vakaris 


Pastaba prie recenzijos 


“Dirvos? nr. 25 J. P. Palukaitis 
rašo: ...'vienos srovės spaudos Ka- 
tiliškio knyga buvo ignoruojama, it 
indeksuota, pagaliau net Aiduose bu- 
vo nepraleista H. Nagio recenzija 
apie“ james 

Norime pažymėti, kad vienintelė 
recenzija, kurią “Aidai" gavo apie 
M. Katiliškio knygą, yra čia dedamo- 
ji Jono Vakario recenzija. Ji iš re- 
dakcijos spaustuvėn buvo pasiųsta tą 
pačią dieną, kai buvo gauta, bet va- 
sario nr. buvo jau spausdinamas, nes 
recenzija redakciją pasiekė vėliau, 
negu buvo iš pradžių žadėta. Nors 
nerandam jokic reikalo teisintis prieš 
įtakingas teorijas, bet nemanome, kad 
tokia "Dirva" visą gautą medžiagą 
spausdintų tą pačią savaitę ar mėnesį. 

Red. 

SVARBUS VEIKALAS R. EUROPOS PROISTOREI 
PAZINTI 


Rytų Europos proistorė, kad ir se- 
nokai pradėta tyrinėti, U'gi šiol dar 
nėra pakankamai išnagrinėta, Per 
ilgą laiką muziejuose susikaupė daug 
gražios medžiagos, tačiau tik gana 
maža jos dalis moksliškai ištirta ir 
paskelbta. Bet vis dėlto ilgainiui, 
ypač paskutiniuoju metu, atsirado 
vertingų kasinėjimų apyskaitų ir at- 
skirų studijų. Tačiau ištisinės ir ge- 
rai apdorotos Rytų Europos proisto- 
rės apžvalgos neturėjome. 


Todėl su dideliu džiaugsmu imame 
į rankas pirmąją dalį dr. M. Gimbu- 
tienės veikalo apie Rytų Europos 
proistorę The Prehistory of Eastern 
Europe. Part I. Mezolithic, Neolithic 
and Copper Age Cultures in Russia 
and the Baltic Area. Cambridge 
1956). Tai iš tiesų didelis darbas 
(IX — 241 psl. su 126 iliustracijomis 
tekste ir 50 lentelių), apimąs mezo- 
lito, neolito ir vario amžiaus kultū- 
ras Rusijoje ir Baltijos jūros srity- 
je. Čia pabandysiu bendrais bruožais 
supažindinti skaitytojus su M. Gim- 
butienės veikalo turiniu, ypač kiek 
daugiau stabtelėdamas ties Pabaltijo 
proistorės problemomis. 


Įvade autorė apibūdina patį nag- 
rinšjamąjį dalyką, duoda trumpą ar- 
cheologinių tyrinėjimų apžvalgą Ru- 
sijoje, Lenkijoje bei Pabaltijo kraš- 
tuose ir apibrėž'a knygo'e nagrinė- 
jamą plotą, kurio riba šiaurėje sic- 
kia Arktikos vandenyną bei Baltąją 
jūrą, pietuose—Kac<pijos ežerą, Kau- 
kazo kalnus ir Juodąją jūrą, pietų 
vakaruose — Karpatų kalnus ir Ode- 
ri ir šiaurės vakaruose — Baltijos 
jūrą.  Apžvelgusi kūr'avos sąlygas 
vėlyvajame ledynų ir ankstyvajame 
poledyniniame laikotarpyje, M. Gim- 
butienė padalija savo darbą į šešis 
didelius skyrius. 


I. Kultūros vystymasis ankstyva- 
iame poledyniniame laikotarpyje. Ka- 
dangi autorės tyrinėjamasis plotas 
yra labai didelis, todėl, savaime aiš- 
ku, ir kultūros vystymasis atskirose 
srityse ėjo skirtingu keliu, Kūriavos 
pradmenims ypačiai didelės įtakos 
turėjo šiaurės Europos ledynai. Kai 
pietinėse srityse (Ukrainoje, šiauri- 


niame Kaukaze) žmonės jau buvo 
įsikūrę senajame akmens amžiuje 
(paleolite), milžiniški Pabaltijo, 


šiaurinės Lenkijos ir vidurinės Ru- 
sijos plotai buvo padengti ledynų ir 
čia nebuvo jokių sąlygų žmonėms 
apsigyventi. Tik ledynams ištirpus 
(pietiniame Pabaltijy apie 15,000- 
10,000 metų pr. Kr., o toliau į šiau- 
rę dar kiek vėliau), pasirodė patys 
pirmieji žmonės. 


Palietusi  augštutiniojo paleolito 
kultūros likučius Juodosios jūros sri- 
tyje, M. Gimbutienė pradeda savo 
darbo apžvalgą maždaug nuo 10,000 
metų pr. Kr. Tuo metu jau aiškiai 
apčiuopiamos dvi ryškiai išsiskirian- 
čios kultūros sritys: Juodosios jūros 
(Ukraina, Pietų Rusija, Kaukazas) 
ir Pabaltijo, vidurinės ir šiaurinės 
Rusijos. Jucdosios jūros srityje vidu- 
rinio akmens amžiaus (mezolito) 
stovyklos aptinkamos upių krantuo- 
se, paprastai žemesnėse vietose, ne- 
gu paleolite. Ryšium su pakitėjusia 
gyvulija (vietoje mamutų, šiaurės el- 
niu ir kt. atsiranda šernų, briedžių, 
vilkų, lapių), keitėsi ir medžioklės 
įrankiai, jie susmulkėjo. Tie smul- 
kūs titnaginiai dirbiniai anksčiau 
būdavo įterpiami į vad. azilinės ir 
tardenuazinės kultūros tarpsnių rė- 
mus. bet autorė visai pagrįstai tuos 
iš Vakarų Europos pasiimtus termi- 
nus pakeičai naujais: šan-Kobos ir 
Murzak-Kobos periodais (pagal to 
vardo urvus Kryme), Be titnaginių 
dirbinių to meto stovyklo:e aptinka- 
me ir kaulinių įrankių. 


Šiaurės rytinėje Europoje kultūros 
raida yra buvusi skirtinga. Čia dėl 
ledynų pirmieji žmonės pasirodė Žy- 
miai vėliau. Anksčiausiai šiaurės el- 
nių medž'otojų būriai pasiekė vaka- 
rinį Pabaltijį, vėliau ir Rytų Pabal- 
tijo sritis. Šiaurės elnias buvo vie- 
nas iš pačių svarbiausių medžioklės 
gyvulių. Apie tai liudija iš šiaurės 
cInio ragų bei kaulų pagaminti įran- 
kiai. Vėlyvojo ledynų laikotarpio ga- 
le tarp Oderio vakaruose ir augštu- 
tinės Volgos bei Okos rytuose išplito 
vad. svidrinės kultūros titnago pra- 
monė (kultūra pavadinta pagal vie- 


tovę Swidry Wielkie, netoli Varšu- 
vos). Tos kultūros titnaginių dirbi- 


nių (:trėlių antgalių, gremžtukų, 
rėžtukų ir kt.) labai apstu ir Lietu- 
voje. Greičiausiai tam laikotarpiui 


priskirtina ir žmogaus kaukolės da- 
lis, surasta Kebeliuose, netoli Prie- 
kulės. VII-VI tūkstantmetyje pr. Kr. 
atšilus orui, ypačiai išsivystė žvejy- 
ba. Durpynuose (anksčiau buvusiuo- 
se ežeruose) surasta įvairių kaulinių 
žeberklų, jietigalių ir kt. Iš fizinių 
žmogaus liekanų šiam periodui pri- 
skiriama kaukolė, surasta Kirsnos 
upėje (Marijampolės aps.). Rytprū- 
siuoze apie 4000 metų pr, Kr. jau 
turime ir keramikos liekanų. 


II. Neolitas ir vario amžius į šiau- 
rę nuo Juodosios jūros. šitame sky- 
riuje M. Gimbutienė nuodugniai ap- 
rašo ligi šiol mažai tyrinėtą IV-III 
tūkstantmečio pr. Kr. Ukrainos ir 
Pietų Rusijos naujojo akmens am- 
žiaus ir vario laikotarpio kultūrą. 
Autorė, naudodamosi paskutiniųjų 
laikų tyrinėjimų duomenimis, ypačiai 
iškelia žemutiniojo Dniepro bei Azo- 
vo jūros srities kultūros raidą. čia 
aiškiai susekama tolydi kultūros evo- 
liucija nuo paleolito iki III tūkstant- 
mečio pr. Kr. pabaigos. Tačiau apie 
2000 metų pr. Kr. iš pietų rytų į 
Pietų Rusiją, Ukrainą ir Kaukazą 
įsiveržia naujos kultūros ir kilmės 
žmonės. Mirusieji laidojami nebe 
griovio pavidalo kapuose, bet pilka- 
piuose ir suriesti. Augštuose upių 
krantuose jie telkiasi mažuose kai- 
muose. Namai yra stačiakampės for- 
mos. Sodybose aptinkami naminių 
gyvulių (galvijų, ožkų) kaulai liudi- 
ja apie išplitusią gyvulininkystę. Ne 
tik medžiaginėje kultūroje pastebima 
naujų skirtingų elementų, bet ir fi- 
zinių žmonių tipas yra pasikeitęs. 
Ankstyvesnieji gyventojai yra buvę 
Cro-Magnono rasės (stambūs, plačia- 
veidžiai), o naujieji ateiviai — vad. 
rytinės Viduržemio rasės atstovai 
(siauraveidžiai ir ilgagalviai). Visa 
tai siejama su indoeuropiečių įsiver- 
žimu į tą sritį. Tie naujieji gyven- 
tejai, kaip pamatysime, toliau ver- 
žėsi į vakarus ir išplito didžiuliuose 
Europos plotuose. 


III.  Tripolės žemdirbių kultūra 
Vakarų Ukrainoje. ši darbo dalis ski- 
riama įdomiai Tripolės kultūrai nag- 
rinėti. Ta augšto lygio kultūra buvo 
išplitusi tarp Karpatų ir vidurio 
Dniepro. Pagal skirtingus keramikos 
tipus ir kitus požymius, ji skirstoma 
į tris tarpsnius: ankstyvąją, klasiki- 
nę ir vėlyvąją Tripolės kultūrą. 
Ankstyvajame tarpsnyje susiduriama 
su žemdirbystės ir gyvulininkystės 
pradmenimis. Būdinga dažytoji kera- 

mika, pagražinta įvairiais raštais, ir 
molinės žmonių (daugiausia moterų) 
ir gyvulių figūrėlės. Klasikiniame 
tarpsnyje pasiekiamas augščiausias 
kultūros laipsnis. Dažytoji kerami- 
ka yra net trijų spalvų, raštai su- 
dėtingi. Žmonės gyveno didžiuliuose 
kaimuose, dideliuose ir ilguose na- 
muose. Vėlyvajame laikotarpyje, 
apie II tūkstantmečio pr. Kr. pra- 
džią, Tripolės kultūra žlunga, įsiver- 
žus indceuropiečiams, kurie Vakarų 
Ukrainą pasiekė per pietinę Rusiją 
ir rytinę Ukrainą, 


IV. Neolitas ir chalkolitas rytinė- 
js Vidurio Europoje. Čia autorė gvil- 
dena dvi pagrindines III tūkstant- 
mežio pr. Kr. kultūras; 1. Dunojaus, 
arba juostinės keramikos kultūrą, ir 
2. Piltuvėlinės keramikos kultūrą. 


Pirmoji kultūra atstovaujama žem- 
d'rbių ir naminių gyvulių augintojų. 
Ji išplitusi derlingose lioso srityse 
palei Dunojų ir gretiminėse srityse. 
Palaipsniui juostinės keramikos kul- 
tūra apėmė gana didelius plotus už 
Karpatų, palei Vyslą, Oderį, Elbę, 
Vezeri ir Reiną. Kultūros raidoje 
p>stebima keletas fazių. Žmonės tel- 
kiasi dideliais kaimais ir gyvena di- 
deliuose namuose. Ir Vyslos žemupy- 
je, ties Kujavijos Brasta, yra tyri- 
netas didelis šios kultūros kaimas, 
susidedąs iš daugelio ilgų (nuo 15 
iki 40 m) trapec'nės formos namų. 
Mirusieji laidota suriesti. Antroji pil- 
tuvėlinės keramikos kultūra (pava- 
dinta pagal piltuvėlio pavidalo puo- 
dus) aptinkama tarp Danijos ir Lie- 
tuvos. Ir ji yra buvusi žemdirbių bei 
gyvulių augintojų kultūra, Kultūros 
raidoje išskiriamos keturios grupės. 
Autorė plačiau-iai sustoja ties ryti- 
ne grupe, išplitusia išilgai Vyslą, 
Rytprūsiuose iki Nemuno. Čia kruopš- 
čiai srupucjama keramika ir aptaria- 
mos k'tos kultūros liekanos Piltuvė- 
linės keramikos kultūra, lygiai kaip 
"r juostinės keramikos kultūra, su- 
silaukė to paties likimo: abidvi bu- 
vo užlietos naujos gyventojų bangos, 
atėjusios iš rytų. 


V. Neolito pabaigos ir chalkolito 
kultūra šiaurės rytinėje Europoje. 
Šis skyrius mums yra įdomiausias, 
nes čia autorė analizuoja naujųjų 
ate'vių — indoeuropiečių kultūrą ir 
kartu indoeuropiečių protėvynės 
klausimą. Kaip žinoma, indoeuropie- 
čių protėvynės klausimas ligi šiol 
nėra galutinai iš-pręstas, Per ilgą 
la'ką kalbininkai ir proistorikai yra 
sukūrę visą eilę teorijų. Vieni moks- 
lininkai indoeuropiečių protėvynės 
jieško'o šiaurinės Europos kultūros 
srityje, kiti — Saksonijoje bei Tiu- 
ringiioie, dar kiti — pietu rytinė'e 
Europoje ir kt. Ligi šiol vidurio ir 

šiaurės Europos virvelinės keramikos 
kultūra (pavadinta pagal puodus, 
pagražintus virveliniu raštu) buvo 
laikoma indoeuropiečių atstove. M. 
Gimbutienė, išanalizavusi dabar tu- 
rimą medžiagą, virvelinės keramikos 
kultūrą sutapatina su vad. rutuli- 
nių amforų kultūra (pavadinta pagal 
rutulio pavidalo amforas), 0 virve- 
linę keramiką laiko vėlyvesniu tos 
kultūros tarpsniu. Rutulinių amforų 
kultūra, išplitusi tarp Jutlandijos ir 
Dniepro, autorės manymu, laikytina 
hibridine, susidariusia iš senosios vie- 
tinės kultūros ir naujai atvykusių 
indoeuropiečių kultūros sudėtinių da- 
lių. Po ilgesnės medžiagos analizės, 
M. Gimbutienė teigia, kad indoeuro- 
piečiai yra atkeliavę į Europą iš pie- 
tų rytų. Indoeuropiečiai pietų ryti- 
nėje Europoje, Kaukaze, Ukrainoje 
ir Mažojoje Azijoje pasirodė apie III 
tūkstantmečio pr. Kr. pabaigą. Apie 
2000-18000 pr. Kr. jie pasklido ir ki- 
tuose Europos kraštuose. Maždaug 
tuo pačiu metu indoeuropiečiai pa- 
siekė ir Baltijos jūros pakraščius, Iš 
čia jie veržėsi tolyn į šiaurę, pasiek- 
dami net pietinę Suomiją, 0 per 
Dniepro baseiną — ir miškingąsias 
Vidurio Rusijos sritis. Visose indo- 
europiečių užimtose srityse vyravo 
daugiau ar mažiau vienalytė kultūra 
(laiviniai kovos kirviai, vieniniai ka- 
pai), tik su tam tikru vietiniu at- 
spalviu, susidariusių besimaišant su 
senaisiais atskirų kraštų gyvento- 
jais. Rytų Pabaltijy indoeuropiečiai 
buvo žemdirbystės ir gyvulininkys- 
tės pradininkais. Jie gyveno nedide- 


liuose kuopiniuose kaimuose (pvz. 
Succase, Elbingas ir kt.). Gyvena- 
mieji trobesiai yra buvę nedideli, 


maždaug 8-12 m ilgio ir 4-6 m plc- 
čio. Turime duomenų ir jų kultui pa- 
žinti, Čia vyravo saulės, žalčio ir kai 
kurių gyvulių kultas. Turime pėdsa- 


kų ir žmonių aukojimo. Rasiškai 
naujieji gyventojai, kaip matyti iš 
kapuose surastų griaučių liekanų, 


yra buvę ilgagalviai su polinkiu me- 
zokefalijai. Iš Rytų Pabaltijy įsikū- 
rusių indoeuropiečių netrukus susi- 
darė baltai, tiesioginiai lietuvių pro- 
tėviai. 

VI. Medžiotojų ir žvejų kultūra 
šiaurės rytinėje Europoje. šis pas- 
kutinysis skyrius skiriamas medžio- 
tojų ir žvejų kultūrai Rytų Pabal- 
tijy ir Rusijoje nagrinėti. Čia kalba- 
ma apie ankstyvųjų gyventojų kul- 
tūrą, prieš atsikraustant indoeuro- 
piečiams. "Ta kultūra, kad ir turi 
daug bendrų bruožų, tačiau, būdama 
išplitusi dideliame plote, turi ir skir- 
tingų elementų, Pagal tai išskiria- 
mos trys kultūrinės grupės: Rytų 
Pabaltijo, Vidurio Rusijos ir rytinės 
Rusijos bei Vidurio Uralo. Rytų Pa- 


baltijo grupei būdinga šukiniu (šukų 
pavidalo) raštu papuošta keramika. 
Akmeniniai ir kauliniai įrankiai to- 
lydžiai vystosi nuo pat mezolito lai- 
kų. Gyventojai rasiškai priklauso 
Cro-Magnono rasei. Atvykę indoeu- 
ropiečiai juos greitai asimiliavo. 


Vidurio Rusijos grupėje (Desnos, 
augštutinės Volgos ir Okos upyne) 
puodai gražinami duobučių įspaudais. 
Gyventojuose jaučiama didelė mon- 
goloidinė priemaiša. Besiveržiant in- 
doeuropiečiams į jų kraštą, Vidurio 
Rusijos gyventojai traukėsi į šiaurės 
vakarus ir pasiekė Estiją bei Suomi- 
ją. Rytų Rusijos bei Vidurio Uralo 
srityse vyravo Rytų Pabaltijo ir Vi- 
durio Rusijos kultūrinėms grupėms 
skirtinga kultūra, tačiau puodai ir 
čia ornamentuojami šukiniu raštu. 


Pagaliau M. Gimbutienė plačiai su- 


stoja ties šiaurės rytinės Europos 
medžiotojų ir žvejų menu: gintari- 
nėmis, titnaginėmis, molinėmis ir 


kaulinėmis žmonių bei gyvulių figū- 
rėlėmis ir Onegos ežero bei Baltosios 
jūros srities uolų įraižomis. 

Šioje trumputėje santraukoje te- 
paliečiau pagrindines išvadas, dau- 
giausia susijusias su kultūros raida 
ir vyksmu. Platesnis medžiaginės 
kultūros apibūdinimas būtų jau kiek 
per specialus daugumui “ Aidų" skai- 
tytojų. Savo darbe M. Gimbutienė 
rūpestingai yra sutelkusi beveik vi- 
są tuo tarpu prieinamą medžiagą, 
nuodugniai ir kritiškai yra ją įverti- 
nusi ir padariusi atsargias išvadas. 
Kiekvieno skyriaus gale duodama li- 
teratūra savaime kalba apie didžiu- 
lį medžiagos kiekį, panaudotą šitam 
darbui. Iliustracinė medžiaga rūpes- 
tingai atrinkta ir techniškai gražiai 
perduota. Vardų ir pavardžių rodyk- 
le labai palengvina naudojimąsi dar- 
bu. Džiugų, kad lietuviškieji vieto- 
vardžiai įvedami į tarptautinę archec- 
loginę literatūrą. Apskritai, darbas 
daro labai gerą įspūdį. 

Reikia palinkėti, kad ir kitos dar- 
bo dalys netrukus išvystų dienos 
šviesą. Ypatinga padėka priklauso 
Harvardo universitetui, kurs autorei | 
sudarė sąlygas dirbti ir davė lėšų 
šiam didžiuliam veikalui išleisti. 

J. Puzinas 


«e Kovo 30 d. Brazilijoje mirė kun. 
Antanas Ausenka, vienuolis benedik- 
tinas. Velionis buvo gimęs Lietuvo- 
je 1914 m. Vaikystėje tėvų buvo at- 
vežtas į Braziliją. Čia baigė mokslus 
ir įšventintas kunigu, Sao Paulo be- 
ned ktinų kolegijoje dėstė matemati- 
ką. Gyvai dalyvavo lietuvių kultūri- 
nėje veikloje — spaudoje, organiza- 
cijose, savo tautiečių pastoraciniame 
darbe. 


AMERIKOS LIETUVIŠKA KNYGA 
EUROPOS VIEŠUMOJE 


Gal niekada anksčiau lietuviai taip 
nenorėjo, kad platusis pasaulis žino- 
tų apie Lietuvą ir ją kalbėtų, kaip 
nuo Lietuvos okupacijų pradžios 
(1940 m.). Kas bent šiek tiek pa- 
žino lietuvių tremtinių-pabėgėlių gy- 
venimą Vokietijos stovyklose 1945- 
50 metais, tas žino taip pat, kad jie 
nepraleisdavo progos, nepasikvietę į 
savo kultūrinius pasirodymus (kon- 
certus, spektaklius, parodas) svetim- 
taučių — vietos pažįstamų vokiečių, 
UNRRA ir IRO įvairių pareigūnų. 
Nors tie svetimtaučiai tebūdavo la- 
bai eiliniai žmonės, eiliniai biurokra- 
tai, dėl karo aplinkybių patekę į ge- 
rai apmokamas vietas, tačiau atro- 
dė, kad lietuvių kultūros kūrinių pa- 
demonstravimas tiems  svetimtau- 
čiams buvo svarbus darbas, Noras 
ką nors lietuviško parodyti svetim- 
taučiams anais metais buvo toks di- 
delis, kad neretai stigdavo kritinės 
nuovokos, reikalingos saviems dar- 
bams vertinti. Tada daug kam lietu- 
vių atrodė, kad visur reikia lietuviš- 
ko lašo — dalyvauti visur, kur tik 
galima priminti Lietuvą, nors tas 
lietuviškas lašas, objektyviai žiūrint, 
tebuvo mėgėjiškas, kartais labai pa- 
skubomis paruoštas. šitokios nuotai- 
kos nėra išnykurios nė dabar lietu- 
viuose, gyvenančiuose įvairiuose Va- 
karų kraštuose. Ir dabar tautiečiai 
nori ir stengiasi dalyvauti visur ir 
šitaip garsinti Lietuvos vardą. 


Tačiau šitoks noras iš esmės yra 
politiškos nuotaikos padiktuotas ir 
daugiauria tinka politikams, bet toli 
gražu nevisada viešiesiems kultūri- 
niams pasirodymams, nes šiuose dau- 
giau sveria pasirodymo kokybė ne- 
gu pats pasirodymas. Jų organizato- 
riai neretai užmiršta, kad pasirody- 
mas su menkos kokybės dalykais 
viešumoj prieš svetimtaučius kartais 
Lietuvai ir lietuvių vardui gali pa- 
kenkti, nes vakarietis žiūri kritiškai. 
Jam dažniausiai visai nerūpi letuvin 
orcanizatorių intencijos, nes jam 
svarbu tai, ka jis mato ir girdi, kiek 
jam siūlomi Letuviški dalykai yra 


įdomūs savo kokybe, kiek jie atitin- 
ka viešų kultūrinių pasirodymų lygį, 
nusistojusį Vakaruose, ypač Europo- 
je. Šito nepaisymas, galvojimas, kad 
reikia rodytis prieš svetimtaučius, 
vistiek ką jie bemanytų, gali pada- 
ryti nevieną lietuvišką pasirodymą 
bergždžią arba nenaudingą. 

Ši ilgoka įžanga buvo reikalinga 
parodyti, su kokiomis nuotaikomis 
teko susidurti 1957 m. vasarą, kai 
buvo organizuojamas lietuviškų kny- 
gų skyrius tarptautinei knygų mu- 
gei Frankfurte ir tuo pačiu vėliau 
vykusiai Berlyno parodai (abi Vo- 
kietijoj). Gal dėl sutiktų sunkeny- 
bių bei trūkumų, nebereikėtų viešai nė 
rašyti, nes tos parodos pasibaigu- 
sios. Tačiau, nors ir neviešai, vis ten- 
ka nugirsti, kad lietuvių (apskritai 
pabaltiečių) knygų pasisekimą minė- 
tose parodose reikia išnaudoti, kad 
pabaltiečiams su savomis knygomis 
reikia dalyvauti kituose Europos 
miestuose (pvz., Paryžiuje) ir net už 
Eurcpos. Tai vis gražūs sumanymai 
ir pagirtini norai. Tačiau negerai, 
kad juose vyrauja nekritiška nuo- 
taika, susikristalizavusi 1945-50 me- 
tais Vokietijos stovyklose. 

Ir kai kilo mintis pabaltiečių (es- 
tų, latvių ir lietuvių) knygas, išleis- 
tas Vakaruose, išvesti į tarptautinę 
viešumą Frankfurto mugėje (1957 
m. spalių 5-10 d.), iniciatoriai buvo 
nusiteikę politiškai. Jų mažai kas 
galvojo, kad pasisekimas toje paro- 
doje priklauso ne nuo vienų organi- 
zatorių, bet ir nuo visos eilės kitų 
veiksnių, kurie su parodomis neturi 
nieko bendro, bet nulemia knygų iš- 
vaizdą, jų techniką ir estetiką. Tai 
viešose masinėse parodose yra svar- 
biausias atžvilgis. 

Iš tikro, kai skaitytojai tenkinasi 
bet kaip atspausdinta knyga, kai re- 
cenzentai nekreipia dėmesio į kny- 
gų techniką bei estetiką, kai tuo ma- 
žai rūpinasi knygų autoriai ir leidė- 
jai, visada bus tokia padėtis, kad 
parodoms tinkamų knygų bus mažai. 
Tiesa, Lietuvių Bibliografinė Tarny- 


ba tremty kasmet suregistruoja apie 
200 neperiodinių leidinių, tačiau praė- 


jusių metų iniciatoriai dalyvauti 
tarptautinėse parodose, turbūt, nie- 
kada nebuvo pasidomėję, kiek to 


skaičiaus knygų yra tokios išvaiz- 
dos, kad lietuviškos knygos tiktų 
stoti į konkurenciją ne tik su latvių 
bei estų, bet ir su viso Vakarų pa- 
saulio knygomis, nes Frankfurto 
knygų mugėje daugiausia išstatomos 
Europos ir Amerikos kontinento 
knygos. 


Tiesa, pati galimybė pirmą kartą 
į tarptautinę plotmę išvesti lietuviš- 
kas knygas nuteikė ir jų leidėjus 
labai viliojančiai. Kai kas (Lietuvos 
Laisvės Komitete) net galvojo, kad 
gal neverta Amerikos lietuvių leidė- 
jų kviesti siųsti knygas į Vokietiją, 
nes jų būtų galima paimti iš Vasa- 
rio 16 gimnazijos bibliotekos. Tai bu- 
vo tipiškas stovyklinių laikų prisi- 
minimas. Bet, deja, panašiai galvojo 
ir labai geros valios leidėjai. Nesi- 
gailėdami nei darbo, nei lėšų, kai 
kurie lietuvių leidėjai iš JAV siun- 
tė viską, ką tik jie kada nors buvo 
išleidę. Šitas nedaugelio leidėjų nai- 
vus nuoširdumas tiesiog jaudino lie- 
tuviško skyriaus tvarkytojus, drau- 
ge stumdamas į nusiminimą, nes bu- 
vo aišku, kad daug šitų iš taip toli 
atsiųstų leidinių nebus galima paro- 
dyti tarptautinei viešumai. Artėjant 
1957 m. rugsėjo 1 dienai, kada turė- 
jo suplaukti krūvon visų pabaltiečių 
leidėjų knygos, būsimo lietuviško 
skyriaus situacija atrodė dramatiš- 
kai — kai kurie svarbūs leidėjai ne- 
atsiliepė, o atsiliepusiųjų ir knygas 
atsiuntusiųjų leidiniai apskritai atro- 
dė nepatenkinamai. Net nuolaidžiai 
į juos žiūrint, atrodė, kad gerosio- 
mis lietuviškomis knygomis nebus ga- 
lima užpildyti lietuviams skirto 6,5 
kvd. metrų ploto, kai tuo tarpu estų 
ir latvių leidėjai buvo prisiuntę tiek 
gražių knygų, kad tokiame pat, kaip 
lietuvių plote, latviai sakėsi savų 
knygų negalį sutalpinti, Tada stovė- 
jo prieš akis perspektyva, kad lietu- 
vių knygoms skirtą plotą teks su- 
mažinti estų ir latvių naudai. Nuo 
šitos nemalonios perspektyvos išgel- 
bėjo Vokietijoj lietuvių išleistos kny- 
gos, pvz., “Ventos'' pastaraisiais me- 
tais išleisti keli leidiniai ir stovyk- 
linio gyvenimo laikais (1945-50) iš- 
leistų leidinių didžiosios ir gražio- 
sios knygos, kaip “Lietuvos istorija", 
Donelaičio “Metai", “Tautosakos 
skaitymai", “Lithuanian Art in 
Exile'"' ir kitos. 

šitokiu būdu susidarė apie 100 su 
viršum knygų, kurių didžioji dalis 
Frankfurto knygų mugės pabaltiečių 
skyriuose buvo išstatytos gulsčiomis 

(kai kurios atverstos), c mažesnioji 
dalis stačiomis stiklinės spintos len- 
tynėlėse. Berlyno tarptautinėje pa- 
rodoje (1957 m. lapkričio 6-18 d.) 
lietuviškų knygų išstatyta daugiau 
dėl to, kad nereikėjo ribotis 1945-57 
m. laikotarpiu ir ne vien lietuvių lei- 
dėjais. 

Nekartojant to, kas jau buvo ra- 
šyta lietuvių spaudoje (kad Frank- 
furte ir Berlyne pabaltiečių knygų 
stendai gana gražiai atrodė, kad ra- 
dijas ir televizija jais domėjosi, o 
leidėjai teiravosi, kokias lietuvių 
knygas būtų galima versti į sveti- 
mas kalbas), norisi labiau sustoti 
prie trūkumų, kuriuos reikia šalinti 
tiek savo pačių kultūros labui, tiek 
galvojant apie dalyvavimą kitose 
būsimose tarptautinėse parodose, 

Kokie buvo (ir yra) svarbesnieji 
trūkumai lietuviškose knygose, su 
kuriais teko susidurti, atrenkant 
knygas 1957 m. tarptautinėms kny- 
gų parodoms Vokietijoje 7 

Pradėkime nuo atskleistų knygų, 
kitaip sakant, nuo jų šrifto (raidžių), 
spausdinto teksto išdėstymo  (lau- 
žymo) puslapiuose ir iliustracijų, ne- 
sidomėdami jų turiniu. 

Kas liečia šriftą, reikia pasakyti, 
kad lietuvių leidėjai JAV nedaug rū- 
pinasi raides priderinti prie knygos 
formatų. Dažniausiai jų raidės per 
didelės. Pvz., yra nemažai knygų, 
kurios turi vadinamąjį kišeninį for- 
matą arba nedaug ką didesnį už jį, 
o jų šrifto dydis tinka oktavai ir 
gali tikti net kvartai, Tos per dide- 
lės raidės dažnai be reikalo padidi- 
na puslapių skaičių, knygas išpučia, 
padaro storas, sunkiai beatitinkan- 
čias jų ilgį ir plotį. Tokios knygos 
pavyzdžiu gali būti N. Mazalaitės 
“Pjūties metas". Jei jos raidės ir in- 
terlinijos tarp eilučių būtų šiek tiek 
mažesnės, knyga būtų 70-80 psl. plo- 
nesnė, jos storis labiau atitiktų for- 
matą, nekalbant apie tai, kad šitaip 
būtų sutaupyta popierio. Tačiau ši- 
ta knyga buvo išstatyta parodose, nes 
jos spauda švari, raidės neištrupė- 
jusios, o viršelis ir aplankas — blai- 
vūs, be pretenzijų išreikšti visą kny- 
gos turinį. 

Antra yda, kuria daugiausia serga 
lietuvių knygos JAV, yra netinka- 
mas spausdinto teksto išdėstymas 
puslapiuose, arba, tiksliau tariant, 
blogos proporcijos paraščių aplink 
tekstą. Knygos. paraščių normalūs 
santykiai (pradedant puslapio vidine 
parašte, kylant į viršų, einant šonais 
ir nusileidžiant į apatinę puslapio 
paraštę) yra šie — 1:115:2:215(3). 
Tuo tarpu daug lietuviškų knygų 
JAV puslapio paraštės turi šitokius 
santykius — 1:1::2(114).  šito- 

kios proporcijos santykiuose nelai- 
mingiausias dalykas yra tas, kad vi- 
dinė paraštė yra lygi išlaukinei pa- 
ralelinei paraštei (1:1). Nelaimin- 
giausias šis santykis todėl, kad dvi 
vidinės paraštės, susiglaudusios kny- 
gos surišimo riboje, optiškai atrodo, 
kaip viena paraštė du kartu dides- 
nė, palyginus su išlaukinėmis para- 
lelinėmis paraštėmis. šitoks, per 
knygcs susegimą einąs, baltas 
popierio ruožas optiškai “plėšo" at- 
skle'stą knygą į dvi priešingas pu- 
ses, tartum jos puslapiai norėtų iš- 
sibėgioti iš susegimo. Šitam nema- 
loniam įspūdžiui išvengti ir reikia, 
kad puslapy šoninės išlaukinės pa- 
raštės būtų bent du kartu platesnės, 
negu vidinės, t. y. jų proporcija tu- 
ri būti bent 1:2. šitokia proporcija 
naikina puslapių išsibėgiojimo įspū- 
dį. Bet jei knyga išleidžiama į rin- 
ką jau apipjaustyta, geriausia būtų, 
kad tada puslapio išvidinė paraštė 
santykiautų su paraleline išlaukine, 
kaip 1:2. 

Čia ką tik minėtų puslapio paraš- 
čių santykį Europoje žino kiekvie- 
nas puslapių laužytojas (metrampa- 
žas), jau nekalbant apie spaustuvių 
vedėjus, redaktorius, leidėjus. Reikia 
manyti, kad šituos santykius žino 
minčtų sričių darbininkai ir Ameri- 
koj. Tačiau kai nei lietuviai skaity- 
tojai, nei knygų recenzentai ir pa- 
galiau nei patys autoriai nekelia 
triukšmo dėl to, kad daugumos lie- 
tuviškų knygų puslapiai veržiasi" 
išsibėgicti iš susiuvimo, leidėjai ir 
spaustuvininkai nedovanotinai apsi- 
leidžia. Suprantama, kad šitoj labiau- 
siai paplitusioj knygų eibėje yra ir 
malonių išimčių. Kaip gerų, beveik 
tobulų paraščių proporcijų pavyzdį, 
galima čia paminėti V. Ramono 
“Dulkes raudoname saulėleidy"!', 

Su paraščių santykiu yra susijusi 
spausdinamo tekstc padala skyriais, 
paskyriais ir jų antraštėmis, kas pa- 
prastai vadinama laužymu. Jis daž- 
niausiai geras arba vidutinis. dailio- 
sios literatūros knygose, nes ten vi- 
daus antraščių nebūna, tačiau men- 
kesnis, c kartais skandalingai men- 
kas mokslinėse arba mokslinės po- 
puliarizacijos lietuvių knygose. Kaip 
gero laužymo pavyzdį galima pami- 
nėti kun. V. Pikturnos “Amžinąją 


Auką". Nors jos teksto šriftas šiek . 


tiek per didelis knygelės formatui, 
tačiau jos dalys aiškiai atskirtos ne- 
užpildytų lapu, skyrių ir poskyrių 
antraštės nei per didelės, nei perma- 
žos ir ne per riebios, o jei viena ant- 
ra antraštė nebūtų atsidūrusi pus- 
lapio apačioje, sakytum, kad laužy- 
mas beveik pavyzdingas. 

Tačiau šito negalima pasakyti apie 
tokias stambias knygas, kaip dr. K. 


Cečio “Katalikiškoji Lietuva" ir dr. 
V. Daugirdaitės-Sruogienės “Lietu- 
vos istorija". Būdamos stambios, jos 
pirmiausiai “pasisiūlė" parodai, ta- 
čiau jų nebuvo galima išstatyti sve- 
timšalių žvilgsniams, nes pirmiausiai 
jų laužymas neišlaiko kritikos, Šito- 
se knygose tik vienas techniškas da- 
lykas — geras, būtent, jų šrifto dy- 
dis atitinka knygų formatą. Kai dr. 
K. Cečio knygoje atskiros dalys at- 
skirtos nespausdintu baltu lapu, tai 
dr. V. Sruogienės veikalo leidėjai pa- 
šykštėjo to lapo ir knygos dalių ant- 
raštes dideliu šriftu, kaip karvei bal- 
ną, uždėjo ant skyrių antraščių. Ir 
vienoj ir antroj knygoj skyrių ant- 
raštės surinktos per didelėmis rai- 
dėmis. Kai dr. K. Gečio knygoj po- 
skyrių antraščių raidės geros, tai dr. 
V. Sruogienės knygoj poskyrių ant- 
raštės turi per didelį šriftą taip pat, 
kaip ir motto tekstams vartojamas 
šriftas. Pirmojoj knygoj skyriai kar- 
tais pradedami apačioj puslapio, kai 
jame bėra likusios tik kelios eilutės 
tekstui, o antrojoj ir pirmojoj kny- 
gose šitaip pradedami ir poskyriai. 
Šitoks knygų laužymas gal buvo 
praktikuojamas prieš kokius du šim- 
tus metų, kai popierius buvo bran- 
gus. Bet šiais laikais, kai popierius 
nesudaro didžiosios išlaidų dalies 
knygai, šitoks laužymas nebeleisti- 
nas. Dabar skyrių reikia pradėti pus- 
lapio pradžioje. Ten pat reikia pra- 
dėti ir poskyrius, kai prieš tai ėjęs 
poskyris pasibaigia apie vidurį pus- 
lapio. Bet geriausia ir poskyrį pra- 
dėti nauju puslapiu. Paskyrio vidu- 
ry neleistina vieno puslapio tekstą 
pradėti augščiau negu gretimo pus- 
lapio paveikslo viršutinė linija. Ki- 
taip sakant, jei vieno puslapio viršu- 
je spausdinamas paveikslas, jo vir- 
šutinė linija turi būti toj pačioj ho- 
rizontalinėj linijoj, kaip gretimo pus- 
lapio teksto pradžia. Tuo tarpu dr. 
V. Sruogienės “Lietuvos istorijoj" ši- 
tokios eibės kartojasi kas žingsnis 
(pvz., psl. 386, 393, 395, 399, 401, 
404, 407). Atrodo, kad šios knygos 
leidėjai — Tėvynės Mylėtojų -Drau- 
gija — neparodė nė trupučio meilės 
knygos grožiui. Jeigu jiems nerūpė- 
jo skaitytojų estetinis jausmas, tai 
turėjo nors nesityčioti iš autorės ir 
nedaryti jai moralinės skriaudos sa- 
vo nevalyvumu ir neišmanymųu. 


Knygų grožį pakelia ne tik geras 
laužymas, atitinkamas šriftas, švari 
spauda, bet ir iliustracijos. Todėl su 
meile leidžiamai knygai ne tik pa- 
dirbdinamas jai specialus šriftas, bet 
piešiami inicialai, vinjetės, užsklan- 
dos, atskiri paveikslai. šitaip išleis-. 
tų lietuviškų knygų Vakaruose tetu- 
rime tik vieną antrą. Tačiau, su- 


prasdami, kad paveikslai padeda 
knygą geriau suvokti ir ją puošia, 
autoriai bei leidėjai mokslinėse ir 
mMeninėse knygose deda paveikslų, 
nors ir nespecialiai joms padarytų. 
Šitaip yra iliustruotos A. šapokos ir 
V. Sruogienės Lietuvos istorijos, Z. 
Ivinskio “šventas Kazimieras", St. 
Raštikio “Kovose dėl Lietuvos", Lie- 
tuvių Enciklopedija. Tačiau jų ilius- 
tracijos nevisada džiugina. Be abejo, 
kai kurios iš minėtų knygų iliustruo- 
tos su dideliu vargu. Pvz., V. Sruo- 
gienės ir Z. Ivinskio knygoms dalis 
klišų atrodo ne specialiai gamintos, 
bet paskolintos iš seniau spaucdin- 
tų. Tai vargo sąlygų ženklai. 


Tačiau V. Sruogienės 
kurie paveikslai atrodo 
dėl to, kad spausti nuo senų klišių, 
bet kad spaustuvė jų nevalė, jas 
spausdindama. Tai spaustuvės kaltė, 
kurios neturėjo atleisti leidėjai. Taip 
pat atrodo, jog nevienu atveju mū- 
sų leidėjai nežino, kad paveikslo 
ryškumas priklauso nuo toninės kli- 
šės rastezio (tinklelio) atitikimo po- 
picriaus rūšiai. 


knygoj kai 
mMurzini ne 


Knygos rimtis ir grožis padidėja 
nuo pr'silaikymo atitinkamos siste- 
mos paveikslų-klišių dydžio. šitos sis- 
temos galima pasigesti Liet. Enci- 
klopedijos iliustracijose. Kartais koks 
nors augalas arba visiems žinomas 
paprotys iliustruojamas didesniu pa- 
veikslu negu meno kūrinys. Antai, 
Liet. Enciklopedijoj Kalėdų eglutės 
puošimas iliustruotas (X, 297) dide- 
liu paveikslu, užimančiu beveik visą 
puslapi. Be abejo, ta iliustracija gra- 
ži. Tačiau ar ji enciklopedijai reika- 
linga. kai kiekvienas mūsų nuo vai- 
kystės ir kas metai kalėdinės eglu- 
tės puošimą kartoja? Jeigu tam visų 
žinomam papročiui iliustruoti spaus- 
dinamas toks didelis paveikslas, tai 
kodėl tokių paveikslų neduodama 
iliustruoti žymių dailininkų  kūri- 
niams, kuriuos sunku Žmonėms mu- 
ziejuose pamatyti ir kurių origina- 
lumui pajusti svarbu aiškumas? (Ant 
atskirų lapų spalvotų paveikslų tė- 
ra gavęs M. K. Čiurlionis). Tačiau 
čia pat reikia pridurti, kad Liet. En- 
ciklapedijos iliustracijos gerėja, ryš- 
kėja. Kai kurios jų jau tokios gra- 
žios ir ryškios, kad pralenkia meniš- 
kų leidinių iliustracijas. 


šitaip galima pasakyti, turint gal- 
voj Ign. šlapelio knygą apie dail. 
Pautienių. šitos brangios knygos 
nebuvo galima rodyti Frankfurto pa- 
rodoje pirmoj eilėj dėl menkai at- 
spaustų iliustracijų, kurios leidiny 
yra esminės, Tokiais pilkais paveiks- 
lais menines knygas iliustruoja ir 
jomis giriasi sovietinės leidyklos, bet 


šitokių iliustracijų vengia Vakarų 
Europos leidėjai. Jei meninių iliust- 
racijų nespausdina giliaspaude, tai 
tonines klišes jie daro pagal naują 
techniką, jas išnuodindami. šito ne- 
turėtų užmiršti ir lietuvių leidėjai. 
Tiesa, nauja technika daromos kli- 
šės yra brangesnės. šituo atveju ge- 
riau jų mažiau, kad tik paveikslai 
nuo jų atsispaustų ryškūs, atitinką 
knygos turinį ir vardą. 


Šito pirmu žvilgsniu galima pasi- 
gesti St. Raštikio atsiminimų kny- 
gose, kur yra neryškių ir su knygos 
vardu nesusietų iliustracijų. Vardas 
byloja “Kovose dėl Lietuvos". Todėl 
knygą atskleidusiam žmogui iš kar- 
to neaišku, kodėl ten sudėta šeimy- 
ninio pobūdžio fotografijų. Tik su- 
sipažinęs su St. Raštikio knygos tu- 
riniu, supranti, kad iliustracijos ati- 
tinka tekstinį turinį, bet jo neatitin- 
ka knygos vardas, Tačiau to suprasti 
neturi galimybių viešųjų parodų lan- 
kytojai. 


Svarbią knygos dalį sudaro virše- 
lis ir jo aplankas, nors jie nėra svar- 
biausi. Tai tik knygos drabužis. Jei 
gražus viršelis ir aplankas dengia 
menko turinio ir neestetiškai viduj 
sutvarkytą knygą, jie tampa nusi- 
vylimo priežastimi. Eidama į balių 
gražuolė dedasi ne tik gražiausią 
suknelę, bet išsimaudo ir pakeičia 
baltinius. Šių niekas baliuje netik- 
rins, tačiau jie turi būti švarūs ir 
gražūs. Juo labiau turi būti gražus 
knygos vidus, nes joks knygos mė- 
gėjas nesitenkins viršeliu, bet būtinai 
atskleis pačią knygą. Kai kurie l'e- 
tuviškų knygų leidėjai tai pamiršta. 
Jie turėtų atsiminti, kad rimtos kny- 
gos viršely (ar aplanke) nei vardai, 
nei piešiniai bei paveikslai neturi 
klaidinti skaitytojo. Kai St. Raštikio 
atsiminimų viršeliuose įrašyta 'Ko- 
vose dėl Lietuvos", o tų kovų knygo- 
se nėra tiek jau daug, skaitytojas 
pyksta, nes jaučiasi apgautas. Kai 
šalia vardo “Kovose dėl Lietuvos" 
mato ponią su gėle, jis vėl turi tei- 
sės reikšti nepasitenkinimo. Atrodo, 
kad St. Raštikio knygos būtų ma- 
žiau susilaukusios priekaištų, jei au- 
torius nebūtų pasidavęs leidėjo suges- 
tijoms — viršely nebūtų dėjęs savo 
fotografijos išeigine uniforma, jame 
nebūtų vartojęs “kovų" žodžio ir ne- 
būtų leidęs viršelio sudaryti iš dv:e- 
jų šviesių (žalios ir raudonos) spal- 
vų. Norint tarptautinėje parodoje 
šie. stambią, gražiai sulaužytą, šva- 
riai atspaustą knygą išstatyti, prisėjo 
vis dėlto leisti nuimti jos aplanką, nes 
šis plakatiškai “rekė"'. Ir A. Macei- 
nos rimtai “Saulės Giesmės" knygai 
reikėjo leisti nuimti rėksmingą ap- 
lanką. Jei vienos ir antros knygos 


aplankai būtų buvę mažiau preten- 
zingi, mažiau "rėkę", jie pačioms 
knygoms būtų pasitarnavę, o dabar 
išeina priešingai. Tai turėtų būti lei- 
dėjams priminimas, kad rimtų kny- 
gų nedera apvilkti plakatais. Kas 
tinka kriminaliniam romanui ar ki- 
tokiai pigaus turinio knygai, tas ne- 
tinka rimtam leidiniui, nors tai būtų 
ir romanas. 


Mūsų leidėjai ir dailininkai pagal 
jų užsakymą neretai stengiasi kny- 
gų viršelius arba jų aplankus pada- 
ryti, kaip kokius paveikslus, kurie 
tartum turėtų išsakyti knygų turi- 
nį. Tai aiški klaida. Joks, nors ir su- 
dėtingiausias paveikslas, knygos (te- 
gu ir romano) turinio nepajėgs iš- 
sakyti, Tat kam šita kryptimi “plė- 
šytis" ir viršelį bei aplanką per- 
krauti? Kam autoriaus ir knygos 
vardų raides įvairiai kraipyti, arba 
vardus nustelbti įmantria kompozi- 
cija, kai knygai autoriaus ir jos pa- 
čios vardas yra svarbiausi? Pažiūrė- 
kim tik į A. Vaičiulaičio “Pasakoji- 
mų" ir į B. Pūkelevičiūtės “Aštuo- 
nių lapų" aplankus. Ten ir autorių ir 
jų kūrinių vardai labai išskaitomi, 
spalvos nesudėtingos ir piešinėliai 
beveik vinjetiniai, be pretenzijų iš- 
sakyti visą knygų turinį, tačiau ma- 
lonu į juos pasižiūrėti ir kitiems pa- 
rodyti. Šitie ir panašūs lietuvių pro- 
zos knygų, ypač poezijos rinkinių, 
viršeliai bei aplankai buvo stiprioji 
knygų pusė, kuri mus gražiai išsky- 
rė iš estų ir latvių knygų tarptauti- 
nėse Frankfurto ir Berlyno parodo- 
se. Deja, tų stipriųjų tarpe nebuvo 
nei “Namų ant smėlio", nei “Saulės 
tako", nei Maironio “Pavasario bal- 
sų", nei “Partizanų už geležinės už- 
dangos", nei “Už spygliuotų vielų", 
nei Gabijos almanacho. nors šias vi- 
sas knygas norėjosi išstatyti, vienas 
dėl jų turinio, antras dėl jų neplonos 
išvaizdos. “Trumpa diena“ ir “Ne- 
gestis"" buvo parodose išstatytos be 
pretenzingu aplankų, nes šitaip jos 
atrodė rimčiau. 


Kai knygos rimtos (vistiek ar ro- 
manai, ar moksliniai ir religiniai vei- 
kalai), jos nereikalingos įmantriai 
išpiešto aplanko. Jame gali užtekti 
autoriaus bei knygos vardų, surink- 
tu atitinkamos proporcijos tipogra- 
finiu šriftu. Antai, M. Biržiškos 
“L/etuviu tautos kelio" aplankas, te- 
turįs tik tipografinius rašmenis. kė- 
16 mažiau abeicnių negu St. Rašti- 
kio “Kovų dėl Lietuvos" aplankas“, 
nors abi knygos to pačio leidėjo. 
Gaila, kad lietuvių pasaulietinės li- 
teratūros knygos kreipiamos į pigų 
plakatiškumą, o religinės literatūros 
leidėjai tebegyvena XIX amž. sal- 
džiu sentimentalizmu. Dėl šito su- 

e Lietuvių Bendruomenės Taryba 
JAV savc kadenciją baigia gegužės 
1 d. Balandžio 27 d. išrinkta nauja 
taryba. Senoji taryba buvo išrinkta 
1955 m. gegužės 1 d. Pirmajai sesi- 
jai ji buvo suvaž'avusi į New Yorką 
liepos 1-3 dd. Dalyvaujant 18 narių, 
buvo išrinktas prezidiumas ir valdy- 
bos pirmininkas S. Barzdukas. Jo su- 


senusio  sentimentalizmo viršeliuose 
nemažas skaičius religinės literatū- 
ros, kuri mūsų biblicgrafijoj užima 
nemenką poziciją, turėjo palikti ša- 
lia tarptautinių parodų 1957 m. Į jas 
tebuvo patekę V. Pikturnos “Amži- 
noji Auka" ir B. Markaičio “širdies 
gelmė" šalia kun. St. Ylos malda- 
knygių ir šv. Rašto. 

Be abejo, atrenkant knygas tarp- 
tautinėms parodoms, buvo galima 
taip pat suklysti. Tačiau kai dėl jų 
tinkamumo viešai rodyti sutarė bent 
trys asmens, subjektyvumui buvo 
mažiau vietos, Ta atranka, iš kurios 
keliolika tipingesnių pavyzdžių, lie- 
čiančių pastaraisiais metais išleistas 
knygas, paminėjau ir paanalizavau, 
byloja, kad lietuvių leidėjams JAV 
reikia nevienu atžvilgiu rimčiau į sa- 
vo uždavinius ir darbą pažiūrėti. 
Laikas suprasti, kad lietuviams lais- 
vėje nebeužtenka bet kokių ir bet 
kaip išleistų knygų. Kad ir atsitik- 
tinai patekę į Tėvynę, prasmingi ir 
gražūs leidin'ai yra nemažas džiaugs- 
mas tautiečiams. Kai ten patenka 
menko turinio bei išvaizdos knygos, 
jos gali sukelti nusiminimo, nes oku- 
puotoj Lietuvoj leidžiamos knygos 
estetiniu atžvilgiu pamažu gerėja. 
Argi leidėjai nepastebi, kad kaip tik 
turiningos ir gražios knygcs leng- 
viau parducdamos negu bet kokios ? 
Ir pagerinti knygos išvaizdą dažnu 
atveiu nereikia pridedamų išlaidų. 


Pvz.. parinkti tinkamą šriftą (bent 


raidžių dydį), tekstą padoriai sulau- 
žyti, išlaikyti puslapio paraščių nor- 
malią proporciją, nedaryti pretenzin- 
gų aplankų iš tikro didesnių lėšų 
nere kalauja, 0 tik trupučio rūpes- 
tingumo ir meilės. Leidėjai ir skaity- 
tojai turi atminti. kad knyga yra 
viena tautinės kultūros išraiškų, Rū- 
pinantis, kad jaun'mas neatitoeltų nuo 
lietuvių kultūros, reikia, kad jis ma- 
tytų ir skaitytų gražias lietuviškas 
knygas. Jų išvaizda yra mūsų pačių 
vieša atestacija vistiek, ar jos mū- 
sų pačių vartojamos, ar vežamos į 
tarptautinę parodą. 

J. Grinius 

daryta 7 narių valdyba Clevelande 
buvo patvirtinta Tarybos narių ko- 
respendenciniu balsavimu po sesijos. 
Pirmoje sesijoje buvo išrinkta kon- 
trolės komisija, garbės teismas ir 
penkių narių komisija LB įstatams 
peržiūrėti. Nutarta sudaryti švietimo 
ir auklėjimo tarybą, kultūros tarybą 
ir kultūros fondą. Solidarumo mokes- 
čio dydis nustatytas 1 dol. metams. 
Antroji sesija susirinko 1956 m. ba- 
landžio 21-22 d. Clevelande. Daly- 
vavo 17 narių. Ten buvo patvirtintas 
kultūros fondo statutas, svarstyta li- 
tuanistinių mokyklų programos, £0- 
lidarumo metinis mokestis dirban- 
tiems pakeltas iki 2 dol., nedirban- 
tiems paliktas 1 dol. Trečioji sesija 
įvyko Čikagoje 1957 m. rugpjūčio 
31-rugsėjc 2 dd., dalyvaujant 19 Ta- 
rybos narių. šioje sesijoje sudaryta 
komisija PLB plėsti, atkreipta žvilgs- 
nis į našesnį jaunimo darbą lietuviš- 
koje dirvoje, į mokykloms reikalingų 
vadovėlių klausimą ir kt. Trejų metų 
laikotarpyje LB vadovybė susitiko 
su daugeliu kliūčių savo darbo kely- 
je, bet ji atliko reikšmingų darbų, 
tarp kurių minėtina šios crganiza- 
cijos sukonsolidavimas ir laimėtas vi- 
suomenėje pasitikėjimas. LB Tarybos 
prezidiumo pirmininkas per šį tri- 
metį buvo adv. J. šlepetys. 


e Kovo 23 d. paaiškėjo, kad Ra- 
šytojų Draugijos šių metų premija 
teko Gražinai Tulauskaitei už eilių 
rinkinį “Rugsėjo žvaigždės". Premi- 
ja suteikta Rašytojų Draugijos na- 
rių slaptu balsavimu. Tikrinimo ko- 
misijai peržiūrėjus vokelius, rasta už 
Gražiną Tulauskaitę 34 balsai, c už 
Marių Katiliškį 29 balsai. Tą pačią 
d'eną Lietuvių Enciklopedija Bosto- 
ne paskyrė 500 dol. premiją Mariui 
Katiliškiui už romaną “Miškais atei- 
na ruduo“. Iškilmingas premijų įtei- 
kimas abiem laureatam sykiu įvyko 
kovo 29 d. Jaunimo Centro Namuose 
Čikagoje. Buvo kalbų ir sveikinimų. 
Iškilmei vadovavo Pov. Gaučys. Be 
Lietuvių Enciklopedijcs premijos, Ma- 
riui Katiliškiui dar buvo įteikta 
“Čikagos lietuvių knygos mylėtojų“ 
dovana 500 dol. Savo kūrybos pa- 
skaitė abu laureatai. Be to dar ir 
svečiai rašytojai: Jonas Aistis, Anta- 
nas Gustaitis, Jurgis Jankus ir Hen- 
rikas Nagys. Jeronimas Cicėnas 
kalbėjo apie rašytojus ir tremtį. Abi 
premijuotas knygas išle'do Terra, 


«e "Aidų" literatūros premijos ko- 
misija, susidedanti iš pirm. Antano 
Vaičiulaičio, sekr. Vlados Prosčiūnai- 


tes, narių — Leonardo Andriekaus, 
Stepo Zobarsko ir Leonardo Žitkevi- 
čiaus, 1958 m. balandžio 20 d. savo 
posčdyje Brooklyne “ Aidų" grožinės 
literatūros premiją visais balsais pa- 
skyrė Albinui Baranauskui už jo no- 
velių rinkinį “Sniego platumos", ku- 
riame autorius brandžia kalba ir sti- 
lium bei skaidriu humoru pavaizda- 
vo tradicinę lietuviškąją buitį, at- 
skleisdamas joje naujų ir gaivių at- 
spalvių. Premija įteikta balandžio 
27 d. “Aidų"" koncerte — literatūros 
vakare Toronte, jau atspausdinus šį 
numerį. 

e šiemet pasaulyje minima Mari- 
jos apsireiškimo Liurde 100 m. su- 
kaktis. Ta proga marijonai organi- 
zuoja ekskursiją į Liurdą ir kitas 
žymias Europos vietas. Pranciškonai 
labai iškilmingai šią sukaktį minės 
savo centriniame vienuolyne Kenne- 
bunkporte, Maine, kur yra lietuviš- 
kame stiliuje Liurdo Marijos grota. 
Iškilmei gautos iš Romos ypatingos 
privilegijos. Taip pat ir visose lie- 
tuvių parapijose minimas šis jubi- 
liejus. 

e Kasmet gegužės 13 d. skiriama 
maldai ir atgailai, Šia proga vysk. 
V. Brizgys kreipėsi į visuomenę raš- 
tu, kuriame išaiškino tos dienos pras- 
mę. 

e V. K. Jonyno apžvalginė paroda 
atidaryta balandžio 20 d. Čikagoje 
Jaunimo Centro namuose. Paroda su- 
rucšta dailininko 50 m. amžiaus su- 
kakčiai paminėti. 

e Min. St. Lozoraitis, dipl. šefas, 
raštu kreipėsi į Nato gen. sekretorių 
P. K. Spaaką. Jame dėkojama už 
dėmesį pavergtai Lietuvai ir prašo- 
ma nė ateity nepamiršti jos teisštų 
pastangų į laisvę. 

e Lietuvių studijuojančio jaunimo 
delegacija, vadovaujant V, Adamke- 
vičiui, lankėsi Jungtinėse "Tautose. 
Delegacija buvo priimta generalinio 
sekretoriaus; jam įteiktas memoran- 


dumas. Memorandumai dar įteikti 
Kanados, Šveicarijos, Kolumbižos, 
Švedijos, Norvegijos, N. Zelandijos, 


Korėjos, JAV, Anglijos, Prancūzijos, 
Italijos ir kitų tautų atstovybėms 
Jungtinėse Tautose. Memorandumai 
buvo paruošti specialių komisijų 
Niujorke. Apie šį lietuvių jaunimo 
žygį rašė ir didžioji Amerikos spau- 
da. 

e Visconsine, Milwaukee mieste, 
Lietuvių Dailės Institutas, padedant 
International Institutui, suruošė lie- 
tuvių grafikos parodą. Parodos or- 
ganizatorius — A. Valeška. Buvo 
iškabinti P. Augiaus, A. Dargio, V. 
Kasiulio, V. Petravičiaus, T. Valiaus, 
V. Virkaus ir R. Viesulo grafikos 
darbai. Parodą numatoma kilnoti po: 
kitus miestus. 


IOC > RA JA US KAITES 
FORTEPIJONO REČITALIS 


įvyks gegužės 11 d., 2 val. 30 min. p. p. 


NEW YORKE TOWN HALL 
(123 W. 43rd St., tarp 6 ir 7 Ave.) 


Programoje: 


Bach, Beethoven, Banaitis, 
Čiurlionis, Liszt. 


Bilietai: 2507 1715 15 115 -d01š 

